Hijaazuge Qaafila 45 - One Online\nޙިޖާޒުގެ ޤާފިލާ 45\n(21 މާޗްގެ އަދަދާއި ގުޅޭ)\nمثــنّـى بــن حــارثـــة رضى اللّـه عنــه އީރާނުގެ ފިލައިގެންދިޔަ ލަޝްކަރުގެ ފަހަތުން އެބައިމީހުން ފައްސަވަމުން އެތައް ކޯހެއްގެ ދުރަށް ވަޑައިގެންނެވިއެވެ. އެއަށްފަހު ފުރާތުކޯރުގެ އައްސޭރީގައިހުރި އީރާނުގެ އަމީރެއްގެ ދެކިއްލާއެއް ފަތަޙަކުރެއްވިއެވެ. އެކަލޭގެފާނު ލަޝްކަރާއިގެން ވަޑައިގެން މަޑުކުރެއްވީ މަޒާރުގައެވެ. ޤާރަންގެ ލަޝްކަރުގެ ކުރިމަތީގައެވެ.\nމުސްލިމުންގެ ލަޝްކަރުގެ ދެންތިބި ސިފައިންނާއެކު خــالــد بــن الـوليـد رضـى اللّـه عنـــه އޭރު ހުންނެވީ ޙުފައިރުގައެވެ. ޤާރަން ޔަޤީންކުރައްވައިގެން ހުންނެވީ މުސްލިމުންގެ މުޅިލަޝްކަރު މަޒާރަށް ޖަމާނުވަނީސް مثــنّـى بــن حــارثـــة رضى اللّـه عنــه އެކަލޭގެފާނުގެ ކުޑަކުޑަ ލަޝްކަރާއިގެން ފާރިސީންނާ ހަނގުރާމަ ނުފައްޓަވާނެކަމުގައެވެ. އީރާނުގެ ބައެއް އޮފިސަރުންގެ ޚިޔާލަކީ ވީހައިވެސް އަވަހަކަށް مثــنّـى އާ ދިމާކުރުމެވެ. ނަމަވެސް ޤާރަން` ވިދާޅުވިއެވެ. "އަހަރެމެންނަށް ކުޑަދުވަސްކޮޅަކު ހަނގުރާމަ ނުފަށައި ލަސްކޮށްލެވިއްޖެނަމަ ޢިރާޤުގެ ހުރިހައި ޤަބީލާތަކެއް އަހަރެމެންގެ ދިދައިގެދަށަށް ޖަމާވެދާނެއެވެ. އޭރުން އަހަރެމެންނަށް ކުޑަވެސް އުނދަގުލަކާނުލައި ދުޝްމިނުން ދެކުނުފަރާތުގެ ސަހަރާތަކާ ދިމާޔަށް ފައްސައިލެވިދާނެއެވެ. ހަނގުރާމަ ނުފަށައިތިބޭ ކޮންމެހިނދުކޮޅަކީވެސް އަހަރެމެންގެ ބާރު އިތުރުވަމުންދާނެ ވަގުތުކޮޅެކެވެ. ނަމަވެސް ދުޝްމިނުންނަކަށް އެކަމުގެ އެއްވެސް ފައިދާއެއް ނުލިބޭނެއެވެ. އެހެނީ މުސްލިމުންނަށް މަދަދު ހޯދޭނެ ސަރަޙައްދުތައްހުރީ މިހިސާބާ މާދުރުގައެވެ."\nވޭތުވެދިޔަ ހަނގުރާމަތަކުން ނުކުމެފައިވަނީ އީރާނީން ހީވެސްނުކުރާކަހަލަ ނަތީޖާތަކެކެވެ. އެހެންކަމުން އީރާނުގެ ބިންވެރީންގެ ލޯތައްވަނީ ހުޅުވިފައެވެ. ޢަރަބި ދަނޑުވެރީންގެ އެއްބާރުލުން ހޯދުމަށްޓަކައި އެބައިމީހުން ގެންދަނީ ޢަރަބި ދަނޑުވެރީންގެ ހިތްތަކަށް އެކިގޮތްގޮތުން ދަހިވެތިކަން ވެއްދޭތޯ މަސައްކަތްކުރަމުންނެވެ. ނަމަވެސް ވޭތުވެދިޔަތާނގައި ލިބިފައިވާ ހިތި ތަޖުރިބާތަކުގެ ސަބަބުން އީރާނުގެ ބިންވެރީންގެ ވަޢުދުތަކަށް އިތުބާރުކުރުމަކީ ޢަރަބި ދަނޑުވެރީންނަށް މާފަސޭހަކަމެއްކަމަކަށެއް ނުވެއެވެ.\nއެކަމަކު ޢަރަބި ދަނޑުވެރީން މުސްތަޤްބަލާމެދު ގަންނަ ބިރު އެބައިމީހުންނަށް މަޖުބޫރުކުރުވަމުން ގެންދިޔައީ އީރާނުގެ ބިންވެރީންގެ ރުހުން ހޯދާށެވެ. އީރާނު މީހުން މުސްލިމުން ބަލިކުރުމަށްފަހު ހަނގުރާމައިގައި ވަކިއަތަކަށްނުޖެހިތިބި މީހުންނަށް މާފެއް ނުކުރާނެކަން ޢަރަބި ދަނޑުވެރީންނަށް ކަށަވަރުވެއެވެ. ޢަރަބި ދަނޑުވެރީންނަށް އެބައިމީހުންގެ މުސްތަޤްބަލު މުސްލިމުންނާ ގުޅުވޭފަދަ މަރުޙަލާއަކަށް އަދިއެއް ހަނގުރާމަ ކުރިޔަކަށް ނުދެއެވެ. އެހެންކަމުން މުސްލިމުން ކައިރިން ދުށުމުގެ ފުރުޞަތު ލިބިފައިނުވާ ޢަރަބި ޤަބީލާތައް ރުހުމާއި ނުރުހުމުގައި ދިޔައީ އީރާނާ ބައިވެރިވަމުންނެވެ.\nޢީރާޤުގެ ރައްޔިތުންގެ ތެރޭގައި އީރާނުގެ ބިރުގެންނެވުމަކާ ނުވަތަ ދަހިވެތިކުރުވުމަކާނުލައި މުސްލިމުންނާ ހަނގުރާމަޔަށް ނެރެވޭންތިބި ބަޔަކީ ކްރިސްޓިޔަން ޤަބީލާތަކެވެ. މުސްލިމުންނާ ޢަދާވަތްތެރިވުމުގައި ކްރިސްޓިޔަން ރާހިބުންނާއި ފާދަރީން ތިބީ މަޖޫސީ ކާހިނުންނަށްވުރެ ފަހަތަކު ނޫނެވެ. އެހެންކަމުން އީރާނުގެ ލަޝްކަރުގެ ޢަދަދު ދުވަހެއް ދުވަހަކަށް އިތުރުވަމުންދިޔަ ނިސްބަތަށް ބަލާއިރު ދެތިންހަތަރު ހަފްތާއަކަށް ހަނގުރާމަ ލަސްކޮށްލެވުނަސް ފާރިސީ ލަޝްކަރުގެ ޢަދަދު އިތުރުވެ މުސްލިމުން އެބައިމީހުންގެ ސަލާމަތްއޮތީ ފިލައިގެންދިޔުމުގައި ކަމަށް ދެކޭނެކަމުގައި ޤާރަނަށް ހީފުޅުވުމަކީ ޠަބީޢީ ކަމެކެވެ.\nއެއްދުވަހެއްގެ ހަވީރުގެ ވަގުތެވެ. ޤާރަން އޭނާގެ އޮފިސަރުންގެ ބަޔަކާއެކު އޭނާގެ ކޭމްޕުގެ ބޭރުގައި ކޯރުގެ އައްސޭރީގައި ހިންގަވަހިންގަވައި ހުންނެވިއެވެ. އެބޭފުޅުންގެ ތެރޭގައި އީރާނުގެ ޝާހީ ޢާއިލާގައި ހިމެނިވަޑައިގަންނަވާ ދެރަސްދަރިކަލަކުވެސް ތިއްބެވިއެވެ.\nކުއްލިޔަކަށް ކޯރުގެ އަނެއްފަރާތުން އަސްތަކެއްގެ ފިޔަވަޅުގެ އަޑުއިވޭން ފަށައިފިއެވެ. އެފަރާތުން ދުޝްމިނުންގެ ޙަމަލައެއް އައުމުގެ އެއްވެސް ނުރައްކަލެއް އޮތްކަމަކަށް ލަފާކުރެވިފައެއްނެތެވެ. ނަމަވެސް ފާލަން ޙިމާޔަތްކުރަން ޙަވާލުކުރެވިފައިތިބި ސިފައިން އެބައިމީހުންގެ ލޮންސިތަކާއި ކަނޑިތަކާއި، ދުނިދަނޑިތައް އަތްމަތިކޮށްލިއެވެ. ގާތްގަނޑަކަށް ސަތޭކަފަންސާހެއްހައި އަސްވާރުން ހިރަފުސް ބުރުވަމުންއައިސް ފާލަމާ ކައިރީގައި މަޑުކޮށްލައިފިއެވެ. ބުރުސޫރަ ރީތި ޒުވާނެއް އަސްވާރުންނާ ވަކިވެގެން ކުރިޔަށްއައިސް ފާލަމުގެ ފާރަވެރީންނާ ވާހަކަދައްކަން ފަށައިފިއެވެ. ފާރަވެރީން އެ ޒުވާނާއަށް ތަންދީފިއެވެ. ޒުވާނާ އޭނާގެ އެކުވެރީންނަށް އަތުގެ އިޝާރާތުން މަޑުކޮށްލަން އަންގައިފައި ފާލަން ހުރަސްކޮށްފިއެވެ. އޭނާ ދިޔައީ ސީދާ ޤާރަން އަރިހަށެވެ. އޭނާ އަސްމަތީން ފުންމައިލައިފައި ވަރަށް އަދަބުވެރިކަމާއެކު ސަލާމްކޮށްފައި ދެންނެވިއެވެ. "އަޅުގަނޑުގެ ނަމަކީ ޒަރުބަޚުތެވެ. އަޅުގަނޑުގެ ބައްޕާފުޅަކީ قبــاد އެވެ."\nޤާރަން ހިނިފުޅު ވަޑުވައިލެއްވިއެވެ. "އަޅުގަނޑަށް އެނގެއެވެ. ކަލާގެ ޒަޚަމް ފަސޭހަވީތީ އަޅުގަނޑު އުފާކުރަމެވެ. ކަލާ ގެންނެވީ ކިތައް މީހުންތޯއެވެ؟"\nޒަރުބަޚުތު ޖަވާބު ދެއްވިއެވެ. "އަޅުގަނޑާއެކު އައީ ސަތޭކަފަންސާސް އަސްވާރުންނެވެ. ފައިމަގުގައި ހަނގުރާމަކުރާ ދުއިސައްތަވަރަކަށް މީހުން އަޅުގަނޑުމެންގެ ފަހަތުން އެބައާދެއެވެ. އެބައިމީހުންނަށްވެސް މާދަމާ މިހިސާބަށް އާދެވޭނެއެވެ. އަޅުގަނޑުގެ އެކުވެރީން ކޭމްޕަށް ގެންދަން މަނިކުފާނު އަމުރުފުޅު ބޭނުންވެއެވެ."\nޤާރަން އޮފިސަރަކަށް އެންގެވިއެވެ. "އެބައިމީހުން ކޭމްޕަށް ގެންދާށެވެ!"\nއޮފިސަރު ދިއުމުން ޤާރަން ޒަރުބަޚުތާ މުޚާޠަބުކުރެއްވިއެވެ. "ކަލާގެ ބައްޕަ އުޅުއްވަނީ އާލާސްކަންފުޅާ ނޫންތޯއެވެ؟ މިހާރު އޭނާގެ ހާލުކޮޅަކީ ކޮބައިތޯއެވެ؟"\nޒަރުބަޚުތު ޖަވާބު ދެއްވިއެވެ. "ސާހިބާއެވެ! ބައްޕާފުޅުގެ ޙާލުކޮޅު އަދިވެސް ރަނގަޅެއް ނޫނެވެ. ނަމަވެސް މަނިކުފާނު ފަތަޙަ ހޯއްދަވާ ޚަބަރު ލިބިވަޑައިގަންނަވާއިރަށް ބައްޕާފުޅަށް ފަސޭހަފުޅު ވެދާނެއެވެ."\nއީރާނުގެ ރަސްމަތިފުށުގެ ބޭފުޅެއްކަމުގައިވާ އަނޫޝްޖާން ސުވާލުކުރެއްވިއެވެ. "ކަލާ ފުދޭވަރަކަށް މީހުން ގެންނަވައިފީމުއެވެ. މިއީ ހައްތާވެސް ޢަރަބީންތޯއެވެ؟"\n"ޢަރަބި ދަނޑުވެރީންނާމެދު ތިޔަބޭފުޅުން ކަންތައް ބަހައްޓަވާގޮތް ވަރަށް ރަނގަޅުކަމުގައި ހީވެއެވެ."\nކުރީގެ އީރާނުގެ (މިހާރު ތުރުކީގެ) އަރުޒަން ރޫމު / އަރްޟު ރޫމުގެ އަތާތުރުކު ޔުނިވަރުސިޓީ ---\nޒަރުބަޚުތު ޖަވާބު ދެއްވިއެވެ. "މިއީ ހުސްއެކަނި އަޅުގަނޑުމެންގެ ދަނޑުވެރީންނެއް ނޫނެވެ. މީގެތެރެއިން ދެބައިކުޅައެއްބަޔަށްވުރެ ގިނައީ އަވަށްޓެރި އެހެނިހެން ބިންވެރީންގެ ދަނޑުތަކުގައި މަސައްކަތްކުރާ މީހުންނެވެ. އަޅުގަނޑުމެންގެ ދަނޑުތަކުގައި މަސައްކަތްކުރާ މީހުން ސިފައިންގެ ތެރެއަށް ވެއްދުމަށްފަހު އަޅުގަނޑު ކައިރި ހިސާބުހިސާބަށްވެސް ބުރެއްޖަހައިލީމެވެ. އަދި ދުވަސްކޮޅަކު މަސައްކަތްކުރެވޭގޮތްވިނަމަ އިތުރު އެތައްހާސްބަޔަކު އަޅުގަނޑާ ބައިވެރިވީސްކަން ކަށަވަރެވެ. އަޅުގަނޑުމެންގެ އަވަށްޓެރި ބިންވެރީން ހީފުޅުކުރައްވައިގެން ތިއްބެވީ އެބޭފުޅުންގެ ދަނޑުވެރީން ރުހުމުގައި ހަނގުރާމައިގައި ބައިވެރިނުވާނެކަމުގައެވެ. ނަމަވެސް އެބޭފުޅުންގެ ޚިޔާލުފުޅަކީ ކުށް ޚިޔާލުފުޅެކެވެ."\nޤާރަން ވިދާޅުވިއެވެ. "ތިޔަ ވިދާޅުވިގޮތަށް ކަންތައް ހުރިއިރު މާއަވަހަށް އެނބުރިވަޑައިގެންނެވީ ކީއްވެތޯއެވެ؟"\n"ސާހިބާއެވެ. ހަނގުރާމަ ފެށޭއިރު ލަޝްކަރާ ދުރުގައި ހުންނާކަށެއް އަޅުގަނޑު ހިތްހަމައެއް ނުޖެހެއެވެ."\n"ހަނގުރާމަ ފެށުމުގައި އިސްނަގާނީ މުސްލިމުންނެއް ނޫނެވެ. އަޅުގަނޑުމެންނެވެ. އަޅުގަނޑު ކަލާއަށް އަމުރުކުރަމެވެ. ކަލާ ހަމަމިހާރު އެނބުރިވަޑައިގަންނަވާށެވެ! ވީހައިވެސް ގިނަބަޔަކު ސިފައިންގެ ތެރެއަށް ވެއްދެވޭތޯ މަސައްކަތްޕުޅު ކުރައްވާށެވެ. ހަނގުރާމަ ފަށަންވުމުން ކަލާ ބަލައިފޮނުވޭނެއެވެ. އަޅުގަނޑުގެ އަމުރަކާނުލައި އެނބުރިވަޑައިގަންނަވައިގެން ނުވާނެއެވެ. ދެން އަވަހަށް ދަތުރު ފަށްޓަވާށެވެ. އެކަމަކު އަދި ކުޑަކޮށް މަޑުކޮށްލައްވާށެވެ. ކަލާގެ އަސްކޮޅު ތިޔަވަނީ މާބޮޑަށް ވަރުބަލިވެފައެވެ." ޤާރަން އެހެން ވިދާޅުވެފައި އޭނާގެ އަރިހުގައިހުރި އޮފިސަރަކަށް އެންގެވިއެވެ. "ޒަރުބަޚުތުގެ އަރިހުގައިގޮސް އޭނާއަށް އެހެން އަހެއް އަރުވާށެވެ!"\nޒަރުބަޚުތު ވިދާޅުވިއެވެ. "ސާހިބާއެވެ! އަޅުގަނޑު ދިޔުމުގެކުރީން އަޅުގަނޑުގެ އެކުވެރީންނާ ވާހަކަދައްކައިލަން ފުރުޞަތެއް ދެއްވުން އެދެމެވެ. އެހެންނޫނީ އަޅުގަނޑަކީ ފިނޑިޔެއްކަމުގައި އެބައިމީހުން ވާހަކަދައްކައިފާނެތީ އަޅުގަނޑު ބިރުގަނެއެވެ."\n"ކަލާގެ އެކުވެރީންގެ ހިތްހަމަޖައްސައިދިނުމުގެ މަސްއޫލިއްޔަތާ އަޅުގަނޑު ހަވާލުވަމެވެ. ކަލާ ވަގުތު ނަންގަވައިނުލައްވާށެވެ."\nޒަރުބަޚުތު ސިފައިންގެ އޮފިސަރާއެކު އަސްކަރުގާހާ ދިމާޔަށް ވަޑައިގެންފިއެވެ. އިރުކޮޅެއްގެފަހުން އޭނާ އަނެއްކާވެސް ފާލަން ހުރަސްކުރައްވައިފައި އޭނާގެ އަވަށާ ދިމާޔަށް މިސްރާބު ޖައްސަވައިފިއެވެ.\nއޭގެ އަނެއްދުވަހު ޤާރަން ކުރިމަތިލައްވަން ޖެހިވަޑައިގެންނެވީ އޭނާ އުންމީދު ނުކުރައްވާ މައްސަލައަކާއެވެ. ފަތިހު އޭނާ ހޭފުޅުލެއްވުމާއެކު ލިބިވަޑައިގެންނެވި ޚަބަރަކީ مثــنّـى بــن حــارثـــة رضى اللّـه عنــه ގެ ލަޝްކަރު ހަނގުރާމަޔަށް ތައްޔާރުވާ ޚަބަރެވެ. ޤާރަން ފޭލިގެކޮޅުން ބޭރަށް ނުކުމެވަޑައިގެން އޭނާގެ އަރިހަށް ޖަމާވަމުންދިޔަ އޮފިސަރުންނާ މުޚާޠަބުކުރައްވައި ވިދާޅުވިއެވެ. "مثــنّـى ގެ ފަސްހާސް ސިފައިން އަމިއްލަޔަށް މަރުވަން ޤަޞްދުކުރީ ބާވައެވެ؟"\nސިފައިންގެ އޮފިސަރެއް ޖަވާބު އެރުވިއެވެ. "ސާހިބާއެވެ! ރޭ އެބައިމީހުން ފޭލިގެތައް ކުރިޔަށް ޖައްސައިފިއެވެ. މިހާރު އެބައިމީހުނާ އަޅުގަނޑުމެންނާ ދޭތެރޭގައި ހުރީ މޭލެއްހައި ދުރުމިނެވެ. އެބައިމީހުން ސަފުހަދައިގެން ތިބިގޮތުން ހީވަނީ ކުރިޔަށް އައުމުގެ ނުވަތަ އެނބުރިދިއުމުގެ އަމުރެއްގެ އިންތިޒާރުގައި ތިބިހެންނެވެ.\nޤާރަން އޭނާގެ ލަޝްކަރަށް ތައްޔާރުވާން އަންގަވައިފިއެވެ. ނަމަވެސް مثــنّـى ގެ ފަސްހާސް އަސްވާރުން ކުއްލިޔަކަށް މައިދާނަށް ނުކުތުމަކީ އޭނާއަށް ޔަޤީންކުރައްވަން ދަތިފުޅުވިކަމެކެވެ. ގަޑިއެއްހައިއިރުފަހުން ޤާރަންވެސް ގެންދެވީ އަސްމަތީގައި އޭނާގެ ސިފައިންގެ ސަފުތައް ޗެކްކުރައްވަމުންނެވެ. ވަރަށްބާރަށް އަސްދުއްވައިފައި އައި އަސްވާރެއް މައިދާނަށް ވަދެގެން ޤާރަންގެ އަރިހަށް އައިސް މަޑުކޮށްލައިފައި ވަރަށް ބާރަށް ދެންނެވިއެވެ. "ސާހިބާއެވެ! ޙުފައިރުގެ ކައިރީގައި ހުރި މުސްލިމުންގެ އަސްކަރުގާހު ހުސްވެއްޖެއެވެ."\n"ކޮންއިރަކުހެއްޔެވެ؟" ޤާރަން ކަންބޮޑުވެވަޑައިގެންނެވުމާއެކު ސުވާލު ކުރެއްވިއެވެ.


Divyanka Sushant dheke hasadha verivaa kamah bunumun varugadha rahdheh dheefi – Iru\nދިވްޔަންކާ ސުޝާންތު ދެކެ ހަސަދަވެރިވާ ކަމަށް ބުނުމުން ވަރުގަދަ ރައްދެއް ދީފި\nބޮލީވުޑް އެކްޓަރު ސުޝާންތު ސިންގް ރާޖްޕުތުގެ މަރާ ގުޅިގެން އޭނާގެ ލޯބިވެރިޔާ ރިއާ ޗަކްރަބަތީގެ މައްޗަށް ކުރެވުނު ތުހުމަތުތަކުގެ ތެރެއިން މަސްތުވާތަކެތީގެ ތުހުމަތުގައި މިއަދު ރިއާ ހައްޔަރު ކުރުމުން، އިންޑިއާގެ ތަރިންގެ މެދުގައި ވަނީ ދެބަސްވުމެއް އުފެދިފައެވެ.\nއެގޮތުން ބޮލީވުޑްގެ ތަރިންނާއި ޓީވީ އިންޑަސްޓްރީގެ ތަރިންގެ ތެރޭގައި ވެސް އެއްބަޔަކު އަންނަނީ ރިއާ ދިފާއުކޮށް ޓުވީޓުކުރަމުންނެވެ. އޭގެތެރެއިން ޓީވީ އެކްޓްރެސް ދިވްޔަންކާ ޓްރިޕަތީ ކުރި ޓްވީޓެއްގައި ރިއާއާ އެއްކޮޅަށް ހުރިހެން ހީވެގެން ސުޝާންތުގެ ފޭނުން ވަނީ ދިވްޔަންކާ އަށް ފާޑުކިޔައިފައެވެ. އަދި އެ ފާޑުކިޔުންތަކަށް ދިވްޔަންކާ ރައްދުދީފައި ވެސް ވެއެވެ.\nއެގޮތުން އިއްޔެ ދިވްޔަންކާ ފުރަތަމަ ކުރި ޓުވީޓުގައި ހިންދީ ބަހުން ލިޔަމުން ބުނީ، ކަމަކާ ބެހޭގޮތުން އެމީހެއް ދެކޭގޮތް ފާޅުކޮށް ބަހުސް ކުރުމަކީ އޮންނަ ކަމެއް ކަމަށާއި، ނަމަވެސް އެހެން މީހެއްގެ މައްޗަށް ހަގީގަތެއް ނެތް ބަދުނާމު އެޅުވުމަކީ ހަޑިކަމެއް ކަމަށެވެ. އަދި ހަގީގަތް ނޭނގެނީސް އެމީހަކަށް ހީވާ އެއްޗެއް ގަބޫލު ކުރުމަކީ ރަނގަޅުކަމެއް ނޫންކަމަށް ވެސް ބުންޏެވެ. އެއާއެކު ސުޝާންތުގެ ފޭނުންނަށް އެ ޓުވީޓު ފެނުނީ ރިއާގެ ދިފާއުގައި ލިޔެފައި އޮތް އެއްޗެއްގެ ގޮތުގައެވެ. އެގޮތުން ބައެއް ފޭނުން ވަނީ އެއަށް ރައްދުދީ، ދިވްޔަންކާގެ އަގު ވެއްޓިއްޖެ ކަމަށް ބުނެފައެވެ.\n“ސުޝާންތަށް އިންސާފު ހޯދައިދޭން ތިހެން ހިންދީ ބަހުން ދިގު ލިޔުމެއް ނުލިޔުނީ ކީއްވެ؟ މިހާރު ތި އެއްޗެހި ތި ލިޔަނީ ސަމާލުކަން ހޯދަން”، އެކަކު ލިޔެފައިވެއެވެ. ނަމަވެސް އެއަށް ރައްދުދެމުން “ޔޭ ހޭ މޮހައްބަތޭ” ގެ ތަރި ބުނީ އޭނާ ދެއްކީ ކޮންމެ މީހަކުވެސް ބޭކާރު ޒުވާބުތަކުން ދުރުވުމުގެ ވާހަކަ ކަމަށެވެ. އަދި އެއީ ސުޝާންތާ ގުޅުންހުރި ޓްވީޓެއް ނޫންކަން ވެސް ދިވްޔަންކާ ހާމަކުރިއެވެ.\nއެހެނަސް ދިވްޔަންކާގެ ވާހަކަ ގަބޫލު ކުރަން ދެކޮޅުހަދައި އެކަކު ބުނީ އެއީ ހުސް ހަސަދަވެރިކަން ކަމަށެވެ. “އެމީހުން އެންމެން އެއުޅެނީ ސުޝާންތުދެކެ ހަސަދަވެރިވެގެން”، ޕޫރަބީ ރޯއީ ނަމަކަށް ކިޔާ މީހަކު ލިޔެފައިވެއެވެ.\nހަސަދަވެރިވާ ކަމަށްބުނެ ލިޔުމުން ދިވްޔަންކާ ވަނީ އަނެއްކާވެސް އެއަށް ރައްދުދީފައެވެ. އެގޮތުން 35 އަހަރުގެ ބަތަލާ ދިން ވަރުގަދަ ރައްދުގައި ބުނީ ހަގީގަތް ނޭނގިހުރެ ކޮންމެފަދަ އެއްޗެއް ވެސް ބުނެފާނެ ކަމަށެވެ. އަދި ސުޝާންތު ދެކެ ހަސަދަވެރި ނުވާކަމަށް ބުންޏެވެ. “އަހަރެން ފަހުރުވެރިވޭ ސުޝާންތަށް ކުރިން ލިބިފަ އޮތް ޓީވީ ގެ ލޭބަލް އާއެކު ވެސް ގޮސް ބޮލީވުޑްގަ ވަރުގަދަ ނަމަކަށް ވީތީ. ޓީވީ އެކްޓަރުންގެ ހިތްވަރާއި ދިމާވާ ދަތިތައް އެންމެ ރަނގަޅަށް އެނގޭނީ ވެސް ހަމަ ޓީވީ އެކްޓަރަކަށް. ސުޝާންތާމެދު ވެސް އަދި މިހާރު ޓީވީ އިން ނުކުމެގެން ފިލްމީ ދާއިރާގަ ގަދައަޅައި މަސައްކަތް ކުރަމުންދާ އެންމެންނާމެދު ވެސް އަހަރެން ފަޚުރުވެރިވަން”، ދިވްޔަންކާ ހާމަކުރިއެވެ.\nސުޝާންތު ނަމަކަށް ކިޔާ އިންޑިޔާ ސޮ** އަމިއްލައަށް މަރުވީމާ ދިވެހި ނޫސްތަކުގާ މިދެން ކޮން ކަމެއް؟؟


Siyaasee Activistun Nidhin Heylan Vehjje Ehnnu - Vaguthu\nސިޔާސީ އެކްޓިވިސްޓުން ނިދިން ހޭލަން ވެއްޖެ\nމުޒާހަރާއެއް ރޫޅާލަން ފުލުހުން މަސައްކަތް ކުރަނީ – ވަގުތު އިމޭޖްސް: އަޝްހާދް އަބްދުﷲ\nޤައުމަކީ ދިވެހިރާއްޖެއެވެ. އިސްލާމީ އުއްމަތު އިސްލާމުންނެވެ. އަހުންނާއި އުހުތުންނެވެ. އަވަށްޓެރިންނާއި ރައްޓެހިންނެވެ. ނަމަވެސް ވެފައި މިވަނީ ސިޔާސީ ހަތުރުންނަށެވެ. މިއީ، އުރުގައި އޮންނަ ތުއްތު ކުއްޖާވެސް ހެކިވާނެ އަދުގެ ހަޤީގަތެވެ.\nދެހާހުގެ ކުރީކޮޅުންސުރެ ދިވެހިރާއްޖެ ވަނީ ސިޔާސީ ހަލަބޮލިކަމާ ދިމާއަށް މިސްރާބް ޖަހާފައެވެ. ބާރު ދުވެލީގައި ދުވި "ޑިމަކްރާތީ އޮޑި" މިވަނީ މާސިންގާ ކަނޑަށް ބެހިގެން ގޮސްފައޭ ބުންޏަކަސް ދިގަކަށް ނުވާނެއެވެ. މި އޮޑިއަށްވުރެ ބޮޑަށް ދައްކަން ވެފައި މިވަނީ މި އޮޑީގައި ތިބި ތަޅުވެރިންނާއި ދަތުރުވެރިންނާ ދެމެދު ހިނގަން ފެށި ހަނގުރާމައިގެ ވާހަކައެވެ.\n"ކަލޭގެ ވެރިޔާ މިހާރުވެސް ކަރަ ކަރައިގައި އޮވެ އެޔޮށް ހޯއް ބޯއް ލައްވަނީ" އެކަކު ބުނެލިއެވެ. "ކަލޭގެ ވެރިޔާ ގަނޑުވަރުގައި އޮވެ އަހަރެމެން ނިކަމެތި ކުރަނީ" ކުރިމަތިލި އެކުވެރިޔާ ބުނެލިއެވެ. މިއޮތީ ފެށިފައެވެ. ސިކުންޑީގައި ތެތްކަމެއް ނެތްކަން ޔަޤީން ވެއްޖެއެވެ. އެކުވެރިންނޭ ބުންޏަސް މިއޮތީ ސިޔާސީ ހަޅޭއް ލެވުން ފެށިފައެވެ. ހުރެވުނީ މާލޭގެ ހަލަބޮލި ހޮޓަލެއްގެ ތެރޭގައިކަންވެސް އެކަކުވެސް ހަނދާނުގައި ނެތް ފަދައެވެ. ހެއްދެވި ނުހެއްދެވިއަށް ގޮވާ ބޮޑު ޒުވާބެއް އެ ކޮށްލީ ތިމާ ތާއީދު ކުރާކަމަށްބުނާ ސިޔާސީ "ވެރިން"ގެ ދިދާއުގައެވެ.\nމިބުނަލަދިނީ ވަރަށް ކުޑަ ކުޑަ މިސާލެކެވެ. މި ޒުވާބުތަކާއި، ކޯޅުންތަކާއި ބަހުސްތަކާއި ތަޅާފޮޅުންތައް މިހާރު މިވަނީ ހައްދުން ނެއްޓިފައެވެ. އޭގެ ހެކި ބަލާލި ކޮންމެ ދިމާއަކުން ފެންނާނެކަމީ ހަޤީގަތެވެ. މުއައްސަސާތަކުގެ ވެރިންނާއި އާދައިގެ މުވައްޒަފުން ހިމެނޭ ވައިބާ ގްރޫޕްތަކާއި، މަތީ ތައުލީމުދޭ މުއައްސަސާތަކުގެ ދަރިވަރުންގެ މެދުގައި އެކުވެރިކަން އާލާކުރުމަށް އުފެދިފައިވާ މީސްމީޑިއާގެ ގްރޫޕްތަކާއި، ފިނިއަށިތަކާއި ހޮޅުއަށިތަކުގެ އިތުރުން ގޭ ކާމޭޒު މައްޗާއި ދެމަފިރިންގެ އެނދު ތަންމަތިވެސް މިވަނީ ސިޔާސީ ބަހުސް ކުރާ ތަންތަނަށް ބަދަލުވެ ނިމިފައެވެ.\nމި ނިކުމީކީ ނޫނެވެ. ކުދި ކުދި އާބާދީތައް ދިރިއުޅޭ މި ރީތި ރާއްޖޭގެ ހިތްގައިމުކަމަށް ހިޔަނި އެޅިގެން މިދަނީ އެކުވެރިކަން ގެއްލިފައިވާތީއެވެ. ކުދި ކުދި ހިތްގައިމު ރަށްތަކުގައި ދިރިއުޅުމުގެ އުފާވެރިކަނަށް މިދަނީ ބޮޑުތަކުން ހިޔަނި އެޅެމުންނެވެ. ދަންނަ އެކުވެރިން މިވަނީ ސިޔާސީ ހަތުރުންނަށްވެ، ކެހިވެރިންނަށްވެފައެވެ. މިހެން ނުބުނެވޭނެ ހަމައެއް އެއީ ނެތް ހަމައެކެވެ. އެކުވެރިންނެވެ. އެހެން ނަމަވެސް ޕޯޑިއަމްތަކުގައި ސިޔާސީ ވާހަކަ ކަމަށް ދެކިގެން ދެއްކެނީ ޒާތީ ވާހަކަތަކެވެ. ގޮވެނީ ސިޔާސީ ފަތިފުށެއް ނޫނެވެ. ގޮވެނީ ޒާތީ ތައައްސުބާއި އެކުވެރިޔާގެ ޒަމާންވީ ޒާތީ ދިރިއުޅުމުގެ ސިއްރުތަކެވެ. ދެން ކަން ވާނެގޮތް ވިސްނާލައްވާށެވެ. އެއް މަގަކުން ދެ މީހުނަށް ނުހިނގޭ ހިސާބަށް ދަނީއެވެ. އުމުރުން އަށާރަ ނުފުރޭ ކުދިންވެސް ސިޔާސީގެ ނަމުގައި ޒާތީވެ ގަޔަށް ބޮލަށް އެރޭ ހިސާބަށް މިވަނީ ގޮސްފައެވެ.\nމިވަރުންވެސް ނިންމާލެވެން ނެތެވެ. އަވަދިނެތި އުޅެމުންދާ ދިރިއުޅުމުގައި އެކުވެރިންނާ ދިމާވެލަން ދެން ތަނަވެސްވެފައި މިވަނީ މީސްމީޑިއާގެ މައިޒާންތަކެވެ. ވަދެލަމާ ހިނގާށެވެ. ސުބްހާނަﷲ! މިއީ ވާވަރު ކަންކަމެއް ނުމެ ނޫންމެއެވެ. މިގޮވެނީ ކީކޭކަންވެސް ނޭނގޭ ހިސާބަށް ކަންކަން މިވަނީ ގޮސްފައެވެ. އެކަކުގެ އުނި ސިފަތަކުގައި ހިފާ ލޮލަށް ބޮލަށް ގޮވަނީއެވެ. އަނބި ދަރިންނާއި ގާތްތިމާގެ މީހުންނަށް ނުގޮވާކަށް އެއްޗެއް ނެތްމެއެވެ. މިއީ ދެން ބޮޑުވަރު ނޫންތޯއެވެ!\nދެރަ ކަންކަމުގެ ވާހަކަ ކަމުން ނިންމާ ނުލެވެނީއެވެ. އެއްބަނޑު އެއްބަފާ އަހުންނާއި އުހުތުންނާއި ދެމެދު އޮންނަ ލޭގެ ގުޅުން ކަނޑާލަމުން މިދަނީ ސިޔާސީ ވެރިންނަށްޓަކައެވެ. ތިމާގެ ލީޑަރަށް ސަޕޯޓް ނުކުރާތީ ގާތްތިމާގެ މީހާއަށް ދެމުން އަންނަ އެހީތެރިކަން ހުއްޓާލާފައިވަނީ އެތައް ސަތޭކަ ސިޔާސީ އެކްޓިވިސްޓުންނެވެ. ބަދަލުގައި އެ ހަރަދުތައް ކުރަމުންދަނީ ސިޔާސީ ފަރާތްތަކަށެވެ. ބުއްދި ސަލާމަތުން ހުރި މީހަކު ނުކުރާނެ އެހެނއްކަމަކު ކަން ހިނގަމުންދަނީ މި ބީދައިންކަމީ ހިތި ހަޤީގަތެވެ.\nވިސްނާލާށެވެ. އެކުވެރިންނަކީ ތިމާގެ އެކުވެރިންނެވެ. މުހިންމު ބައެކެވެ. ތިމާއަށް ބޮޑު ކަމެއް ޖެހޭ ހިނދު އެހީތެރިވާންވެސް ތިބީ ހަމަ އެކުވެރިންނެވެ. ގާތް ތިމާގެ މީހުންނީ ސިޔާސީ ވިޔަސް ނުވިޔަސް ހަމަ ޤާތްތިމާގެ މީހުނެވެ. މާތްވެގެންދާ ގާތް ގުޅުމެއް ބާއްވަން އިސްލާމްދީން އަންގާވަފައިވާ ބައެކެވެ. ގުޅުން ކެނޑުމަކީ ފާފައެކެވެ. މީސްމީޑިއާގެ މައިޒާންތަކާއި ސައި ހޮޓާތަކާއި ހިތްފަސޭހަ މައިޒާންތަކަކީ ޒުވާބު ކުރަން ހާއްޞަކޮށްވައިވާ ތަންތަނެއް ނޫނެވެ. އެކުވެރި އެއްބައިވަންތަ ދިރިއުޅުމެއް އުޅެމުން އައި މިރީތި ރަށްތަކުގެ ރަށްވެހިންނީ ހިނގާނެ އެންމެ މަގެއް އޮތްނަމަވެސް ހިނިތުންވުމާއި އިހްތިރާމާއި އެކު އެޅެވޭނެ ބަޔަކަށް ވާންޖެހެއެވެ.\nއެކުވެރިންނެވެ. އަހުންނާއި އުހުތުންނެވެ. މީސް މީޑިއާގެ ގްރޫޕްތައް ހިންގާ އެންމެހާ ފަރާތްތަކެވެ. އަދި އެއްފަހަރު ވިސްނާލާށެވެ. މަތި ފަޑިން ހަތުރުން ކަމަށް ހީކޮށް، އެކުވެރި ވެރިންތަކެއްގެ ދިފާއުގައި ތިޔަ ވެއްޔާ މޮޑެލަކީ ހުދު ތިމާގެ އިއްޒަތާއި ގަދަރެވެ. ގުޅުން ތި ކަނޑާލެވެނީ ގުޅުން ކަނޑައިގެން ނުވާނެ ގާތްތިމާގެ މީހުންނާއެވެ. އެކުވެރި ހިތްގައިމު މާހައުލެއްގައި ހިތްތިރި ހިނިތުންވުމަކުން ހިނިތުންވުމުގެ ފުރުޞަތު އަދިވެސް އެބައޮތެވެ. ސިޔާސީގޮތުންނާއި ޒާތީ ގޮތުން ޖެހެވުނު އަހުންނާއި އުހުތުންގެ ކިބައިން ލަސް ނުކޮށް މައާފަށް އެދޭށެވެ. އަތާއި އަތް ގުޅާލާ ޤައުމާއި މާތްވެގެންދާ އިސްލާމް ދީނަށް ނަސްރު ދޭށެވެ. އެކަކު އަނެކަމަށް ހެޔޮ ފޯރުކޮށްދީ، އަތާއި އަތް ގުޅާލާ ސަލާމް ކޮށްލާށެވެ.\nއަމަން އަމާންކަމީ ތަރައްޤީގެ ސިއްރެވެ. އެކުވެރިކަމާ އެއްބައިވަންތަކަމީ މިހާރުން މިހާރަށް ފެންނަންޖެހޭ މުހިންމު ކަންކަމެވެ. ނަފްރަތު ކުރުންތައް ހުއްޓާލާށެވެ. މިކަން ވާން އޮތީ ސިޔާސީ އެކްޓިވިސްޓުން ގެނބިފައިވާ ފުން ނިދިން ހޭލައިގެންނެވެ. އަވަހަށް ހޭލާށެވެ.\nފެބުރުއަރީ 24, 2018 23:31\nސިޔާސީ މީހުން މައްސަލައެއް ނުވަތަ ސިޔާސީ މައްސަލައެއް ވެސް ނެތެވެ. މިއަދު ދިމާވެގެން މި އުޅެނީ ރަތްލާޖެހި ބޮޑެތި ވަގުން ތަކެއް ރާއްޖޭގެ ވެރިކަމަށް އަރާ ރައްޔަތުން އޮޅުވާލައިގެން ދީނޭ އިޖްތިމާޢީ ފޭރާމޭކިޔައިގެން ކޮށްގެން އުޅޭ ބޮޑެތި ވައްކަންތަކާ ވެފައިވާ މާސިންގާޚިޔާނާތްތައް ފޮރުވަން ވެގެން ތެޅޭ ތެޅުމެކެވެ. އެމީހުން އެތިކޮޅެއް ލިބޭތޯ ބަޔަކު މީހުން އެވާހަކަ އޮއްބާލާ ދީނޭ އރބަކިޔައެވެ. ޤަވްމުގެ ގިނަމީހުން ދޫކޮށް ޤާނުޫނުއަސާސީ ފުނޑާލާ އިސްލާމް ޙަރާމް ކުރެއްވި ހުރިހާކަމެއް ކުރަމުން ދެން މިދައްކަނީ ކޮން ދީނެއްގެ ވާހަކަތޯއެވެ؟\nފެބުރުއަރީ 25, 2018 09:13\nމީހަކަށް ވަގަށް ގޮވާ އެކަން ޝަރުއީ ކޯޓެއްގައި ޡާބިތުު ނުކޮށްދެވިއްޖެނަމަ އަބުރު ކަތިލުން. ވަގަށް ގޮވީ ސަޕޯޓުކުރާ ސިޔާސީ ބައިވެރިން ބުނެގެން ކަމަށްވެފައި އެއީ ކަނޑައެޅިގެން ދޮގުކަމުގައިވާނަމަ، ގިޔާމަތް ދުވަހުން ތިމާވަށްކަން ކުރުމުން ލިބޭ އަޒާބުދެއްވާ އަބުރު ކަތިލެވުނު މީހާއަށް އެތަށް ޘަވާބެއް ދެއްވާނެެ. މިގައުމުގެ ޖާހިލުންނަށް މިވަރުބއެނގޭނަމަވެސް ނުކެރުނީސް ހައްދުއަރާ ފާފައާ މީހަކާ މަތިކުރާކަށް.\nފެބުރުއަރީ 25, 2018 09:15\nހާދަ ހެދިފައޭ. ލާރިއޭ ބުނެފިއްޔާ ތިއޮއްވާ ވަރެއް. ދާންވީނު އެމް.އެމް.އޭ ބިލްޑިންގަ ބައްދައިގެން އޮންނަން. އެތާ ހުންނަނީ ހުރިހާ ފައިސާއެއް\nފެބުރުއަރީ 25, 2018 09:17\nދައުލަތަށް ވަންނަ ފައިސާ ހުވަފެނުން ފެންނަވަރުން ނުވެސް ނިދޭދޯ. ކަލޭތަ ދެން ވެރިކަމާހަވާލުވެ ހަޒާނާ ކައިރީ ފޯރިމަރަނީ. ނަޝީދަކީ ބޯޑު ވަގެއް، އޭނައަށް ވެރިކަން ލިބުނަސް ކަލެއަށް ހަމަ ނުދި ނުލިބޭނެ.\nފެބުރުއަރީ 25, 2018 09:18\nމީހުނަށް ވަގަށް ގޮވަން ކެރޭނީ ﷲ އަށް ބިރުވެތިނުވާ ފާސިދު ދީނެއް ނެތް ޖާހިލުން.\nފެބުރުއަރީ 25, 2018 09:19\nތެޅިތެޅި ތިބެން ޖެހޭނީ. 2018 ވެސް ޔާމީނަށް. އިންޝާ ﷲ.\nފެބުރުއަރީ 25, 2018 09:20\nހަޒާނާ ހަޒާނާ ގޮވަވާ ތިބޭ. 2018 ލިބޭނެ އަހަރެމެންގެ ލިބުވެރި ރައީސް ޔާމުން އަށް. އިންޝާ ﷲ\nފެބުރުއަރީ 25, 2018 10:41\n2009 ން 2011 ގެނިޔަލަށް ދައުލަތުގެ ބަޖެޓްގަހަރަދު ޖަހައިގެން ހަރަދުކުރެވުނު 94 ބިލިއަނައްވުރެ ގިނަ ފައިސާއާއި އެއަރޕޯޓް ޖީއެމް އާރަށް ދީގެން ލިބުނުކަމަށް ހިސާބުތަކުން އެގެންއޮތް 110 މިލިއަން ޑޮލަރާއި ދިރާގުގެ ހިއްސާ ވިއްކައިގެން ލިބުނު 48 މިލިއަން އަދި ފެންކުންފުނީގެ ހިއްސާ ވިއްކައިގެންހޯދި 16 މިލިއަންޑޮލަރާއި 186 ރަށުގެ ރކ އަދި އތމ އާއި 20އަތޮޅުގެ އަތޮޅު ކޮމިޓީތަކުގެ އެކައުންޓް ތަކުގައި ހުރި ފައިސާތަކާއި އަދި ފިނޭންސް މިނިސްޓްރީގެ ކޮންޓެންޑެންސީ ބަޖެޓުން ނަގާފައިވާ 5.7 މިލިއަން ރުފިޔާއިން އެއްކޮށް ކުރެވިފާ ހުރިކަންތައްތަކާާއި 92 ބިލިއަން ރުފިޔާއިން 13 ބިލިއަން ރުފިޔާާ ދަރަނި އަދާކުރުމަށް ދައްކާފަ 79 ބިލިއަން ރުފިޔާއިން ކުރެވިފައިވާ ކަންތަކާއަޅާ ކިޔާލީމާ ހަގީގަތުގަ ބޮޑަށް ވައްކަން ކުރީ ކޮންބައެއްކަން ވަރަށް ސާފު. ހުސޭނުމެން ސިކުނޑި ހާސްވެގެން ރަތަށް އަރައިގެން އެހެންމީހުނަށް ވަގަށް ގޮވާ މަގުމައްޗަށްނިކުމެތި ތެޅިފޮޅެނީކުރީގެ ސަ ރުކާރުގެ ދުވަސްވަރު ހުސޭނުމެން ވަގަށްނެގި ފައިސާތަކުގެ މައްސަލަ ބަލާތީ އެކަން އޮއްބާލެވޭތޯކަން ނޭގޭ ކުޑަ ކުއްޖަކުވެސް މިގަވްމަކުނެތޭ ހުސެއިނޫ.\nފެބުރުއަރީ 24, 2018 23:58\nވެރިންނަށް ބަދުބަސް އެބުނަނީ ނިފާގުގެ ބަލި އިންތިހާއަށް މައްޗަށް ދިޔައީމަ... މުނާފިގު އަންނި ވެސް ހޭރި ހޭރި ހުންނަން ޖެހޭނީ\nފެބުރުއަރީ 25, 2018 08:03\nތިކުއްތާ އަމަޔާ އެޅޭ މިހާރު މިހިރަ ބަކަރި ބާލާފަނޫނީ ނުހުއްޓާނަން\nފެބުރުއަރީ 25, 2018 09:22\n"ބަސްމަގު"ގެ ކޮމެންޓް ކިޔާ ކޮންމެ މީހަކު ކަލޭ މަންމަ އަށް އެހުތުރު ބަސް އެރައްދު ކުރަނީ. އެހެންވެ ބުނަނީ މައިމީހާއަށް ހުތުރު ބަސްނުގޮވާށޭ.\nވަލު ޖަނަވާރުންގެ އަހުލާޤު. ރަތްލާޖެހި ޝައިޠާނެއް.\nލާހިކެއް ނޫން ބާލާކަށް. 2018 އާ 2021ވެސް ގެންނާނީ ޔާމީން.3ދައުރަށް ބަދަލު ކޮށްލާނީ ދެން އެންމެ އަވަހަށް. ތިހެން ތިބެން ޖެހޭނީ. ބޮޔަވޭ.\nފެބުރުއަރީ 25, 2018 09:42\nއެހެންވިއްޔާ ތެޅިބާލަން ނޫޅެ ރިޔާސީ އިންތިޚާބަށް ތައްޔާރުވޭ. ލިޑަރުންނައިގެން އިދިކޮޅު ފަރާތްތައް އެއޮތޯ ނޭވާނުލެވިފައި.\nފެބުރުއަރީ 25, 2018 00:04\nޜައްޓެހިންނާއި ރަހުމަތްތެރިން އަދި މައިން ބަފައިންނާއި ދަރިފަސްކޮޅުގެ އިތުރައް މީސްމީޑިއާއި މާސް މީޑިއާ އަދި ޕްރިންޓް މީޑިއާވެސް މިވަބާގަޖެހި މަސްތުވެފަ ތިއްބާ އަލީ ވިސާމްގެ މިއާޓިކަލް ފެނުމުން ގައުމުގެ ހާލަތު އޮޅުންފިލަަ ބަޔަކު ނޫސްވެރިންގެ ތެރޭގަވެސް އުޅޭހެން އެބަހީވޭ!!!\nފެބުރުއަރީ 25, 2018 00:36\nވަރަށް ފުރިހަމަ އަދި ހަމަ އެފަދައިން ވަރަށް ރަނގަޅު އާޓިކަލް އެއް ކަމުގައި ގަބޫލު ކުރަން އަދި ވެސް އަޅުގަނޑު އުންމީދު ކުރަނީ މިފަދަ ގިނަ ނަސޭހަތްތެރި ލިޔުންތަށް މިލޮބުވެތި ގައުމުގެ ހައްގުގައި ލިއުއްވުމެވެ.(އިތުރަށް ލިއުމުގައި ހުންނަ ކުއްތަށް އިސްލާހު ކޮށްލެއްވުމައް އެދެން)\nފެބުރުއަރީ 25, 2018 05:01\n1 އަހަަށްވުރެ ގިނަ ދުވަސް ވެރިކަމުގަ އޭގެފަހުންވެސް ހުރި. ކުރެވޭ ނުކުރެވޭ ކަމެއް އެނގޭނީ ހިއްޕަވާއެއްޗެއް އަސަރުކެންޑި ސިކުނޑި މަސައްކަތް ކުރާނެ ވަގުތު ވީމައެއްނު. ވެރިކަގަކުރިހާވެސް ކަަމަކީ, ކައިރީގަ ތިބި މީހުނަށް ދައުލަތުގެ ހަޒާނާ ބަހާލުމާ އިސްލާމްދީން ހަލާކު ކުރުމާ އެއްޖިންސުން ގުޅުންހިންގުމާ ކައިވެނި ކުރުން ލެޖިޓިމޭޓް ކުރުމުގެ މަސައްކަތް\nފެބުރުއަރީ 25, 2018 06:48\nމިގައުމު ސީރިޔާއަށް ހަދާލަން ބޭނުންވާ ބަޔަކު، ދިވެހިން ހަމަ އެކަނި ބޭނުންވާ އެތިކަމަށްވާ ފައިސާގެ ބޭނުންކޮށްގެން އަދި ވެރިމީހާ އެމީހުންގެ އެފައިސާތައް ކައި ހުސްކުރާކަމުގެ ނުބައިވިސްނުން ވައްދައިގެން ގައުމުގެ ނިކަމެތިންނާ ވޯޓު ވިއްކާ މީހުންނާ ނުކިޔަވާ ތިބި އެންމެން ހަލާކު ކޮށްފި. އެމީހުންނަކީ ކަނު ބަޔަކަށް ހަދާ އެމީހުންނަށް އެއްޗެއް ނޭގުމުގެ ފައިދާނަގާ ލޯނޭ ތިޖޫރީއޭ ކިޔާ ވާނުވާނޭނގޭގޮތަށް ދޮގުތައް ހަދާ މިނިކަމެތި ގުރޫޕް ހައްލުވައިފި.\nފެބުރުއަރީ 25, 2018 06:54\nމަމެންގެ ފަސްޓް ލޭޑީ އާއި ކެނެރީގެ ނަޝީދަށް ވާދަ ކޮށް ނުލެވޭނެ ކަމަށް އިކޮނޮމިކް މިނިސްޓަރު ސަައިއްޓޭ ވިދާޅުވުން އެއީ އުފާވެރިކަން ހިތަށް ގެނެސްދޭ ކަމެކެވެ. މަމެން ވެސް އެބައޮތޭ އިކޮން މިނިސްޓަރު ގާތު އެއްޗެއް ބުނަން ވެފައި. މިފުރަ މާލޭގައި ދުއްވާ ޓެކްސީ ތަކާއި އަދި ހަތަރު ފުރޮޅުލީ އެހެން ވެހިކަލްސް ތައް ރަޖިސްޓްރީ ކޮށްދެނީ ޕާރކް ކުރާނެ ގަރާޖެއް ގެ ސިޓީ ގެނައުމުންނޭ ޓްރާންސްޕޯރޓް އޮތޯރިޓީން ބުނޭ ދެން އެގަރާޖް ގެ ސިޓީ މިހާރު ދެނީ ރަށުތެރޭގައި އުޅޭ ކިއްލި ތަޅާ އަކަށް 50 ހާސް ރުފިޔާ ކަޓެއްގެ ގޮތުގައި ދިނީމައޭ އޭގެ ތިން ބައިކުޅަ ދެބައި ކައްވާލަނީ ޓްރާންސްޕޯރޓް އޮތޯރިޓީގެ ބޮޑުންނޭ އެކަމަކު އެގަރާޖް ހުންނަނީ މާރސްގެ ގޮނޑުގައޭ ވެހިކަލް ޕާރކް ކުރަނީ މާލޭގެ މަގުގެ މެދުގައޭ މީ ކިހިނެއްވާ ކަމެއްތޭ. މީ ކޮން ސިޓީ އެއް ހޯދަން ޖެހޭ. މީ ވަކި ބަޔަކަށް ނާޖާއިޒު ގޮތެއްގައި ފައިސާ ގަނޑެއް ދޭން ކުރާ ކަމެއްތޭ. އޯލް ދޭ ޑޫ އިޒް އަ ޑެޑް ރޯންގް ޑުއިން އޯ ޓްރައި ޓު ފިކްސް އިޓް ބިފޯރ ވީ ވޭކް އަޕް. ދިސް އިޒް ދަ..\nފެބުރުއަރީ 25, 2018 07:09\nއިދިކޮޅު ލީޑަރުންނަށް ފަސްޓް ލޭޑީ އާއި ވާދަ ކޮށް ނުލެވޭވަރަށް ފަސްޓް ލޭޑީ ސިޔާސީ ގޮތުން ކުރިއަރައިގެން ދިޔަ ކަން އެއީ ކަށަވަރުވެ ޔަގީންވާ ކަމެކޭ. ހަމަ އެގޮތަށް އެބަޖެހެއޭ އިކޮނޮމިކް މިނިސްޓްރީން ކުރާ މަސައްކަތް ތައް ވެސް ގިއަރ އަޕް ކުރަން. އެގޮތުން ބަލާއިރު މާލޭގެ އަމީނީމަގު ގައި އޮތް ޓާރފް ދަނޑު އެއް ކޮށް ނަގަންވީ 50 ބުރިއަށް އަދި އެންމެ މަތީ ބުރީގައި ހަދަންވީ ސްޓޭޑިއަމް އެއް ޓެރަސް ގައި ނަރުދާ ޖަހައިގެން. އެއިރުން އެ ޓަވަރު 50 ބުރިއަށް ނެގިއްޖެނަމަ 45 ބުރީގައި ހަދާނީ ކޮމާރޝަލް އޮފީސް ސްޕޭސް އަދި ޝޮޕިންގް މޯލްސް ތަކާއި އަދި ފާސްޓް ފުޑް ރެސްޓޯރެންޓްސް ތަކާއި އަދި އޮގަނިކް ފުޑްސް ރެސްޓޯރެންޓްސް ތަކާއި ސިނަމާ ތަކާއި މެޑިކަލް ކްލިނިކްސް ތަކެވެ. އެއިރުން މާލޭގައި ހުރި އަމިއްލަ ވިޔަފާރި ކުރާ ހުރިހާ ކުންފުނި ތަކުގެ އޮފީސް ތައް ހުންނާނީ މިދެންނެވުނު ބިލްޑިންގް ގައެވެ. ނަތީޖާ އަކީ ވިޔަފާރި ވެރިން އަމިއްލަ މީސް މީހުންގެ ތަންތަން ކުއްޔަށް ހިފަން ދޭ ހުރިހާ ފައިސާ އެއް ސަރުކާރަށް ލިބި ސުޕަރ ރިޗްވީ\nފެބުރުއަރީ 25, 2018 07:14\nވެލާނާ އިންޓަރނޭޝަނަލް އެއާރޕޯރޓް 1 ބިލިއަން ޑޮލަރު ހޭދަ ކޮށްގެން ތަރައްގީ ކުރާ އިރު އެތަނުގައި ޖެނެރަލް ހޮޓާ ގެ ގޮތުގައި އެންމެ ހޮޓަލެއް ހުރުމަކީ އެއީ އެއްގޮތަކަށް ވެސް ބަލައިގަނެވޭނެ ކަމެއް ނޫނޭ އެއީ ވަކި ބަޔަކު މުއްސަނދި ކުރުމަށް ޓަކައި ކުރާ ކަމެކޭ އެމްއޭސީއެލް އިން. އެކަން އެބަޖެހޭ ނިމުމަކަށް ގެންނަން. އެގޮތުން އެބަޖެހޭ ހުޅުލޭގައި ޖެނެރަލް ކޭޓަރިންގް ސާރވިސް ދިނުމަށް ޓަކައި ހުޅުލޭ އައިލެންޑް ހޮޓެލް އާއި ކައިރިން 25 ބުރީގެ އިމާރާތެއް އަޅާ އެތަނުގެ އެކި ފްލޯރސް ތައް ޖެނެރަލް ކޭޓަރިންގް އާއި އަދި ޖެނެރަލް ހޮޓާ ތަކަށް ކުއްޔަށް ދޫކޮށް ލަން. އެއިރުން ތަކެތީގެ އަގު ހެޔޮ ވެގެން ދާނީ. މިހާރު ހުޅުލޭގައި ހުރި ޖެނެރަލް ހޮޓަލުގެ އަގުތަކަކީ އެއީ އިންތިހާ ދަރަޖައަށް މަތީ އަގު ތަކެކޭ އެއީ އެއްގޮތަކަށް ވެސް ކަމުދާ ގޮތެއް ނޫނޭ އާންމު މީހާ އަށް ވެސް ހުޅުލޭން ކައި ބޮއި އުޅެވެން ޖެހޭނެ އޭ ދިސް އިޒް ދަ ފީލިންގް. ކްއެންޗް އަވަރ ޑިޒާއަރ.\nފެބުރުއަރީ 25, 2018 07:19\nއިދިކޮޅު ލީޑަރުންނަށް ފަސްޓް ލޭޑީ އާއި ވާދަ ކޮށްނުލެވޭނެ ކަން އިދިކޮޅު ލީޑަރުންނަށް ވެސް އަންޑަރސްޓޭންޑް ވާނެއޭ މިހާރު ކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ތަމެންގެ އަމިއްލަ ބެކް ޔާރޑް އިން ވެސް އައްޑޫ ކުއްޖާ މެން އަންނަނީ އުފުރިގެންނޭ ކުރު ދޮށީގައޭ ފަސްޓް ލޭޑީ އައްޑޫ އަށް ކުރި ދަތުރުގައި ބާނަނީ. އޯއޯއޯ ދިސް އިޒް ދަ ފީލިންގް. ކްއެންޗް އަވަރ ޑިޒާއަރ ގިވް އިޓް ވެން އައި ވޯންޓް އިޓް ގިވް އިން ޓު މީ ގިވް އިން ޓު މީ ގިވް އިން ގިވް އިން ގިވް އިން އޯއް އޯއް އޯއް ސްޕިންގް ސްޕިންގް ސްޕިންގް އެން ޑާންސް ޑާންސް ޑާންސް ޑާންސް..\nފެބުރުއަރީ 25, 2018 07:21\nހައްޔަރީން ދިފާއުވުމުގެ ފުރުސަތު ގެއްލުނީ އެއީ ހައްޔަރީން ކުއްލި ނުރައްކަލުގެ ހާލަތު އިއުލާން ކޮށް ފައިވަނި ކޮށް ގާނޫނާއި ޚިލާފަށް މާލޭގައި މުޒާހަރާ ކުރުމުން ނޫންތޭ. ދެން ކޮބާތޭ މައްސަލަ އަކީ. މައްސަލަ އެއް އޮތް ބަޔަކު ކޯޓަށް ދާންވީއޭ އެއިރުން އެނިމުނީއޭ. ފުރަތަމަ ގާނޫނާއި ޚިލާފަށް މާލޭގެ މަގުމަތީގައި މުޒާހަރާ ކުރުން އެއީ ގާނޫނީ ކުށެެއް ޑިފަމޭޝަން ގާނޫނު ބުނާ ގޮތުން. ދިސް އިޒް ދަ ފީލިންގް. ކްއެންޗް އަވަރ ޑިޒާއަރ. ގިވް އިޓް ވެން ވީ ވޯންޓް އިޓް. ގިވް އިން ޓު މީ ގިވް އިން ޓު މީ ގިވް އިން ގިވް އިން ގިވް އިން...\nފެބުރުއަރީ 25, 2018 07:31\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ފެނޭދޯ. މަމެން ޕިންކީން މިވަނީ އެއިޓީން މޫން ސީންގް ރޭހުގެ ރިހާރސަލް ލޯންޗް ކޮށް ފައޭ އައްޑޫ އިން އައްޑޫ ހުޅުދޫ ކުއްޖާ މެން ބުނަނީ މިހާރު ޓްވިޓަރޭ މެން ތިބީ ދަބަރުޖަހާ މުރަނަ ވެފައޭ އެހެންވީމާ ހުރިހާ ހުޅުދޫ ކުއްޖާ މެން ވެސް ޕިންކީން ނަށް އޮންބޯރޑް ވީއޭ ދޯ. ދެން ކިހިނެއް ހަދަނޫ ތަމެން ދައްކަގަ ތަމެން އަތް ބަލާލަން ތަމެން ނަށް އެއް ކެންޑިޑޭޓް ނެރެވެން އޮތް ތޯ ބަލަން. އައިސީ އައިސީ ތަމެންނަށް އެއް ކެންޑިޑޭޓް ނެރެވެން އޮތީ އަރްޒަލިލް އުމުރު ލިކައިލާ ތައުޒަނޫން އޭޖް ގައިއޭ ތަމެންގެ ފޯރޗިއުން ލައިން އޭ މިހެން ބުނަނީ މީ މަމެން ކިޔާ އެއްޗެއް ނޫނޭ އިނގޭތޭ. ފޯރޗިއުން ލައިން ފޯރޗިއުން ލައިން އިނގޭތޭ. ގެޓް ދަ ޕޮއިންޓް. ގުޑް ގުޑް.\nމިއުޅެނީކީ މާބޮޑުކަންތައްތަކެއް ވެގެނެއްނޫނެވެ. ވެރިކަން ބޭނުން ވެގެންނެވެ. ތިމާމެންނަށް ރަގަޅު އެއްވެސް ކަމެއް ނުކުރެވުމުން ދެން އެހެން ބަޔަކުވެސް ކުރިޔަ ނުދިނުމެވެ.\nވާހަކަ ކިތައްމެހާވެސް ރަނގަޅު. އެކަމަކު ވަގުތު ނޫސްކަހަލަ ސިޔާސީ ވަކި ފިކުރެއް ނަގައިގެން، އެ ފިކުރުގެ ދިފާޢުގައި ވަކާލާތުކުރާ ނޫހެއްގައި މިކަހަލަ ލިޔުމެއް ލިޔުނީމާ އިޚްލާޞްތެރިކަމާމެދު ސުވާލު އުފެދޭ. ސަލާމް.\nފެބުރުއަރީ 25, 2018 08:36\nކޮމަންޓް ލިޔާ ކުއްޖާ ނުލިއާނެ އެހެންމީހުން ހިންހަމަ ޖެހޭ ގޮތަކައް.. ކޮންމެ މީހަކުވެސް ލިޔާނީ އެމީހަކައް ފެންނަ ގޮތަކައް.. ބަސްމަގު މެންނައް ހަޖަމް ނުވާތީ ވ ހިތާމަ ކުރަން..\nފެބުރުއަރީ 25, 2018 09:11\nމިކަން ރަގަޅުކުރެވޭނީ ތެދުވެރި އިހުލާސްތެރި ވެރިއެއް ގައުމަށް ލިބިގެން ތިމާގެ މަގުސަދު ހާސިލުކުރުމަށް އިދިކޮޅުއެންމެން ޖަލަށްލައި ހިތުހުރިގޮތަކަށް ގާނޫނުމާންކޮށް މުޅި ޖުޑީސަރީ އާއި މަޖިލިސް ތިމާގެ ކޮންޓްރޯލުގައި ނެތި ވެރިކަން ނުކުރެވޭނެ ކަމަށް ވިސްނާ އެތަނުގެ ބާރު އަނެއްތަނަކުން ކަނޑުވާލީމަ އެއީ އިހުލާސްތެރި ވެރިއެއްކަމަކު ނުދެކޭނަން\nފެބުރުއަރީ 25, 2018 09:30\nހަޤީޤަތަށް ބުނާކަމަށްވާނަމަ، ރައީސްމައުމޫނުގެ ވެރިކަމުގައި އިލްޔާސް އިބްރާހީމް، އެފް.ޕީ.އައިޑީގެ ފައިސާއަށް ޚިޔާނާތްތެރިވީ، މިކަމުގައި ސަޓޯ ( މާރިޔާ އަޙުމަދު ދީދީގެ ކުރީގެ ފިރިމީހާ، އެމް.ޕީ ފަލާހުގެ ބޭބެ ) މި މައްސަލަ ރައްޔިތުންގެ މަޖިލިހުގެ ކޮމެޓީއަކުން ތަހުޤީޤުކުރީ، މަވޯޓާ ޝަރީފަށް ވަރަށް ރަގަޅަށް މިކަން އެގޭނެ. ޚިޔާނާތުގެ ގޮތުގައި ފައިސާ ހޯދައިގެން މެލޭޝިޔާއިން 4.5 މިލިއަށް ޑޮލަރު ދީފައި 2000 ވަނަ އަހަރު ހިސާބުގަިއވަނީ އިލްޔާސް ގެއެއް ގަނެފައި، މީގެ އިތުރުން، އަލްމަރުހޫމް ދިއްދޫ އިބްރާހިމްކަލޭގެ ފާނުގެ ބިންތަކުގެ ތެރެއިން 18 ބިން އިލްޔާސް އިބްރާހިމް ނުއަގުގައި ގަނެ، މިލްކުކޮށް އެބިންތައް މިހާރުވަނީ މައުމޫނުގެ ދަރިންނާއި، ފަރީޝާގެ ދަރިންނާއި، އައްބާސް އިބްރާހިމްގެ ދަރިންގެ ނަމުގައި ރަޖިސްޓްރީ ކޮށްދީފައި، މިަތަން ތަނުން ލިބޭ ފައިސާ ހުއްދަވާނެތޯ؟\nރައީސް ނަޝީދުގެ ދުވަސް ވަރުގައި ފެންކުންފުނީގެ ޙިއްޞާ ބޭރު ބަޔަކަށް ވިއްކާލުމުަށް ފަހު ލިިބުނު ފައިސާގެ ތެރެއިން7މިލިއަން ޑޮލަރު ވީގޮތެއްނޭގެ، އެއަރޕޯޓް ޖީއެމްއާރު އަށް ވިއްކާލުމަށް ފަހު ދިން 78 މިލިއަށް ޑޮލަރުގެ ތެރެއިން 15 މިިލިއަން ޑޮލަރުގެ ހިސާބެއް ފެންނާކަށް ނެތް، 410 ފަޅުރަށް ގާތް ރަޙުމަތްތެރިންނަށް ވަނީ ދީފައި، މިއީ ވަރަށް މަދު މިންވަރެއް. އެއްވެސް ފިޔަވަޅެއް މިކަންކުރި ފަރާތްތަކާއިމެދު އަޅުއްވާފައިނުވޭ.\nރައީސް ޔާމީންގެ ސަރުކާރުގައި ހިންގި ޚިޔާނާތުގައި ބައިވެރިވެފަިއވަނީ ރައީސް އެންމެ ބޮޑަށް އިތުބާރު ކުރެއްވި އަދި އެކީގައި މަސައްކަތް ކުރެއްވި މީހުން، އަޙުމަދު އަދީބު ވަޒީރުކަމުން، ނައިބު ރައީސް ކަމަށް ގެނެސް ދެވުނު، އަދި ޓޫރިޒަމާއިބެހޭ ބޮޑު އޮފީހެއް ހުޅުވާ އެތަނުގެ ވެރިއަކަށް ޒިޔަތު އައްޔަން ކުރެވުނު، މިއީ ރައީސް ޔާމީނާއި ވަރަށް އަރިސް ކޮށް އުޅުނު ދެމީހުން.، ނަމަވެސް ވައްކަމާއި ޚިޔާނާތުގެ ތުހުމަތުގައި ތަހުޤީގުކޮށް ޝަރުޢީ މަރުހަލާގެ ތެރެއިން އެވަނީ ފިޔަވަޅު އަޅާފައި، ސްޓެލްކޯގެ ދުވަސްވަރުން ފެށިގެން ރައީސް ޔާމީނާއި އެންމެ ކާރީ އެކަކީ ދިއްގަރު ދާއިރާގެ ކުރީގެ މެމްބަރު ނާޒިމް، ނަމަވެސް ޝަރުޢީ މަރުހާލާތެރެއިން އަދަބު ލިބުނީމާ ޝަރީޢަތަށް އަތްބާނައިގެން އޭނާ ސަލާމަތް ކުރުމަކަށް މަސައްކަތް ނުކރައްވާ، 2013 ގައި އިންތިޚާބުގައި އެންމެ އިސްކޮށް އުޅުއްވި ކާނަލް ނާޒިމް ފިސްތޯލަ ގެންގުޅުނު މައްސަލާގައި ތަޙުޤީޤު ކުރެވި ވަނީ ޙުކުމް ކުރެވިފައި، ވީމާ އިންސާފުވެރި ނަޒަރަކުން އެއްޗެއް ބުނާނަމަ، ބުނަންޖެހެނީ ރައީސް ޔާމީނުގެ ސަރުކާރުގައި ޚިޔާނާތް ވާ ފަރާތްތަކާއިމެދު ގެންދަވަނީ ފިޔަވަޅު އަޅުއްވަމުންނެވެ. ރަޙުމަތްތެރިަކަމާއި ގާތްތަކަަމަކަށް ނުބައްލަވާ ރައްޔިތުންގެ މެދުގައި ޢަދުލު އިންސާފު ޤާއިމު ކުރައްވަމުން ގެންދަވާކަމަށް،\nފެބުރުއަރީ 26, 2018 16:25\nރައީސް ޔާމީންގެ ޚިޔާނާތުގެ ވާހަކަ ވެސްގެނައިނަމަ.....\nފެބުރުއަރީ 25, 2018 10:05\nކޮންމެ މީހަކު ވެރިޔަކަށް ހުއްޓަސް އެހެން މުއައސސާ ތަކުން ކުރާ ވައްކަން ތައް ހަމަ އެގޮތަށް ނޫނީ އެއަށްވުރެ މިޅަށް ކުރާނެ.\nކޮންމެ މީހަކު ވެރިޔަކަށް ހުއްޓަސް ވައްކަން ކުރޭތޯ، ނުކުރޭތޯ ބަލާ އެކަމުގަ ހިފާ ދެމުމުގެ މާނައެއް ނެތް! ޤައުމަށް ތަރައްޤީ އަންނަނިކޮށް ޤައުމު ކުޑަކަކޫ މައްޗަށް ތިރިކޮއްލާފަ ދެން ޤައުމާ ހަވާލުވާ ވެރިޔަކަށް ހަމަޖެހިލުމުގެ ފުރުޞަތެއް ނުލިބޭނެ. ހުރިހާ ގެއްލުމެއް ލިބެމުންދާނީ ނިކަމެތި މިރައްޔިތުންނަށް.


Katy Perry aai Olando bloom engage vehje\nކޭޓީ ޕެރީ އާއި އޮލެންޑޯ އެކުގައި ފެންނަން ފެށީ 2016 ވަނަ އަހަރު ގްލޯބްސް ހަފްލާއަށްފަހު --\nހޮލީވުޑްގެ ލަވަކިޔުންތެރިޔާ ކޭޓީ ޕެރީ އާއި އެކްޓަރު އޮލެންޑޯ ބްލޫމް އެންގޭޖް ވެއްޖެ އެވެ.\nކޭޓީ އާއި އޮލެންޑޯ ވަނީ ދެމީހުން އެންގޭޖްވީ ކަމުގެ އަނގޮއްޓި ދައްކާލާ ދެ ތަރިންްގެ ފޭނުންނަށް އެ އުފާވެރި ހަބަރު ސޯޝަލް މީޑިއާގައި ދީފަ އެވެ. ބޭރުގެ ހަބަރުތަައް ބުނާ ގޮތުގައި ކޭޓީ އާއި އޮލެންޑޯ އެންގޭޖް ވީ މި މަހުގެ 14 ވަނަ ދުވަހު އެވެ. އަދި ކޭޓީ ކައިރީ އިންނަން އެހީ އެރޭ ކާން އިނދެފައި ކަމަށާއި އެކަން ވެގެން ދިޔައީ ކޭޓީ އަށް ބޮޑު ސަޕްރައިޒް އަކަށް ކަމަށްވެސް ހަބަރުތަކުގައި ބުނެ އެވެ.\nހޮލީވުޑްގެ ނޫސް "އީ ނިއުސް" އިން ބުނެފައިވާ ގޮތުގައި އޮލެންޑޯ މި ސަޕްރައިޒް ތައްޔާރު ކުރާތާ މިހާރު ދުވަސްކޮޅެއްް ވެއްޖެ އެވެ. އަދި އިތުބާރު ހުރި ފަރާތްތަކުން "އީ-ނިއުސް" އަށް ރިޕޯޓު ކޮށްފައިވާ ގޮތުގައި އެ ރޭގެ ހާއްސަ ހަފްލާއަށް ކޭޓީގެ ރައްޓެހިންނަށްވެސް އޮލެންޑޯ ވަނީ ދައުވަތުވެސް ދީފައި ކަމަށް ބުނެ އެވެ. މި ސަޕްރައިޒް ބޭއްވުނީ ލޮސްއެންޖަލަސްގައި ހުންނަ އެ ދެމީހުންގެ ގޭގަ އެވެ.\nކޭޓީ،34 އާއި އޮލެންޑޯ،42 އެކުގައި ފެންނަން ފެށީ 2016 ވަނަ އަހަރުގެ ގޯލްޑަން ގްލޯބްސް ޕާޓީ އަށް ފަހު އެވެ. މި ދެތަރިންވެސް މީގެ ކުރިންވަނީ އެހެން ކައިވެންޏެއް ކޮށްފަ އެވެ. ކޭޓީ ކައިވެނި ކޮށްގެން އުޅުނީ ކޮމީޑިއަން ރަސަލް ބްރޭންޑް އާ އެެވެ. އަދި އޮލޭންޑޯ ކައިވެނި ކޮށްގެން އުޅުނީ މޮޑެލް މިރެންޑާ އާ އެވެ.


ސިފައިންނަށް ސާބަސް، ދުނިޔޭގެ ފެންވަރުގައި ވެސް ޝުކުރު ހައްގު: މިނިސްޓަރު – Haftha\nFri, 10 July, 2020, 12:57 am\nސިފައިންނަށް ސާބަސް، ދުނިޔޭގެ ފެންވަރުގައި ވެސް ޝުކުރު ހައްގު: މިނިސްޓަރު\nހެންވޭރު އަބަދަށްފެހި މަގުގައި ހިނގި އަލިފާނުގެ ހާދިސާ އާއި ޓީޖެޓީ ސަރަހައްދުގައި ހިނގި އަލިފާނުގެ ހާދިސާގައި ސިފައިން ދެއްކެވި ނަމޫނާއަކީ ދުނިޔޭގެ ފެންވަރުގައި ވެސް ޝުކުރު ހައްގު މަސައްކަތެއް ކަމަށް ޑިފެންސް މިނިސްޓަރު މާރިޔާ އަހުމަދު ދީދީ ވިދާޅުވެއްޖެއެވެ.\nކާރިސާތަކުގައި ސިފައިން ކުރައްވާ މަސައްކަތުގެ އަގުވަޒަން ކުރައްވާ ކަޅުތުއްކަލާކޮށީގައި އިއްޔެ ސިފައިންނާ ބައްދަލުކުރައްވާ މިނިސްޓަރު ވިދާޅުވީ، ރައްޔިތުން އެހީތެރިކަމަށް އެންމެ ބޭނުންވާ ވަގުތު ރޭގަނޑެއް ދުވާލެއްނެތި ސިފައިން މަސައްކަތްކުރައްވާތަން ވަރަށް ގާތުން އެކަމަނާއަށް ފެނިވަޑައިގަންނަވާ ކަމަށެވެ.\nއަދި ފާއިތުވި މަހުގައި މާލޭގައި ހިނގި އަލިފާނުގެ ނުރައްކާތެރި ދެ ހާދިސާއަށް އަލިއަޅުއްވާލައްވައި އެ ހާދިސާގައި ރައްޔިތުންގެ ފުރާނަ އާއި މުދާ ސަލާމަތް ކުރުމަށް ސިފައިން ކުރެއްވި މަސައްކަތް ފާހަގަކުރައްވައި އައްސަރިބަހާއި ސާބަސް ދެއްވިއެވެ.\nއިއްޔެ ބައްދަލުވުމުގައި ޗީފް އޮފް ޑިފެންސް ފޯސް މޭޖާ ޖެނެރަލް ޢަބްދުﷲ ޝަމާލް ވެސް ވަނީ އަލިފާނުގެ ހާދިސާގައި ސިފައިން ކުރެއްވި މަސައްކަތްތައް ފާހަގަ ކުރައްވައި ސިފައިންނަށް ޝުކުރު އަދާކުރައްވާފައެވެ.\nސެޕްޓެމްބަރު މަހުގެ 20 ވަނަ ދުވަހުގެރޭ ހެންވޭރު ތިލަފުށި ގޭގެ ތިރީގައި ހުރި ކެމިކަލް ގުދަނެއްގައި ރޯވެ، ހިނގި ނުރައްކާތެރި އަލިފާނުގެ ހާދިސާގައި ހަތަރު ގުދަނެއް އެއްކޮށް އަނދާ ހުލުވިއެވެ.\nއަދި ހަތް ގެއަކަށް އަލިފާނުގެ ސަބަބުން ބޮޑެތި ގެއްލުންތަކެއް ލިބުނުއިރު، ހާދިސާގައި އެތައްބަޔަކު ހާލުގައި ޖެހި ގެދޮރު ގެއްލިފައިވެއެވެ.\nމި ހާދިސާ ހިނގިތާ 10 ވަރަކަށް ދުވަސް ފަހުން، މިދިޔަ ހޯމަ ދުވަހުގެ ހަވީރު މާލޭ ޓީޖެޓީ ސަރަހައްދުގައި އޮތް ލޯންޗެއްގައި ރޯވެ ހިނގި އަލިފާނުގެ ހާދިސާގައި ލޯންޗާއި އެ ސަރަހައްދުގައި އޮތް ތެޔޮ ބައުޒަރުތަކެއް ގޮވައި، ބޭނުން ނުކުރެވޭ ވަރަށް ވަނީ އަނދައިފައެވެ.\nމި ހާދިސާގައި ނުވަ މީހަކު އައިޖީއެމްއެޗަށް ގެންދިޔައިރު، ހަތް މީހަކު ފިހިގެން މިހާރުވެސް ދަނީ ފަރުވާ ދެމުންނެވެ. އަދި ހަތް މީހުންގެ ތެރެއިން ދެ މީހެއްގެ ހަށިގަނޑުގެ 50 ޕަސެންޓް ފިހިފައިވާ ކަމަށް ފުލުހުން ބުނާއިރު، އެކަކަށް ފަރުވާ ދެމުންދަނީ އައިސީޔޫގައެވެ.\nމި ދެ ހާދިސާގައި ވެސް ސިފައިންނާއި ފުލުހުންގެ އިތުރުން އާންމުންވަނީ އަލިފާން ނިއްވުމުގައި އަވަސް ފިޔަވަޅު ތަކެއް އަޅައި، ނަމޫނާ މަސައްކަތަކެއް ކޮށްފައެވެ. އަދި ސިފައިންނާއި ފުލުހުންނަށް އާންމުންގެ ގިނަ ބައެއްގެ ތައުރީފު ދަނީ ލިބެމުންނެވެ.


ސިޔާސީ މުނާފިގުކަމުގެ ބަލި: ދަނޑިވަޅުބަލާފައި ޚުޝާމަދުކުރުމާއި ބިރުވެރިކަމުގެ ވަގުތުގައި ފިލުން! | Sandhaanu\nސިޔާސީ މުނާފިގުކަމުގެ ބަލި: ދަނޑިވަޅުބަލާފައި ޚުޝާމަދުކުރުމާއި ބިރުވެރިކަމުގެ ވަގުތުގައި ފިލުން!\nޑރ. ޢަބުދުލް ޣަފޫރު ޢަބުދުލް ރަޙީމު\nމެއި 12, 2021\nއަޅުގަނޑުމެންގެ އަމިއްލ ދިވެހި ދުނިޔޭގެ ސިޔާސީ މަސްރަޙުން ވޭތުވެގެންދިޔަ ވެރިކަމުގެ ދައުރުގެ ތެރޭގައި ފެނިތަޖުރިބާ ވެގެންދިޔަ ސިޔާސީ ނިފާގުކަން، ގައުމުގެ ޙަޔާތަށް ގެނެސްދޭ ގެއްލުންތަކާމެދު އެއްޗެއް ދެންނެވުމުގެ ކުރިން ދުނިޔޭގެ އެހެން ގައުމެއްގެ މިސާލެއްވެސް ދަންނަވާލުމަކީ، މައުޟޫއުން ބޭރުކަމެއް ކަމަކަށް އަޅުގަނޑު ނުދެކެމެވެ. އަޅުގަނޑު ބޭނުން މުހިއްމު ނުކުތާއެއްފާހަގަ ކޮށްލުމަށްޓަކާ މުގައްދިމާއެއްގެ ގޮތުންނެވެ. ‘ދަންބެރަށްވުރެ ތަގުޑި ދިގުވެގެން ދިޔަނަމަވެސް’ އައްސަވާބޭފުޅުންގެ އަރިހުން މަޢާފަށް އެދެމުންނެވެ.\nއިންޑިޔާގައި 700 އަހަރުވަންދެން ދެމިއޮތް މުސްލިމުންގެ ވެރިކަން ނިމިގެންދިޔައީ އިންޑިޔާގެ މައްޗަށް އިނގިރޭސީން ވެރިވެގަތުމުންނެވެ. އޭގެފަހުން އިންޑިޔާގައި މުސްލިމުންގެ އަމިއްލަ ވެރިކަމެއް ގާއިމުކުރެވޭގޮތްނުވެ އިނގިރޭސި އިސްތިޢުމާރުގެ ދަށުގައި ސަތޭކައެތައް އަހަރެއް ވަންދެން ދެމިއޮތެވެ. މިހާދިސާއާ ގުޅިގެން އިންޑިޔާގެ މުސްލިމަކު ލިޔުއްވި ލިއުއްވުމެއްގައިވެއެވެ.\n“ހިސާބަކަށް އަޅުގަނޑުމެންގެ އަމިއްލަ ފަރުވާކުޑަކަމުގެ ސަބަބުން އަދި ވަކިވަރަކަށް އަޅުގަނޑުމެންނަށް ލިބިފައިވާ މުސްކުޅި ތައުލީމެއްގެ ސަބަބުން ސިޔާސީ ކަންތައްތަކާއި ސިޔާސީ ޢިލްމުގެ މައްޗަށް އެއްވެސް ސަމާލުކަމެއް ނުދެވެއެވެ. ކަމުގެ ނަތީޖާއަކަށްވީ މުޣުލް ރަސްކަމުގެ އިރުއޮއްސިގެން ދިޔުމާއެކު އަޅުގަނޑުމެންނަށް އަޅުގަނޑުމެންގެ ޙަޔާތުގައި އެއްވެސްކަހަލަ ދިރުމެއް އުފައްދައި ލެވޭނޭކަހަލަ ގޮތެއްނުވުމެވެ. އިނގިރޭސީން އައިސް އަޅުގަނޑުމެންގެ ރަށުގެމައްޗަށް ވެރިވެގަތް ހިނދު ‘ފޫނުބެދޭ ފިތުނަގަނޑެއް’ (‘ޣަދަރު’ގެ ނަމުން މަޝްހޫރުވެފައިވާ އިނގިރޭސީންނާ ދެކޮޅަށް އިންޑިޔާގެ މުސްލިމުން ހިންގި ބަޣާވަތް) އުފެއްދުންފިޔަވައި ކުރާނޭއެއްވެސްކަމެއް އަޅުގަނޑުމެންނަކަށް ނޭގުނެވެ. ދަނޑިވަޅުބަލާފައި ޚުޝާމަދު ކުރުމާއި ބިރުވެރިކަމުގެ ވަގުތުގައި ގެއަށްވަދެ ދޮރު ބަންދުކޮށްލައިގެން ތިބުން، އެއީ ހަމަގައިމުވެސް އަޅުގަނޑުމެންނަށް އެނގޭ ކަންކަމެވެ.\nތިމާގެ އަމިއްލަ އަބުރާއި އިއްޒަތް ސަލާމަތް ކުރުމަށްޓަކައި ހަނގުރާމަކުރާ މީހުންތައް މުސްކުޅި ޒަމާންތަކުގައި ވަރަށް ގިނައިން ފެނެއެވެ. ނަމަވެސް ސިޔާސީ ކަންތައްތަކުގައި ނުވަތަ ސަރުކާރު ހިންގުމުގައި އަޅުގަނޑުމެންގެ ގައުމު ބައިވެރިވުމަށް މަސައްކަތް ކޮށްފައިވާކަން ދޭހަވާ ހާދިސާއެއް އަޅުގަނޑުމެންގެ ތާރީޚަކުން ފެންނާކަށް ނެތެވެ. އަދި ގައުމީ ޙައިސިއްޔަތަކުން ތިމާގެމެންގެ އަބުރާއި އިއްޒަތް ސަލާމަތް ކުރުމުގެ މަސައްކަތް ކުރެވިފައި ވާކަންވެސް ސާބިތެއް ނުވެއެވެ. އަޅުގަނޑުމެންނަށް އަޅުގަނޑުމެންގެ އަމިއްލަ އާއިލާއާއި ގާތްތިމާގެ މީހުންގެ މަސްލަޙަތާއި ފައިދާ ހޯދުން ފިޔަވައި ވިސްނާފިކުރުކުރާ އެހެން އެއްވެސް ކަމެއް ނޯވެއެވެ.\nފަހަރެއްގައިވެސް ގައުމަށްޓަކާ ނުވަތަ ވަޒަނަށްޓަކާ މަސައްކަތް ކުރުމުގެ އަޒުމެއް ނުކުރެވެއެވެ. އަޅުގަނޑުމެން ދިރިއުޅޭއުޅުމުގައި ކުރިމަތިވާ މުސީބަތްތަކުން ސަލާމަތްވުމަށް ދުޢާކޮށްކޮށް ސިހިސިހި ތިބޭ ދިރިއުޅުމަކީ ކޮންކަހަލަ ދިރިއުޅުމެއްތޯއެވެ؟ ޝިކާރަކުރާމީހަކު ޝިކާރައަށް ނުފެނި ސިއްރުސިއްރުން އުޅޭފަދައިން ބިރުން ސިހިސިހި ތިބޭ އަޅުގަނޑުމެން ދިރިއުޅޭ އަމިއްލަ ރަށަކީ ކީއްކުރަން އުޅޭ ތަންތަނެއްތޯއެވެ؟ ޔޫރަޕްގެ މީހުން ސިޔާސީ ޙަޔާތޭ ކިޔާއެއްޗަކީ އަޅުގަނޑުމެންގެ ތެރޭގައި ވައްތަރެއްގެ ޖުވާއެކެވެ. އެޖުވާ ކުޅުމުގެ ބިރުކުޑަކަން ލިބިފައިވަނީ ވަކިބަޔަކަށެވެ. މިނިކާވަގެއްގެ އަނގައިގެ ތެރެއަށް އެއްވެސް މީހަކު އަތެއްނުލާނެއެވެ. ހުސް ފިލައެއްގެ މަތީގައި އެއްވެސް މީހަކު ކަނޑުދަތުރު ކުރާކަށް ނޫޅޭނޭއެވެ.\nގައުމަށްޚިދުމަތްކުރެވޭނީ ރަސްގެފާނުގެއަރިހުގައި އުޅެގެންނެވެ. ރަސްގެފާނުގެ އަރިހަށް ދެވޭތޯ މަސައްކަތް ކުރާމީހުން ރަސްގެފާނުގެ ދަރުބާރުގޭ މީހުންގެ ތެރެއަށްވަދެ ހައްޔަރުވެ އަޅުވެތިވެފައި ތިބެތެވެ. ރަސްގެފާނުގެ އަރިހަށް ދެވުނަސް ރަސްގެފާނު ރުއްސާފައި ބެހެއްޓުމަކީވެސް މާފަސޭހަ ކަމަކަށްނުވެއެވެ. އެއްވެސް ކަމެއްގައި ކުޑަވެސް އިއުތިރާޒެއް ކުރެވިއްޖެނަމަ އަބުރާއި އިއްޒަތް އަދި ފުރާނަވެސް ދިޔައީއެވެ. ކަން މިހެން ހުންނައިރު ވިސްނޭ ބުއްދިވެރީން ސިޔާސީ ޙަޔާތާއި ދުރަށް ދުވެފިލާކަން އެއީ އަޖާއިބުވާންވީ ކަމެއްތޯއެވެ…؟\nއިސްވެދިޔަ ވާހަކަކޮޅުން ދަލީލު ލިބިގަންނަން މަސައްކަތް ކުރެވެނީ ގައުމެއްގެ މީހުން އެބައިމީހުންގެ ސިޔާސީ ކަންތަކާމެދު ޚިޔާލެއް ފިކުރެއް ނުކޮށް ވެރީންނަށް ތިއްބަވާ “އިއްޒަތްތެރީން”ގެ އިސްތަށިފުޅުގައި ހުރިހާކަމެއް އަޅުވައި ހުޝާމަދާ ތައުރީފުކޮށްކޮށް ތިބުމުގެ ސަބަބުން ގައުމީ ޙަޔާތަށް އަންނަ ނިކަމެތިކަމާއި ދެރަކަމެވެ. ދިވެހިރާއްޖޭގައި ސުމުއްވުލް އަމީރު މުޙައްމަދު އަމީނުގެ ވެރިކަމުގައި އަދި އޭގެފަހުން ނިމިގެންދިޔަ ވެރިކަމުގައިވެސް އަޅުގަނޑުމެންނަށް މިކަން ތަޖުރިބާ ކުރެވިފައިވެއެވެ. އެންމެފާހަގެކޮށްލެވޭ ގޮތެއްގައި ސިޔާސީ ނިފާގުކަމުގެ ބަލީގެ ގޮތުގައެވެ.\n“އެދައުރުގެ ފަހުކޮޅުގައި ވަރަށްގިނަ ކަނތައްތަކެއް ރާއްޖެއާ އެކަށީގެންނުވާ ގޮތުގެ މަތީން ހަމައާއި އިންސާފުން މުޅީންނެއްޓިގެން ހިނގަމުން ދިޔަކަން ކަށަވަރެވެ. ކާބޯތަކެތީގެ ދަތިކަމުގެ ސަބަބުން މުޅިރާއްޖެހެން ބަނޑަށް ޖެހުނެވެ. އާއްމު ރައްޔިތުންގެ ޙާލު ވަރަށް ނިކަމެތި ދަށު ދަރަޖައަކަށް ގޮސްފައިވަނިކޮށް ޚާއްސުންގެ ބަޔަކު ‘އުދުހުނެވެ’. ދައުލަތުގެ ޚަޒާނާއިން ގައުމުގައި ކުރިޔަށް ތިބި ވަރަށްގިނަ ބައެއްގެ އަމިއްލަ ފޮށިތައް ފުރެމުންދިޔައެވެ. ދައުލަތުގައި ބެހެއްޓެމުންދާ ރައްޔިތުންގެ އަމާނާތްތަކަށް ޚިޔާނާތްތެރިވަމުން ދިޔައީ މަތިވެރި ދަރަޖައަކަށެވެ.\n(އަލީ އަޙުމަދު، ‘އިންގިލާބަކީ އިބުރަތެކެވެ’، ހަގީގީ މިނިވަންދުވަހުގެ ޚާއްސަ ނަމްބަރު)\n“އަލްއަމީރު މުޙައްމަދު އަމީނާމެދު ސިޔާސީ ނަޒަރަކުން ކުރުކޮށް ދަންނަވަނީނަމަ އޭނާއަށް ރާއްޖޭގެ މިންވަރު ނުވިސްނެވުނު ކަމުގެ ދެރައާއި މަލާމާތް ޙައްގުނޫނެކޭ ނުބުނެވޭނެއެވެ.\nޖިންސުއްލަތީފުންގެ ތަހުރީރުގައި އިސްލާމީ ޝަރީއަތުގެ އުސޫލުތަކަށް ކުޑަވެސް ރިއާޔަތެއް ނުކުރެއްވުމުގެ ފުރައްސާރަ ރައްދުނުވެއެއް ނުހުންނާނެއެވެ. ދައުލަތުގެ ކޮންމެއެއްޗަކީ، ރައްޔިތުންގެ ހުގޫގުތަކަކީ، އޭނާގެ އަމިއްލަފުޅު އެއްޗެއްކަމުގައި މަސްހުނި\nކުރެއްވުނުކަމުގެ ދެރަކަން ނުދެވިއެއް ނުމެދާނޭމެއެވެ.\nނަމަވެސް ސިޔާސީ ރޮނގުންނާއި އިގުތިސާދީގޮތުން އޭނާއަށް އެކަށީގެންނުވާ މަގާމުތަކެއް ލިބިވަޑައިގަތުމުގެ ނަތީޖާއެއްގެގޮތުން އޭނާގެ ޙަޔާތްޕުޅުގެ ނިމުން ތަމްސީލުވެގެންދިޔައީ ދިވެހި ޒައީމެއްގެ ޙަޔާތް ނުނިމޭފަދަ ހިތާމަވެރި ގޮތެއްގައެވެ.\nދިވެހިރާއްޖޭގެ ފުރަތަމަ ޖުމްހޫރިއްޔާގެ ރައީސަކުކަމުގައި އޭނާ ވަވަޑައިގަތުމުގެ މާކުރިއްސުރެ ފެށިގެން އޭނާގެ ޙަޔާތްޕުޅަށް ސިޔާސީ އިންހިލާލު އަންނާންފަށައިފިއެވެ. މުޅިއުއްމަތަކީ މުހައްމަދު އަމީނުކަމުގައި ޔަގީންވެވަޑައިގަތްކަން އޭނާ ވެއްޓިވަޑައިގަތުމުގެ އެއްއަސްލަކަށް ހިމެނިއްޖެއެވެ.\n(ޝިހާބު، ސަރުކާރުގެ ޚަބަރު، 1 ޖުމާދިލް އާޚިރާ 1373)\nއިސްވެ ދިޔަތާގައި ކޮޕީ ކުރެވުނު އެކި ލިޔުންތަކުގައި ބަޔާންކުރެވިފައިވާ ވާހަކަތަކުން ސުމުއްވުލް އަމީރު މުޙައްމަދު އަމީނުގެ ވެރިކަމުގެ ދައުރުގައި ކިޔެވެމުންދިޔަ ލީޑަރު ތަސްބީހައާއި އެމަނުކުފާނުގެ ވެރިކަން ވެއްޓުމުން މަހާނަ މައްޗަށް މަޑިއަށް ޖެހެވުނުގޮތް ހިސާބަކަށް ނަމަވެސް ހިތްޕުޅަށް ގެންނެވޭނޭކަމަށް ހީކުރަމެވެ. އަދި ހަމަ މިއާއެކު ވަރަށް ޚާއްސަ ކަންތައްތަކެއް ފާހަގަ ކޮށްލެވޭނެއެވެ. އެކަންކަމަކީ މައްސަލަތައް ކުރިމަތިވެގެން އައިއިރު އަޅުގަނޑުމެންގެ ތެރޭގައިއޮތް ގާނޫނީ ހުރިހާ ބާރުތަކަކީ މާނައެއްނެތް، ބޭނުމެއްނެތް، ބޭކާރު އެއްޗެއްކަމަށްވެފާއޮތްކަމެވެ.\nގައުމުގެ އެންމެމަތީ ވެރިޔާގެ މައްޗަށް މިފަދަ ކުށްތަކާއި ގައުމީ ޚިޔާނަތުގެ ތުޙުމަތު ކުރެވުނުއިރު މިފަދަ ކަންކަމުގައި މަސްއޫލިއްޔަތު އުފުލަން ޖެހޭ އެއްވެސް ފަރާތަކުން ކުރެވުނުކަމެއް ނެތެވެ. ކަމެއް ކުރެވޭތޯ ގާނޫނީ ސިފައެއްގައި އުޅެފައެއްވެސް ނެތެވެ. ވީމާ، އެއިރު ޝަރީއަތާއި ގާނޫނު ހިންގާ ފަރާތްތަކާއި ގާނޫނު ހަދާފަރާތްތަކުގެ އެއްވެސް މަސްއޫލިއްޔަތެއް ނެތި ހަމައެކަނި ހުރިހާ ކުށެއް އެފަރާތެއްގެ އިސްތަށިފުޅުގައި އަޅުވާލެވުނު ކުށްވެރިޔަކަށް ވެގެންދިޔައީ ސުމުއްވުލް އަމީރު މުޙައްމަދު އަމީނެވެ.\nސަބަބަކީ ކޮބައިތޯއެވެ. ޖަވާބެއްގެ ގޮތުން އަޅުގަނޑަށް އިވެނީ އޭނާގެ ވަރުގަދަ މުސްތަބިއްދު ވެރިކަމުގައި ސަރުކާރުގެ ހުރިހާ ގާނޫނީ ބާރުތަކެއް ބޭކާރު ކޮށްލެވިފައި އޮތީއެވެ. ރައްޔިތުންގެ މަޖްލިހުގައި އެއްވެސް ޝަކުވާއެއް، ރައްޔަތުންގެ ދަތިތަކުގެ ވާހަކައެއް ހުށަހެޅޭނެ ފުރުސަތެއް ނެތީއެވެ. ވީމާ ޣައިރު ގާނޫނީ ސިފައަކަށް ކަންތައް ވެގެން ދިޔައީއެވެ.\nއާދެ، މިހިސާބުން މައްސަލަ ނިމުނީ ކަމަށްވެސް ހީކުރެވިދާނެއެވެ. އެހެންކަމަށް ވެއްޖެނަމަ، ވެރިކަމުގެ ކޮންމެ ދައުރެއްގައިވެސް އަޅުގަނޑުމެންނަށް ކުރެވެންއޮތް ކަމަކަށް ވެގެންދަނީ، އަދި އަޅުގަނޑުމެންނަށް އެނގޭ ގައުމީ ޚިދުމަތަކަށްވެސް ވާނީ، “ލީޑަރު ތަސްބީހަ” ކިޔުމާއި “މަހާނަ މައްޗަށް މަޑިއަށް ޖެހުމެވެ”. އަދި ގައުމުގެ ސިޔާސީ މަސްރަޙުގައި ކުޅެވެމުންދާނީ އެކްޓަރުން ބަދަލުވެފައިވާ އެއް ޑުރާމާ އެކެވެ. މިޙަގީގަތް ހޯދާލުމަށް އަޅުގަނޑުމެންގެ ދެވަނަ ޖުމްހޫރިއްޔާގެ ފުރަތަމަ ދައުރުގެ ފެށުމާއި ނިމުމުގެ މައްޗަށް އެހެން ފުރުސަތެއްގައި ވިސްނާލެވޭތޯ ބަލާލާން ގަސްދުކުރަމެވެ.\n(އަޅުނގަޑުމެން ދަންނަ ގައުމީ ޚިދުމަތަކީ ލީޑަރު ތަސްބީހަ ކިޔުމާއި މަހާނަ މައްޗަށް މަޑިޔަށް ޖެހުންތޯއެވެ؟ – އަބްދުއްރަހީމު އަބްދުލް މަޖީދު، މި ލިޔުމުން ނެގިފައި. ލިޔުން އެއްކޮށް ތިރީގައި ދެވިފައިވާ ލިންކުން ފެންނާނެ: އަޅުގަނޑުގެ އަމިއްލަ ކޮމެންޓެއް:)\nއާދެ، އަޅުގަނޑުމެންގެ ސިޔާސީ މަސްރަހުން އަދިވެސް ތަކުރާރުވެ ފެންނަމުން ދަނީ ހަމަ މި މަންޒަރެކެވެ. އެެއްބަޔަކު އެމީހުންގެ އަމިއްލަ މަސްލަޙަތު އެއީ ގައުމީ މަސްލަޙަތު ކަމުގައި ހަދައިގެން މަސައްކަތްކުރާ ތަނެވެ. އަނެއް ބަޔަކު، އެފަދަ މީސް މީހުންގެ ކިބައިން ކޮންމެ ވެސް ފައިދާއެއް ލިބުމުގެ އެދުމުގައި ނުވަތަ އެބަަޔަކު ތާއީދު ކުރާ މީހެެއްގެ ޚަސްމަށް ކުރާ ނަފުރަތުގެ ސަބަބުން، ނުވަތަ އެނޫންވެސް އެފަދަ އެހެން ޒާތީ ސަބަބަކާ ހުރެ އެ މީހުން ތާއީދުކުރާ މީހުންނަށް ލީޑަރު ތަސްބީހަ ކިޔާ ތަނެވެ.\nއެބަޔަކު ތާއީދުކުރާ މީހަކީ، (މަތީގައި ޝިހާބުވިދާޅުވެފައިވާ ފަދައިން)، ‘މުޅި އުއްމަތަށް’ ހަދައިލައިގެންނެވެ. މިހެން ހަދާލުމުން، އޭނާ ކުރާ ހުރިހާ ކަމެއް ރަނގަޅު ކަންކަމުގައި ވެގެން ދެއެވެ. އޭނާ އެދޭ ހުރިހާ ކަމެއް ކޮށްދޭން ޖެހެއެވެ. ގައުމީ މަސްލަހަތައް، ޖަމާއަތުގެ ފައިދާއަށް ބެލުމެއް ނެތިއެވެ. އެކަމުގެ ރަނގަޅު ނުރަނގަޅު، އެކަމުގެ ނިޔަތް، ތިމާމެންގެ އަމިއްލަ ސިކުނޑީގެ ވިސްނުމުން ވިސްނަން ޖެހޭ ކަން ނުދެކިއެވެ. އެ ގޮތް ރަނގަޅުވަނީ އޭނާ އެ ގޮތް ދެކޭތީއެވެ!\nމައުޟޫއީ ސިފައެއްގައި ސިޔާސީވެރިންގެ ސިޔާސަތުތަކަށް ބަލައިލެވޭ ތަނެއް ނާދެއެވެ. އަދި، އެ ފަދަ ގޮތެއްގައި ކަންތައް ކުރަން ޖެހޭ މަގާމުތަކުގައި ގިނައިން ތިބެނީ އެފަދަ ގޮތެއްގައި ކަންކަމާ ބެހޭ ގޮތުން އެއްޗެއް ބުނެވޭ ފަދަ ސިކުނޑިގެ ތެތްކަމެއް ލިބިފައި ތިބި ބައެއް ނޫނެވެ. އެ މަގާމު ތަކަށް ވާސިލުވެވެނީ ފައިސާއާއި ރިޝްވަތާއި އާއިލީ އަދި ރައްޓެހި ކަމުގެ ގުޅުންތައް މެދުވެރިކޮށެވެ. ކަން މިހެން އޮތުމުން ސިޔާސީ ވެރިންނަށް އެމީހުންގެ މަސްލަޙަތު ނިޔާކުރާ ގޮތަކަށް ކަންތައް ކުރެވެއެވެ. ބޭރުބައަކަށް ގައުމު ވިއްކާލުން ވެސް އެއީ އެންމެ ރަނގަޅު ކަމަކަށް ހަދައި އެކަން އެއްބަޔަކު ކޮށް އަނެއް ބަޔަކު އެކަން ދިފާއުކުރުމުގައި ތިބެއެވެ!\nދެން، އެކަމުގެ ނަތީޖާ ރައީސް އަމީން ދީދީގެ ދައުރުގައި ވެސް ފެނުނީ ވަރަށް ހިތިކޮށެވެ. ވެރިން، އެމީހުންގެ އަމިއްލަ މަސްލަޙަތަށްޓަކައި، އެކިކަންކަން ކޮށް، އެކަމަށް އެހެން މީހުން ޚުޝާމަދު ކުރުމުގައި ތިބުމުން، ތާރީޚު އިއާދަ ވެގެންދަނީ އެވެ. ދެން، ފެންނަނީ ކޮން ކަމެއް ހެއްޔެވެ؟ އެކިއެކި ގާނޫނުތައް ހެދުމެވެ. އިސްލާޙު ކުރުމުގެ ނިޔަތަކުނޫނެވެ. ލަޓިބުރިއެއްގެ ގޮތުގައެވެ. ތިމާ ނުރުހޭ މީހެއްގެ ގައިގައި ތަޅައި، ތިމާ ވެއްޓެންދާ ވަގުތު އޭގައި ހިފަހައްޓާށެވެ! މިކަހަލަ ގާނޫނުތައް ރައީސް މައުމޫނުގެ ދައުރުގައި ވެސް ހެއްޖެވެ! މިކަން ވެސް މިހާރު ތަކުރާރުވާން އުޅޭ ކަހަލައެވެ.


Turkey akee gulhun badhahi kuran rangalhu gaumeh: Israel\nތުރުކީއަކީ ގުޅުން ބަދަހިކުރަން ރަނގަޅު ގައުމެއް\nތުރުކީގެ ރައީސް އުރުދުޣާން (ކ) އަދި އިޒްރޭލުގެ ބޮޑުވަޒީރު ނަފްތަލީ ބެނެޓް: ތުރުކީއާ ގުޅުން ބަދަހި ކުރަން އިޒްރޭލު ޝައުގުވެރިވޭ\nތުރުކީ އަކީ ގުޅުން ބަދަހިކުރަން ރަނގަޅު ގައުމެއް ކަމަށް އިޒްރޭލުގެ ބޮޑުވަޒީރު ނަފްތަލީ ބެނެޓް ވިދާޅުވެއްޖެ އެވެ.\nތުރުކީއާ ގުޅުން ބަދަހިކުރަން އިޒްރޭލުގެ ރައީސް އިސާކް ހަރްޒޮގް ކުރައްވާ މަސައްކަތްތަކަށް ތައުރީފް ކުރައްވައި ނަފްތަލީ ބެނެޓް ވިދާޅުވީ ރައީސް އެކުރައްވަނީ ގައުމަށް ފައިދާހުރި މަސައްކަތެއް ކަމަށެވެ.\nބޮޑުވަޒީރު ވިދާޅުވި ގޮތުން ރައީސް ކުރައްވާ މަސައްކަތްތަކާ މެދު ސަރުކާރު އޮތީ ރުހިގެންނެވެ. އޭނާ އަދި ވިދާޅުވީ އަންކާރާ ދޫކޮށްލެވެން ނެތް ކަމަށާއި މަޝްވަރާ މޭޒުދޮށަށް އެއްވާން ޖެހޭ ކަމަށެވެ.\nބެނެޓް ވިދާޅުވި ގޮތުން ތުރުކީއާ މަޝްވަރާ ކުރުމުގައި އިޒްރޭލު ވަރަށް ބޮޑަށް ސަމާލުވާނެ އެވެ. އެއީ ހަރުދަނާ ގުޅުމަކަށް މަގުފަހި ކުރުމަށް ކަމަށް ވެސް ވިދާޅުވި އެވެ.\nތުރުކީއަށް ކަމުނުދާ ކަމެއް އޮތް ނަމަ އިޒްރޭލު އޮތީ މަޝްވަރާއަށް ތައްޔާރަށް ކަމަށް ވިދާޅުވެ ބެނެޓް ވިދާޅުވީ އީރާނާއި ތުރުކީ އަކީ އެހައި ގާތް ދެގައުމަށް ނުވުމަކީ އިޒްރޭލަށް ކަމުދާ ކަމެއް ކަމަށެވެ.\nއިޒްރޭލާއި ތުރުކީއާ ގުޅުވައި މީޑިއާގައި ދެކެވޭ ވާހަކަތައް މިދުވަސްވަރު ވަރަށް ގިނަ އެވެ. ސަބަބަކީ އިޒްރޭލުގެ ރައީސް އަންނަ މަހު ތުރުކީއަށް ރަސްމީ ދަތުރެއް ކުރައްވާނެ ކަމަށް ތުރުކީގެ ރައީސް ރަޖަބް ތައްޔިބު އުރުދުޣާން ވިދާޅުވެފައި އޮތުމެވެ.\nތުރުކީގެ ފޮރިން މިނިސްޓަރު މެވްލޫތު ޗަވްސޯލޫ ވިދާޅުވި ގޮތުން އިޒްރޭލާ ގުޅުން ބަދަހި ކުރުމުގައި ފަލަސްތީން މާޔޫސްވާ ވަރުގެ ކަމެއް ނުކުރައްވާނެ ކަމަށެވެ. އޭނާ އަދި ވިދާޅުވީ ފަލަސްތީނަށް ވުރެ އިޒްރޭލު، ތުރުކީއަށް މުހިންމު ނުވާނެ ކަމަށެވެ.\nމެވްލޫތު ވިދާޅުވި ގޮތުގައި ފަލަސްތީނާއި އިޒްރޭލު ސުލްހަ ކުރެވެން އޮތް އެންމެ ކުރު މަގަކީ ދެދައުލަތެވެ. ވަޒީރު އަދި ވިދާޅުވީ ތުރުކީގެ ސިޔާސަތަކީ ވެސް އިޒްރޭލަށް މިނިވަން ދައުލަތެއް އޮންނަ ފަދައިން ފަލަސްތީނަށްް ވެސް މިނިވަން ދައުލަތެއް އޮތުން ކަމަށެވެ.\nއިރުމަތީ ގުދުސްގައި އިޒްރޭލު ހިންގާ ޖަރީމާތަކަކީ އޮތް ކަންބޮޑުވުމެއް ކަމަށް ތުރުކީ ބުނެ އެވެ. ހުޅަނގު އައްސޭރިގައި ޔަހޫދީން އާބާދުކުރަން ޔަހޫދީ ވިޔަފާރިވެރިން ފަންޑުކޮށްގެން ހިންގާ ޕްރޮޖެޓްތަކަށް ވެސް ވަރަށް ފާޅުގައި ތުރުކީ ފާޑުކިޔަ އެވެ.\nފަލަސްތީން އިޒްރޭލް އީރާން + ވެސްޓް ބޭންކް ގުދުސް ތުރުކީ ރަޖިބް ތައްޔިބު އެރުދުޣާން\n"ހަމަނުޖެހުން ހިންގަނީ އިޒްރޭލުން"


Dho?! Mi cafe' thah Instagram photo nagan reethi vaane\nމި ކެފޭތައް އިންސްޓަގްރާމް ފޮޓޯ ނަގަން ރީތިވާނެ\nމީގެ ކުރިން މުޅިން ވެސް ގެނެސްދިނީ މީރު އެއްޗެއްހި ކާލަން ދާނެ ތަންތަނެވެ. އަދި އެ ތަންތަނުން ލިބެންހުރި އެއްޗެހީގެ އަގުތަކެވެ. މީރު ކެއުމާއި އަގަށް ފަހު، ދެން އެންމެ މުހިންމު ވަނީ އެ ކާއެއްޗެއްގެ ރީތި ފޮޓޯއެއް ނެގުމެވެ. އިންސްޓަގްރާމް ކޮށްލަން ނަގާ އެ ފޮޓޯ އިތުރަށް ރީތިވަނީ އެ ކެފޭ ނުވަތަ ރެސްޓޯރެންޓް ވެސް ރީތިކޮށް ހުރީމަ އެވެ.\nއަހަރެމެން ބެލި ބެލުމުގައި އެންމެ ރީތިކޮށް ޑިޒައިންކޮށްފައި ހުރި ގިނަ ތަންތަނަކީ ޑެޒާޓް ޝޮޕްތަކާއި ކޮފީ ހައުސްތަކެވެ. ބައެއް ރެސްޓޯރެންޓްތައް ވެސް ވަރަށް ރީއްޗަށް ޑިޒައިންކޮށްފައި އެބަހުއްޓެވެ. މިއީ އޭގެ ތެރެއިން އަހަރެމެން ހޮވާލި ގަދަ އަށެކެވެ.\nA post shared by Whisk - The Joy Of Desserts 🍭 (@whiskmv) on Sep 14, 2019 at 12:49am PDT\nމި ޑެޒާޓް ޝޮޕަކީ ސޯސަން މަގުގައި ހުންނަ ފްލޮރިސްޓާ ޖެހިގެން ހުޅަނގަށް އޮންނަ ގޯޅިގަނޑު ތެރޭގައި ހުންނަ ތަނެކެވެ. ވިސްކްގެ ފާރު ޑިޒައިންކޮށްފައި ވަނީ ފިޔާތޮށި އަދި ހުދު ކުލައިގެ މާތަކުންނެވެ. ހާއްސަކޮށް، އަންހެން ކުދިންގެ މެދުގައި މިތަން ވަރަށް މަގުބޫލެވެ.\nA post shared by Palatofrostys (@palatofrostys) on Apr 5, 2017 at 1:26am PDT\nޕަލާޓޯގެ ވޮފުލްސް ވަރަށް މަޝްހޫރެވެ. ލިލީ މަގުގައި ހުންނަ މި ކެފޭގައި ނަގާފައި ހުންނަ ވަރަށް ރީތި ފޮޓޯތައް، އެކި މީހުންގެ އިންސްޓަގްރާމް ޕޭޖުތަކުން ފެންނާނެ އެވެ.\nA post shared by Tea box (@teaboxmv) on Jan 24, 2019 at 7:56am PST\nހުޅުމާލެއިން އެންމެ ރީތި ތަނަކަށް ފާހަގަކުރެވުނީ ޓީ ބޮކްސް އެވެ. އެކި ވައްތަރުގެ ސައި ލިބޭ މިތަނަށް ގޮސް ރައްޓެހިންނާއެކު ހޭންގައުޓްކޮށްލަން ނުވަތަ އެކަނި އިނދެ ވާހަކަ ފޮތެއް ކިޔާލަން ވެސް ވަރަށް އަރާމުވާނެ އެވެ.\nA post shared by KAVÁRNA (@kavarnamv) on Apr 12, 2018 at 3:54am PDT\nމި ވެސް ހުޅުމާލޭގައި ހުންނަ ތަނެކެވެ. ވިންޓޭޖް ފީލް އެއް ލިބޭ ގޮތަށް ޑިޒައިންކޮށްފައި ހުންނަ މިތަނަށް މީހުން ގިނައިން ދަނީ ކޮފީ ބޯށެވެ. ބްރޭކްފާސްޓާއި ލަންޗު އަދި ޑިނާ ވެސް މިތަނުން ލިބެ އެވެ.\nގްރެބް އެން ގޯ\nA post shared by Grab n Go (@grabngomv) on Apr 14, 2019 at 2:12am PDT\nފިލްމީ ތަރިން ކަމަށްވާ އައްޒަ އާއި މުއާގެ ފަހަތުން ތި ފެންނަ ފާރުގައި އެ ހުރި ޑިޒައިނަކީ، މީހުން ގްރެބް އެން ގޯ އަށް ގޮސް އެންމެ ގިނައިން ފޮޓޯ ނަގާ ތަނެވެ.\nޖީޖީސް ކިޗަން އެންޑް ބިސްޓްރޯ\nA post shared by GG's Kitchen & Bistro Maldives (@ggskitchenbistro.mv) on Nov 16, 2018 at 6:57am PST\nމޮރޮކަން އަދި ރަޝިއާގެ ކުޒީންސްތައް ލިބެން ހުންނަ ޖީޖީސް ކިޗަން އެންޑް ބިސްޓްރޯގެ އެންމެ މަޝްހޫރީ މޮރޮކޯން ޗިކަން ޓަޖިން އެވެ. މިއީ ވެސް ހުޅުމާލެ އެވެ.\nA post shared by The Space (@thespace.mv) on Jul 22, 2019 at 12:05am PDT\nމި ވެސް "އިންސްޓަގްރޭމިކް" މާހައުލެކެވެ. ތަފާތު މާހައުލެއް އޮވެ އެވެ. މިތަން ހުންނަނީ ހެންވޭރު، ރޯޝަނީ މަގުގަ އެވެ.\nހެދުނީ ގޯހެއް، މިވަރުކޮށްލާކަށް ނުޖެހޭ: ޒަކިއްޓެ


SunOnline: America in anna mahu covid vaccine dheyn thahyaaru vanee\nއެމެރިކާއިން އަންނަ މަހު ކޮވިޑް ވެކްސިން ދޭން ތައްޔާރުވަނީ\nރުގިއްޔާ މުހައްމަދު މޫސާ 23 Nov 2020, 07:01\nވޮޝިންޓަން (ނޮވެމްބަރު 23): އެމެރިކާއިން އަންނަ މަހުގެ 11 ނުވަތަ 12އިގައި ކޮވިޑް-19 ވެކްސިން ދޭން ފެށުން އެކަށީގެންވާ ކަމަށް އެގައުމުގެ ކޮރޯނާވައިރަސް ވެކްސިން ޕްރޮގްރާމްގެ ވެރިޔާ ޑރ. މުންސިފް ސްލާއުއީ ވިދާޅުވެއްޖެ އެވެ.\nސްލާއުއީ އެފަދައިން ވިދާޅުވީ އެމެރިކާގެ ފައިޒާ ކުންފުންޏާއި ޖަރުމަނުގެ ބަޔޯއެންޓެކްއިން ގުޅިގެން އުފެއްދި ކޮވިޑް ވެކްސިންއަށް ވަގުތީ ހުއްދައެއް ދޭން އެ ދެ ކުންފުނިން އެމެރިކާގެ ފުޑް އެންޑް ޑްރަގް އެޑްމިނިސްޓްރޭޝަން (އެފްޑީއޭ)އަށް ހުށަހެޅި ފަހުންނެވެ. އެ ވެކްސިން ދޭ މީހުންގެ ތެރެއިން 94 ޕަސެންޓު މީހުން ކޮވިޑުން ރައްކާތެރި ކުރެވޭ ކަމަށް އޭގެ ޓެސްޓުތަކުން ދައްކާ ކަމަށް ފައިޒާ އާއި ބަޔޯއެންޓެކްއިން ބުންޏެވެ.\nއެ ވެކްސިން ބޭނުން ކުރަން ހުއްދަ ދިނުމާ ބެހޭ ގޮތުން އެފްޑީއޭގެ އޮފިޝަލުން އަންނަ މަހުގެ އަށެކާއި 10އާ ދެމެދު މަޝްވަރާ ކުރާނެ އެވެ. އަދި އެ ވެކްސިންއަށް ހުއްދަ ދޭން އެފްޑީއޭއިން ނިންމައިފި ނަމަ ވެކްސިން ދިނުން 11 ނުވަތަ 12އިގައި ފެށުން އެކަށީގެންވެ އެވެ.\n"އަޅުގަނޑުމެން ބަލާނީ ހުއްދަ ލިބޭތާ 24 ގަޑި އިރު ތެރޭ އެ ވެކްސިންތައް އިމިއުނައިޒޭޝަން ސައިޓުތަކަށް ފޮނުވޭތޯ. ވީމާ އެއީ ހުއްދަ ލިބޭތާ އެކެއް ނުވަތަ ދެ ދުވަސް ފަހުން ޑިސެމްބަރު 11އިގައި ނުވަތަ 12އިގައި،" ސްލާއުއީ ވިދާޅުވި އެވެ.\nފައިޒާއިން އުއްމީދު ކުރަނީ މި އަހަރު ތެރޭ ވެކްސިންގެ 50 މިލިއަން ޑޯޒް އުފެއްދުމަށާއި އަންނަ އަހަރު 1.3 ބިލިއަން ޑޯޒް އުފެއްދުމަށެވެ. އެ ވެކްސިންގެ ދެ ޑޯޒް ކޮންމެ މީހަކަށްވެސް ބޭނުންވެ އެވެ.\nސްލާއުއީ ވިދާޅުވި ގޮތުގައި އެ ވެކްސިން އެމެރިކާގެ ސްޓޭޓުތަކަށް ފޮނުވާނީ އެ ސަރަހައްދެއްގެ އާބާދީއަށް ބަލާފަ އެވެ. އަދި ވެކްސިން ފުރަތަމަ ދޭނެ ބަޔަކު ކަނޑައަޅާނީ އެ ސްޓޭޓަކުން ކަމަށާއި ނަމަވެސް ވެކްސިން ޕްރޮގްރާމުން އުއްމީދު ކުރަނީ އެންމެ ފުރަތަމަ ފްރޮންޓް-ލައިން މަސައްކަތްތެރިންނަށާއި އުމުރުން ދުވަސްވީ މީހުންނަށް ވެކްސިން ދޭނެ ކަމަށެވެ.\nސްލާއުއީ ވިދާޅުވި ގޮތުގައި 328.2 މިލިއަން މީހުންގެ އާބާދީއެއް އޮންނަ އެގައުމުގައި 70 ޕަސެންޓު މީހުންނަށް ވެކްސިން ދިނުމުން، ވެކްސިން ބޭނުން ނުކުރެވޭ މީހުންނަށްވެސް ރައްކާތެރިކަން ލިބޭނެ ގޮތަށް ހާޑް އިމިއުނިޓީ އުފެދޭނެ ކަމަށް ބެލެވެ އެވެ.\nއެމެރިކާގެ ކޮވިޑް ވެކްސިން ޕްރޮގްރާމުން އެފަދައިން ބުނީ އެގައުމުގައި ބަލި ޖެހުނު މީހުންގެ އަދަދު 12 މިލިއަނަށް އެރި ފަހުންނެވެ. އަދި އެގައުމުގައި ބަލި ޖެހިގެން މަރުވި މީހުންގެ އަދަދު މިހާރު ވަނީ 261,000އަށް ވުރެ އިތުރުވެފަ އެވެ.


Fas aharah fahu Netherlands bodu mubaaraathakah qualify vejje - vNews.mv\nނޮދަން އަޔަލެންޑްސް އާއި ނެދަލެންޑްސް ބައްދަލުކުރި މެޗުގެ ތެރެއިން ----\nފަސް އަހަރަށް ފަހު ނެދަލެންޑްސް ބޮޑު މުބާރާތަކަށް ކޮލިފައިވެއްޖެ\nއިސްމާޢީލް ޝާހު (ކުޑަ ޝާހު) Belfast | 17 November 2019, 12:43\nޔޫރޯ ކޮލިފައިންގައި ރޭ ނޮދަން އަޔަލެންޑާ 0-0 އިން އެއްވަރުކޮށް، ފަސް އަހަރަށް ފަހު ބައިނަލްއަގުވާމީ ބޮޑު މުބާރާތަކަށް ނެދަލެންޑްސް ކޮލިފައިވެއްޖެ އެވެ.\nނެދަލެންޑްސް އިން އެންމެ ފަހުން ވާދަކުރި ބައިނަލްއަގުވާމީ ބޮޑު މުބާރާތަކީ 2014 ވަނަ އަހަރު ބޭއްވި ފީފާ ވޯލްޑް ކަޕް އެވެ. އޭގެ ފަހުން 2016 ވަނަ އަަހަރުގެ ޔޫރޯ އާއި މިދިޔަ އަހަރު ފީފާ ވޯލްޑް ކަޕަށް އެޓީމު ކޮލިފައި ވެފައެއް ނުވެއެވެ. އެކަމަކު މިދިިޔަ އަހަރު ޔުއެފާ އިން އަލަށް ފެށި ނޭޝަންސް ލީގުގެ ފައިނަލުގައި ނެދަލެންޑްސް އިން ވަނީ ވާދަކޮށްފައެވެ.\nރަށުން ބޭރުގައި ރޭ ނޮދަން އަޔަލެންޑާ 0-0 އިން ނެދަލެންޑްސް އެއްވަރުކުރިއިރު، ރޭގެ ނަތީޖާއާއެކު ނެދަލެންޑްސް ވަނީ ގްރޫޕް ސީގެ ދެވަނަ ކަށަވަރުކޮށްފައެވެ. އެޓީމަށް7މެޗުން ވަނީ 16 ޕޮއިންޓު ލިބިފައެވެ. މި ގްރޫޕް އެއްވަނައިގައި އޮތް ޖަރުމަން ރޭ ވަނީ ބެލަރޫސް އަތުން 4-0 އިން މޮޅުވެފައެވެ. ޖަރުމަނަށް ކުޅުނު7މެޗުން ވަނީ 18 ޕޮއިންޓު ލިބިފައެވެ.\nރޭގެ މެޗުތަކަށް ފަހު މިހާތަނަށް އަންނަ އަހަރުގެ ޔޫރޯއިން ވަނީ 16 ޓީމު ޖާގަ ހޯދާފައެވެ. އެއީ މީގެ ކުރިން ފުރުސަތު ހޯދި ސްޕެއިން، ބެލްޖިއަމް، އިޓަލީ، ޕޮލެންޑް، ޔޫކްރޭން، ރަޝިއާ، ޗެކް ރިޕަބްލިކް ފިންލެންޑް އަދި ސްވިޑްން އެވެ. އަދި ރޭގެ މެޗުތަކަށް ފަހު ކްރޮއޭޝިއާ، އޮސްޓްރިއާ، ނެދަލެންޑްސް އަދި ޖަރުމަން ވަނީ ކޮލިފައިވެފައެވެ...


America Ge Fahuge Askaree Mathindhaa Boat Ga Massala Thakeh Eba Huri: China - Vaguthu\nއެމެރިކާ އިން އެންމެ ފަހުން އުފެއްދި އެ ގައުމުގެ އަސްކަރީ މަތިންދާ ބޯޓުގައި މައްސަލަތަކެއް ހުރި ކަމަށް ޗައިނާއިން ބުނެފިއެވެ.\nޗައިނާގެ އޭވިއޭޝަންގެ އިންޖިނިއަރުން ބުނާ ގޮތުގައި އެމެރިކާއިން އުފައްދާފައިވާ އެންމެ ފަހުގެ ކޮމްބެޓް ޑްރޯންގައި ގިނަ މައްސަލަތައް ފާހަގަ ކުރެވިފައިވާ ކަމަށެވެ. މި މައްސަލަތައް ފާހަގަ ކުރެވިފައި ވަނީ އެމެރިކާގެ ޑްރޯންތަކުގެ ފޮޓޯތަކާއި ޑްރޯންއާ ބެހޭގޮތުން ނެރެފައިވާ މައުލޫމާތުތަކަށް ރިޔާއަތް ކޮށްފައެވެ.\nއެކްސްކިޔޫ-58އޭ ވަލްކީރިޔާ އަސްކަރީ އުޅަނދުގައި މައްސަލަ ހުރިކަން ދެނެގަތުމަށް ޗައިނާ އިން ވަނީ ރިވާސް އިންޖިނިއަރިން ސޮފްޓްވެއާއެއްވެސް ބޭނުންކޮށްފައެވެ. ޗައިނާއިން ބުނާ ގޮތުގައި އެމެރިކާގެ ޑްރޯން އުދުހުމުގައި ޔޫ ޓާން(އައި ކޮޅަށް އަނބުރާލުން) އަޅާއިރު ވަރަށް ދަށް ބާރުމިނެއްގައި އަޅާކަން ފާހަގަ ކުރެއެވެ.\nދުނިޔޭގެ އެންމެ ބާރުގަދަ ހަތް ގައުމުގެ ތެރޭގައި އެމެރިކާ އާއި ޗައިނާ ހިމެނޭއިރު ދެ ގައުމުގެ ދެމެދުގައި އެކި ކަންކަމުގައި އޮންނަ ވާދަވެރިކަން ފާއިތުވި އަހަރުތަކުގައި އިތުރުވެފައިވާކަން ފާހަގަ ކުރެވެއެވެ.\nއެމެރިކާ އަސްކަރިއްޔާ އިން އެންމެ ފަހުގެ ޓެކްނޮލޮޖީ ބޭނުންކޮށްގެން އުފައްދާފައިވާ އަސްކަރީ ޑްރޯން ގައި މައްސަލަތަކެއް ހުރިކަމަށް ޗައިނާއިން ބުނަމުންދާއިރު އެމެރިކާއިން މިހާރު ވަނީ މި އުޅަނދު އިތުރަށް އުފެއްދުމަށް އަސްކަރީ އުޅަނދުތައް އުފައްދާ ކުންފުންޏެއް ކަމަށްވާ ކްރާޓޮސް އާއި އެއްބަސްވުމެއްގައި ސޮއިކޮށްފައެވެ.\nކްރާޓޮސް އާއެކު 13.2 މިލިއަން ޑޮލަރުގެ އެއްބަސްވުމެއް ހަދާފައިވާއިރު 2023 ވަނަ އަހަރުގެ ނިޔަލަށް މި އުޅަނދު އުދައްދާނެ ކަމަށް އެ ކުންފުނިން ބުނެއެވެ. 2019 ވަނަ އަހަރުން ފެށިގެން އެމެރިކާއިން މި ޑްރޯން އުފެއްދުމުގެ މަސައްކަތް ކުރަމުންދާއިރު ހަ ފަހަރެއްގެ މަތިން މި ޑްރޯން ޓެސްޓު ކޮށްފަވެއެވެ.


18 aharun dhashuge kudhin gein beyrah nukuthun Philippine ge verirah Manila ga manaakoffi - vNews.mv\n18 އަހަރުންދަށުގެ ކުދިން ގެއިން ބޭރަށް ނުކުތުން ފިލިޕީންސްގެ ވެރިރަށް މެނީލާގައި މަނާކޮށްފި\nސައިފް އަޒްހަރު 16 March 2021, 20:10\nއުމުރުން 18 އަހަރުން ދަށުންގެ ކުދިން އެއްވެސް ބޭނުމެއްގައި ގެއިން ބޭރަށް ނުކުތުން، ފިލިޕީންސްގެ ވެރިރަށް މެނީލާގައި މަނާކޮށްފިއެވެ.\nމީގެކުރިން ގެއިން ބޭރަށް ނުކުތުން މަނާކޮށްފައި އޮތީ ކުޑަކުދިންނަށް ނަމަވެސް، އުމުރުފުރާ ފުޅާކޮށް، މިހާރުވަނީ 18 އަހަރުން ދަށުގެ ހުރިހާ އެންމެނަށް ގެއިން ބޭރަށް ނުކުތުން މަނާކޮށްފައެވެ.\nމި ނިންމުމަށް އަމަލުކުރަން ފަށަނީ މާދަމާއިން ފެށިގެންނެވެ.\nމިފިޔަވަޅަކީ، މެނީލާގައި ކޮވިޑްބަލި އަނެއްކާވެސް ވަރަށް ބާރަށް ފެތުރެމުންދާތީ، ބަލި ފެތުރުން ހުއްޓުވުމުގެ ފިޔަވަޅެއްގެ ގޮތުން މެނީލާގައި ހިމެނޭ ސިޓީތަކުގެ މޭޔަރުން މަޝްވަރާ ކުރުމަށްފަހު އަޅަން ނިންމި ފިޔަވަޅެކެވެ.\nމެޓްރޯ މެނީލާ ޑިވެލޮޕްމަންޓް އޮތީރިޓީން ނެރުނު ބަޔާނެއްގައި ބުނެފައިވަނީ، ބުދަ ދުވަހުން ފެށިގެން ގެއިން ބޭރަށް ނުކުތުމުގެ ހުއްދަ ދެވޭނީ އުމުރުން 18 އަހަރާއި 65 އަހަރާ ދެމެދުގެ މީހުންނަށް އެކަނި ކަމަށެވެ.\nފިލިޕީންސަކީ ކޮވިޑްބަލި ފެތުރުން ހުއްޓުވަން އެންމެ ދިގުލައިގެންދިޔަ އަދި އެންމެ ހަރުކަށި ފިޔަވަޅުތައް އެޅި އެއް ގައުމެވެ. އެ ފިޔަވަޅުތަކުގެ ދަށުން ވެރިރަށް މެނީލާގައި 15 އަހަރުން ދަށުގެ އެއްވެސް ކުއްޖަކަށް ގެއިން ބޭރަށް ނުނިކުމެވެއެވެ.\nއެގައުމުގައި އަޅާފައި ހުރި ފިޔަވަޅުތަކަށް ލުއިދޭން ފަށާފައިވަނީ ނިމިގެންދިޔަ އަހަރުގެ ފަހުކޮޅުން ފެށިގެންނެވެ.\nމިމަހު ފިލިޕީންސްގައި ކޮވިޑްބަލި އަލަށްޖެހޭ މީހުންގެ އަދަދު ވަރަށް ބޮޑަށް އިތުރުވެގެން ގޮސްފައި ވެއެވެ.\nމިދިޔަ އިއްޔެއަކީ، މިދިޔަ އަހަރުގެ އޮގަސްޓުގެފަހުން އެއް ދުވަހެއްގައި އެންމެ ގިނަ އަދަދަކަށް މީހުން ޕޮޒިޓިވްވި ދުވަހެވެ.\nއިއްޔެ އެކަނިވެސް 5،404 މީހުން އަލަށް ޕޮޒިޓިވްވެފައި ވެއެވެ.\nމިކަމާހެދި، މެނީލާގައި އިއްޔެއިން ފެށިގެންވަނީ ދެ ހަފްތާގެ މުއްދަތަށް ރޭގަނޑަށް ކާފިއު ހިންގާފައެވެ.\nމީގެއިތުރުން، މެނީލާގައި ބޮޑަށް ބަލި ފެތުރިފައިވާ ސަރަހައްދުތަކުގައި އިތުރު ފިޔަވަޅުތައްވެސް އަޅާފައި ވެއެވެ.


Komandoo Dhaairage Voters Listah Shakuva Hushahalhan Hulhuvaifi ކޮމަންޑޫ ދާއިރާގެ ވޯޓާސް ލިސްޓަށް ޝަކުވާ ހުށަހަޅަން ހުޅުވައިފި – Huvadhoo News Komandoo Dhaairage Voters Listah Shakuva Hushahalhan Hulhuvaifi Huvadhoo News\nކޮމަންޑޫ ދާއިރާގެ ވޯޓާސް ލިސްޓަށް ޝަކުވާ ހުށަހަޅަން ހުޅުވައިފި\nރައްޔިތުންގެ މަޖިލީހުގެ ކޮމަންޑޫ ދާއިރާގެ ބައި އިލެކްޝަނަށް ވޯޓު ދިނުމުގެ ހައްޤު ލިބިފައިވާ މީހުންގެ ލިސްޓު އާންމުކޮށް ވޯޓާސް ލިސްޓަށް ޝަކުވާ ހުށަހެޅުމުގެ ފުރުސަތު އިލެކްޝަންސް ކޮމިޝަނުން ހުޅުވާލައިފިއެވެ.\nއީސީން ވިދާޅުވި ގޮތުގައި ކޮމަންޑޫ ދާއިރާގެ ވޯޓާސް ލިސްޓު އެކޮމިޝަނުގެ ވެބްސައިޓުންނާއި ސަރުކާރުގެ ގެޒެޓުގައި ފެންނަން ހުންނާނެ ކަމަށެވެ. އަދި އެދާއިރާގައި ހިމެނޭ ރަށްތައް ކަމަށްވާ ށ.ކޮމަންޑޫ، ށ.ފޯކައިދޫ އަދި ށ.މަރޮށި ކައުންސިލް އިދާރާގައި އާންމުކޮށް ފެންނަން ހުންނާނެއެވެ.\nވޯޓާސް ލިސްޓަށް ޝަކުވާ ހުށަހަޅަން ޖެހެނީ އަންނަ ޖެނުއަރީ މަހުގެ2ވަނަ ދުވަހުން ފެށިގެން އީމެއިލް މެދުވެރިކޮށެވެ. ޝަކުވާ ފޯމު އެކޮމިޝަނުގެ ވެބްސައިޓުން ލިބެންހުންނާނެ ކަމަށް އީސީން ވަނީ ވިދާޅުވެފައެވެ.\nކޮމަންޑޫ ދާއިރާއަށް ކެންޑިޑޭޓަކު ނެރެން އެމްޑީޕީގެ އިތުރުން އިދިކޮޅު ޕީޕީއެމް އަދި އެމްއެންޕީން ވެސް ނިންމާފައިވެއެވެ. މި ޕާޓީތަކުން ވާދަކުރާނެ ކެންޑިޑޭޓަކު ކަނޑައަޅަން އެތެރޭގެ ޕްރައިމަރީއެއް މި މަސް ތެރޭ ބޭއްވިގެން ދާނެއެވެ.\nރައްޔިތުންގެ މަޖިލީހުގެ ކޮމަންޑޫ ދާއިރާގެ މެންބަރ ހުސައިން ވަހީދު ކެންސަރު ބަލީގައި އަވަހާރަވުމުން އެދާއިރާގެ ބައި އިލެކްޝަނަށް މިވަނީ ހުޅުވާފައެވެ.


SunOnline: Russia in America ge midhiya aharuge riyaasee inthihaabavves nufoozu foaruvan ulhunu\ndate_range ހޯމަ 06 ޑިސެމްބަރ 2021\nރަޝިއާއިން އެމެރިކާގެ މިދިޔަ އަހަރުގެ ރިޔާސީ އިންތިހާބަށްވެސް ނުފޫޒު ފޯރުވަން އުޅުނު\nރުގިއްޔާ މުހައްމަދު މޫސާ 17 Mar 2021, 16:22\nރަޝިއާއިން އެމެރިކާގެ މިދިޔަ އަހަރުގެ ރިޔާސީ އިންތިހާބަށްވެސް ނުފޫޒު ފޯރުވަން މަސައްކަތް ކުރި ކަމަށް އެމެރިކާގެ ޖާސޫސީ އިދާރާތަކުން ބުނޭ --- ފޮޓޯ: ރޮއިޓާސް\nވޮޝިންޓަން (މާޗް 17): ރަޝިއާއިން އެމެރިކާގެ މިދިޔަ އަހަރުގެ ރިޔާސީ އިންތިހާބަށް ވެސް ނުފޫޒު ފޯރުވަން މަސައްކަތް ކުރި ކަމަށް އެމެރިކާގެ ޖާސޫސީ އޮފިޝަލުން ވިދާޅުވެއްޖެ އެވެ.\nއެމެރިކާގެ އޮފިސް އޮފް ދަ ޑިރެކްޓާ އޮފް ނެޝަނަލް އިންޓެލިޖެންސް އިން ނެރުނު ރިޕޯޓެއްގައިވާ ގޮތުން މިދިޔަ އަހަރުގެ ރިޔާސީ އިންތިހާބާ ދިމާކޮށް ރަޝިއާއާ ގުޅުން ހުރި ބަޔަކު، ރައީސް ޖޯ ބައިޑެންއާ ބެހޭ ގޮތުން ސާބިތު ނުކުރެވޭ ނުވަތަ އޮޅުން އަރާ ފަދަ ތުހުމަތުތައް ފެތުރި އެވެ. އަދި އެގައުމުގެ އިންތިހާބީ ނިޒާމަށް އޮތް އިތުބާރު ކުޑަ ކުރުމުގެ ކެމްޕޭނެއްވެސް ކުރިއަށްގެންދިޔަ އެވެ.\nމީގެ އިތުރުން، ކުރީގެ ރައީސް ޑޮނަލްޑް ޓްރަމްޕަށް ދެވަނަ ދައުރެއް ލިބުމުގެ ފުރުސަތު ބޮޑު ކުރަން ރަޝިއާއިން މަސައްކަތް ކުރި އިރު، އޭނާއަށް އޮތް ތާއިދު ކުޑަ ކުރަން އީރާނުން ސިއްރު ކެމްޕޭނެއް ކުރިއަށްގެންދިޔަ ކަމަށްވެސް އެ ރިޕޯޓުގައިވެ އެވެ. ނަމަވެސް ވޯޓުލުމުގެ މަރުހަލާތަކަށާއި ފަހު ނަތީޖާއަށް ބޭރުގެ ފަރާތަކުން ބާރު ފޯރުވާފައި ނުވާކަން އެ ރިޕޯޓުގައި ފާހަގަކޮށްފައިވެ އެވެ.\nއެމެރިކާގައި މިދިޔަ އަހަރުގެ ނޮވެމްބަރު ތިނެއްގައި ބޭއްވި ރިޔާސީ އިންތިހާބު ބައިޑެން ކާމިޔާބު ކުރެއްވީ 51.3 ޕަސެންޓު ވޯޓުންނެވެ. އަދި ޓްރަމްޕަށް ލިބުނީ 46.9 ޕަސެންޓު ވޯޓެވެ.\nމީގެ ކުރިން އެމެރިކާގެ ޖާސޫސީ އިދާރާތަކުން ވަނީ އެގައުމުގެ 2016 ވަނަ އަހަރުގެ ރިޔާސީ އިންތިހާބަށް ރަޝިއާގެ ސަރުކާރުން ނުފޫޒު ފޯރުވި ކަމަށް ބުނެފަ އެވެ. އެގޮތުން ޓްރަމްޕަށް އޮތް ތާއިދު އިތުރުކޮށް، އޭނާއާ ވާދަ ކުރެއްވި ހިލަރީ ކްލިންޓަން އަށް އޮތް ތާއިދު ކުޑަ ކުރަން އެގައުމުން މަސައްކަތް ކުރި ކަމަށް ޖާސޫސީ ރިޕޯޓުތަކުގައިވެ އެވެ.\nއެމެރިކާގެ ކޯޓުތަކުގެ ދޯހަޅިކަމާއި ތަހްގީގްތަކުގެ ފޭކުކަން\nހަނގުރާމައަކަށް ނުދިޔުމަށް އެމެރިކާ، ޗައިނާ އެއްބަސްވެއްޖެ\nކޮވިޑް ޖެހިގެން3ސްނޯ ލެޕަޑް މަރުވެއްޖެ!


ސުޝާންތުގެ މަރާއި ގުޅިގެން ތިން ވަނަ ފަހަރަށް ރިއާ އާއި ސުވާލުކޮށްފި\nރިއާގެ ބޭބެ ޝޯވިކް ޗަކްރޮބޮތީ އާއިވެސް ސުވާލުކޮށްފައިވޭ\nރިއާ އާ ސުވާލުކޮށްފައިވަނީ ސީބީއައި އިން\n31 އޯގަސްޓް 2020 | ހޯމަ 13:13\nބޮލީވުޑްގެ ތަރި ސުޝާންތު ސިންގް ރާޖްޕޫތްގެ މަރާއި ގުޅިގެން ތިންވަނަ ފަހަރަށް އޭނާގެ ލޯބިވެރިޔާ ތިއާ ޗަކްރޮބޮތީ އާއި ސުވާލުކޮށްފިއެވެ.\nއޭނާ އާއި ސުވާލުކޮށްފައި ވަނީ އިންޑިއާގެ ސެންޓްރަލް ބިއުރޯ އޮފް އިންވެސްޓިގޭޝަން (ސީބީއައި) އިންނެވެ. އޭނާ ސުވާލުކުރުމަށް ގެންދިޔައިރު އޭނާގެ ބޭބެ ޝޯވިކް ޗަކްރޮބޮތީ އާއިވެސް ވަނީ ސުވާލުކޮށްފައެވެ. މިފަހަރު އޭނާ އާއި ސުވާލުކޮށްފައި ވަނީ ސުޝާންތުގެ އެކައުންޓުން ކޮށްފައިވާ މުއާމަލާތްތަކާއި ގުޅިގެންނާއި ޗެޓްތަކެއްގައި ދައްކާފައިވާ ޑްރަގާއި ގުޅޭ ވާހަކަތަކާއި ގުޅޭގޮތުންކަމަށް އިންޑިއާގެ މީޑިއާތަކުން ބުނެއެވެ. ހަމައެހެންމެ ސުޝާންތުގެ އެއްވެސް މެންޓަލް އިލްނެސްއެއް ހުރިތޯ ވަނީ ސުވާލުކޮށްފައެވެ. އޭނާގެ ބޭބެއާއި ސުވާލުކޮށްފައި ވަނީ 2019 ވަނަ އަހަރު ޔޫރަޕަށް ކުރި ދަތުރަކާއި ގުޅޭގޮތުންނެވެ.\nސުޝާންތުގެ މަރުގެ މައްސަލަ ސީބީއައިގެ އިތުރުން އިންޑިއާގެ އެންފޯސްމެންޓް ޑިކްޓޮރޭޓާއި ނާކޮޓިކްސް ކޮންޓްރޯލް ބިއުރޯ އިން ގެންދަނީ ތަހުގީގު ކުރަމުންނެވެ. ރިޕޯޓްތައް ބުނާގޮތުން ސީބީއައިގެ ޓީމުން އެންފޯސްމެންޓް ޑިކްޓޮރޭޓްގެ ޓީމާއި ބައްދަލުކުރުމަށް ވަނީ ހަމަޖެހިފައެވެ.\nމީގެ ކުރިން މުމްބާއިގެ ފުލުހުންނާއި އެންފޯސްމެންޓް ޑިކްޓޮރޭޓްއިން ވަނީ މަނީ ލޯންޑަރިންގެ މައްސަލައެއްގައި ފިލްމު "ޖަލޭބީ" އިން ފެނިގެން ދިޔަ ރިއާ އާއި ސުވާލުކޮށްފައެވެ.\nސުޝާންތުގެ ފްލެޓްގައި އޭނާ މަރުވެފައި ހުއްޓާ ފެނުނީ ޖޫންމަހުގެ 14ވަނަ ދުވަހުއެވެ. އޭނާގެ މަރުގައި ފޮރުވިފައިވާ ކަންތައްތަކެއް ހުރި ކަމަށް ބުނެ އޭނާގެ މަރަށް އިންސާފު ހޯދައިދިނުމަށް ގިނަ ބަޔަކު އަންނަނީ ގޮވާލަމުންނެވެ.\nމިކަމާއި ގުޅިގެން އިންޑިއާގެ ފިލްމް އިންޑަސްޓްރީގައި ހަރަކާތްތެރިވާ ބައެއް ފަރާތްތަކާއި ކަމާބެހޭ އިދާރާތަކުން އަންނަނީ ސުވާލުކުރަމުންނެވެ.


SunOnline: Furathama quarter gai 17.9 million USD beyrah fonuvi\nފުރަތަމަ ކުއާޓަރުގައި 17.9 މިލިއަން ޑޮލަރު ބޭރަށް ފޮނުވި\nއައިޝަތު ފަރީޙާ 30 May 2021, 12:08\nމީހަކު ޑޮލަރުތަކެއް ހިފައިގެން --- ސަން ފައިލް ފޮޓޯ\nބޭރަށް ފައިސާ ފޮނުވުމުގެ ހިދުމަތް ދޭޭ ކުންފުނިތައް މެދުވެރިކޮށް އަހަރުގެ ފުރަތަމަ ކުއާޓަރުގައި 17.9 މިލިއަން ޑޮލަރު ރާއްޖޭން ބޭރަށް ފޮނުވި ކަމަށް އެމްއެމްއޭ އިން ބުނެފި އެވެ.\nއެމްއެމްއޭ އިން އާންމުކޮށްފައިވާ ފުރަތަމަ ކުއާޓަރުގެ ކުއާޓާލީ ރިޕޯޓުގައި ބުނެފައިވާގޮތުން، މި އަހަރުގެ ފުރަތަމަ ކުއާޓަރުގެ ތެރޭ ރާއްޖެއިން ބޭރަށް ފޮނުވި ފައިސާގެ އަދަދު، މިދިޔަ އަހަރުގެ ފަހު ކުއާޓަރާ އަޅާބަލާއިރު ވަނީ 16 ޕަސެންޓު އިތުރުވެފަ އެވެ. ނަމަވެސް މިދިޔަ އަހަރުގެ ފުރަތަމަ ކުއާޓަރާ އަޅާބަލާއިރު، މި އަހަރުގެ ފުރަތަމަ ކުއާޓަރުގައި ރާއްޖެއިން ބޭރަށް ފޮނުވި ފައިސާގެ ނިސްބަތް 38 ޕަސެންޓު ދަށަށް ގޮސްފައިވާ ކަމަށް އެމްއެމްއޭގެ ރިޕޯޓުގައި ފާހަގަކޮށްފައި ވެއެވެ.\nމިދިޔަ ކުއާޓަރުގައި ރާއްޖޭން ބޭރަށް ފޮނުވި ފައިސާގެ 55 ޕަސެންޓަކީ ބަންގްލަދޭޝްއަށް ފޮނުވާފައިވާ ފައިސާ އެވެ. 10 ޕަސެންޓު އިންޑިއާ އަށް ފޮނުވިއިރު ފަސް ޕަސެންޓު ފައިސާ ފޮނުވާފައިވަނީ ސްރީލަންކާ އަށެވެ.\nރެމިޓެންސް ހިދުމަތްދޭ ކުންފުނިތައް މެދުވެރިކޮށް މިދިޔަ ކުއާޓަރުގައި 15.7 މިލިއަން ޑޮލަރު އެތެރެވެފައި ވެއެވެ. މިއީ 2020 ގެ ފަހު ކުއާޓަރާ އަޅާބަލާއިރު 15 ޕަސެންތު އިތުރު އަދަދެކެވެ.\nރާއްޖެއަށް އެންމެ ގިނައިން ބޭރު ފައިސާ ވަދެފައިވަނީ ޔޫއޭއީ އިންނެވެ. އެއީ އިންވާޑް ރެމިޓެންސްގެ 25 ޕަސެންޓެވެ. 11 ޕަސެންޓު އިނގިރޭސިވިލާތުން އަދިފަސް ޕަސެންޓް އައިސްފައިވަނީ ލެބަނަން އިން ނެވެ.\nއެމްއެމްއޭ އިން ބުނީ ރެމިޓެންސްގެ ހިދުމަތްދޭ ދެ ކުންފުންޏެއް މިހާރު ރާއްޖޭގައި ހަރަކާތްތެރިވަމުންދާ ކަމަށެވެ. އަދި ފުރަތަނަ ކުއާޓަރުގެ ތެރޭގައި، ރެމިޓެންސް ހިދުމަތްދިނުމުގައި ހަރަކާތްތެރިވި އެއް ކުންފުނީގެ ލައިސަންސް ބާތިލް ކުރިކަމަށްވެސް އެމްއެމްއޭ އިން ބުންޏެވެ.\nސާފްގެ ކޯ ސްޕޮންސަރަކަށް އެސްޓީއޯ\nޓްރީ ޓޮޕްއިން ހަށިގަނޑުގައި އެލާޖީ ހުރިތޯ ބެލޭ ހިދުމަތެއް\nޖުލައި މަހު ކަރަންޓު ބިލު ބޮޑުހެން "ހީވީ" ސަބްސިޑީ ނެތުމުން


Lakudi aai vadaamuge masakkathah anhenun!\nބޮޑެތި ވަރުގަދަ ކީސްތަކުން ލަކުޑީ ކީހަން އެތިބީ އަންހެނުންނެވެ. މަރުތެލާއި ބުރުމާގައިވެސް ހިފައިގެން ތޮރުފަމުން މޮހޮރުތައް ޖަހަމުންވެސް އެ ގެންދަނީ އަންހެނުންނެވެ. ގެންގުޅޭ ސާމާނުތައް ދެކެ ބިރެއް ނެތި އެކަން ކުރާން ފިރިހެނެއް ހޯދާކަށް މި މީހުން ބޭނުމެއް ނުވެ އެވެ. ބޭނުންވާ ކަމެއް ނުކުރެވިފަ ހުންނަން ބޭނުންނުވާތީ އެވެ. މިއީ ބަޔަކު ބުނާ ނަމަ އަންހެނުންނަށް ނުވާނެ ކަންކަމެވެ. މިކަންކަަން ދަސްކޮށްދެނީ މޯލްޑިވްސް އިންސްޓްޓިއުޓް އޮފް ޓެކްނޮލޮޖީ (އެމްއައިޓީ) އިންނެވެ. އަންހެނުންނަށް ހާއްސަ އެވެ!\nކޯހުގައި ހަދާފަައި ހުރި ބައެއް ތަކެތި -- ފޮޓޯ: އަވަސް\nހުޅުމާލޭގައި ހުރި މި ކުޑަ ޓްރޭނިން ގެއަށް ވަދެގެން އައި އިރު ހީވީ ލަކުޑިން ރަސްކަން ކުރާ ތަނެއް ހެނެވެ. ވަށައިގެން އެކި ކަހަލަ އެކިި ކުލައިގެ ލަކުޑިން ހަދާފަައި ހުރި ސާމާނެވެ. ގޮނޑި މޭޒުގެ އިތުރުން ކަބަޑު ސެޓާއި ފޮތް އަޅާ ރެކުތަކުން ގޮސް ކައްކަން ގެންގުޅޭ ދޭފަތްވެސް ޑިސްޕްލޭ ކޮށްފައި ހުއްޓެވެ. މި މަސައްކަތް ދަަަސްކޮށްދޭން ހުރި، ހޫދު އަަބްދުލް ރަހީމް އާ ބައްދަލުވުމުން އެ އެއްޗެހީގެ އިތުރު ތަފްްސީލުތައް ދޭން ފެށި އެވެ. ބައެއް ސާމާނުތަކަކީ "ޓޫއިން ވަން" އެވެ. ދޫނި ކޮށްޓެއްްހެން ހުރި ރީތި ސްޓޭންޑަކީ "ނައިޓް ލައިޓް" އެކެވެ. އަަނދިރި ތަނެއްގައި އެ ބަހައްޓާ ދިއްލާލުމުން ފޭދިގެން އަންނާނީ އަރާމު އައްޔެކެވެ.\nދެން ދައްކާލީ ލަކުޑިން ހަދާފައި ހުރި ގޮނޑި އެކެވެ. އެއީ ހަމަ އާދައިގެ ގޮނޑި އެއް ކަމަށް ހީކޮށް ހުއްޓާ ގޮނޑީގެ ލެނގޭ ބައި ހިއްލާލާ އަނބުރާލުމުން ބަދަލުވީ ހަރުގަނޑަކަށެވެ. އެ ހަރުގަނޑުގައި ފޮތް ވިޔަސް ގަސްވަޑިގަނޑު ވިޔަސް ބަހައްޓަން ވީ އެވެ. މީގެ އިތުރަަށްވެސް، ލަކުޑިން ހެދޭނެ އެކި އެއްޗެހި ހުއްޓެވެ. މިއީ އެތަނުން ދަސްކުރާ އަންހެނުންގެ މަސައްކަތްތަކެވެ.\nލަކުޑީގެ މަސައްކަތްތައް ދަަސް ކުރުމަށް 50 އަށްވުރެ ގިނަ ކުދިން ބައިވެރިވެއްޖެ ފޮޓޯ: އަވަސް\nމި ތަނުގައި އެންމެ ކުރިން ދަަސްކޮށްދެނީ މަސައްކަތްތައް ކުރަން ބޭނުން ކުރާ ސާމާނުތަކެވެ. ކީހުގައި ހިފާނެ ގޮތާއި ރޮންދާ އަޅާނީ ކިހިނެތްކަން ބުނެދެ އެވެ. ލަކުޑީގެ މަސައްކަތްތައް ކުރުމުގައި ބޭނުންކުރަނީ ނުރައްކާތެރި ސާމާނަށް ވުމުން އެއްކޮށް ދޫކޮށްލަނީ އަތަށް މުޅިން ފަރިތަ ވުމުންނެވެ.\n"އެންމެ ފުރަތަމަ މި އޮންނަނީ ޓޫލްސް ރަނގަަޅު ގޮތުގަ ބޭނުން ކުރާނެ ގޮތް ކިޔައިދިނުން. ކަރަންޓު އެއްޗެހި ވީމަ ނުރައްކާވެފަ ގެންގުޅޭ ގޮތަކުން ދިމާވެދާނެ ހާދިސާއަކަށް ބަލާފަ އޭތި އެންމެ ރަނގަޅު ގޮތުގަ ގެންގުޅެން މި ދަސްކޮށްދެނީ. ޓޫލްސް ތަކަށް އަަހުލުވެރި ކުރުވަނީ. އެއަށްފަަހު އެއްޗެހި ހަދަން މި ފަށަނީ. މި އެއްޗެހި ގަންނަންވެސް ބައެއް ފަރާތްތަކުން ހުށަހަޅާ" ހޫދު ބުންޏެވެ.\nކަބަޑެއް ހެދުމަށް ބޭނުންވާ މިން އެޅުމުގައި -- ފޮޓޯ: އަވަސް\nކަބަޑުގެ ސާމްޕަލް ފޮޓޯ އާއި މިންތައް ނޯޓުކޮށްފައި ފޮޓޯ: އަވަސް\nލަކުޑީގެ ޓްރޭނިން ނަގައިދޭ ހޫދު ބުނި ގޮތުގައި މި މަަސައްކަތް ދަސްކޮށްދޭން ކޯސް އިއުލާން ކުރި އިރުވެސް ކޯހަށް ވާނެ ގޮތެއްވެސް ނޭނގެ އެވެ. ފޯމެއް ލާނެ މީހެއް ވާނެ ކަމާމެދުވެސް އޭރު އެމީހުންނަށް ޝައްކެވެ. އެކަމަކު އޮއްސާލި ފޯމުތަކާއެކު މިހާރު ކުރިއަށްދަނީ ކޯހުގެ ދެވަނަ ބެޗެވެ. މިހާރުގެ ބެޗުގައި ވަޑިންނަށް ވުމަށް 40 އަންހެނުން އެބަ އުޅެ އެވެ.\nކަަބަޑު ހެދުމުގައި އަންހެނުން ފޮޓޯ: އަވަސް\nކޯހުގެ ބައިވެރިން ބުނި ގޮތުގައި މިހާރުދެން ގޭގައި ބޭނުންކުރާ ކުދި ކުދި ސާމާނު ހަދާލެވޭނެ އެވެ. ބަދިގޭގެ ބައެއް ތަކެއްޗާއި ފޮތް ހަރުގަނޑުފަދަ ފަރުނީޗަރަކީ މިހާރު އެމީހުންނަށް އިތުރު އެހީއެއް ނުލާ ނިންމާލެވޭނެ އެއްޗިއްސެވެ. އެކި ސައިޒުގެ މޮހޮރުތަކާއި ބަރު ބުރުމާތައްވެސް އެމީހުންގެ އަތަށް މިހާރު ހެޔޮވަރެވެ. ތަނެއް ތޮރުފާލަން ޖެހި ކުރިން އުޅޭހެން އުޅޭކަން ދެނެއް ނުޖެހޭނެ ކަން ބައެއް ބައިވެރިން ފާހަގަ ކުރި އެވެ.\nކޯހުގެ ބައިވެރިއެއް ޝެލްފެއް ހެދުމުގެ މަސައްކަތުގައި ފޮޓޯ: އަވަސް\nމި ކޯހުގެ ބައިވެރިން މިހާރު ވަޑާމުގެ އެންމެ ބޭސިކް އެނގެ އެވެ. ދިވެހިންގެ ތެރޭގައި އޮތް "ފިރިހެންނުންނަށް ނޫނީ ނުވާނެ ކަހަލަ މަސައްކަތުގެ ސަގާފަތް"ވެސް ބަދަލުކޮށްލައިފި އެވެ. އަަމިއްލަ އަށް އެ ސާމާނުތަކާއި ކުޅެން ދަސްކޮށް އިތުރު މީހެއްގެ އެހީއާ ނުލަ އެކަން ވާނެކަން އެބަ ސާބިތު ކުރެ އެވެ. ކީސް ކުނޑިން ފުރިފައި އޮތް ކޮޓަރިން ނެރެ ޑިސްޕްލޭ ކުރާ ސާމާނުތަކަކީ ފަަރުނީޗަރު ފިހާރަތަކުގައި ޕޮލިޝްކޮށް ވިއްކާލެވޭނެ އެއްޗިއްސެވެ. އެ ސާމާނުތައް ހަދާފައި އެހުރީ ފިރިހެނުންނެކޭ ބުނެވޭނެ ޖާގަ އެއް އެމީހުން ނުދެ އެވެ.


Dhiraagun oatizam kudhinnah gaaimukohdhin pleygraundu hulhuvaalaifi\nމިއަހަރުގެ ބައިނަލްއަގުވާމީ އޯޓިޒަމް ދުވަހާއި ގުޅުވައިގެން މޯލްޑިވްސް އޯޓިޒަމް އެސޯސިއޭޝަންގައި ދިރާގުން ގާއިމުކޮށްދޭން ނިންމާފައިވާ އައުޓްޑޯ ޕްލޭގްރައުންޑު ނިންމާ ހުޅުވާދެއްވައިފިއެވެ.\nހުޅުމާލޭގައި ހުންނަ މޯލްޑިވްސް އޯޓިޒަމް އެސޯސިއޭޝަންގައި ގާއިމްކުރި މި ޕުލޭގުރައުންޑްގައި ބޭނުންކުރާނެ އިކްއިޕްމެންޓްގެ ފުލްސެޓް ދިރާގުންވަނީ ހަދިޔާކޮށްފައެވެ.\nމި ޕްލޭގްރައުންޑްގައި ކުދިންގެ މޯޓަރ ސްކިލްސް ތަރައްގީ ވުމަށް ބޮޑު އެހީތެރިކަމެއް ލިބިގެންދާނެ ކަމަށް ދިރާގުން ބުނެއެވެ. މީގެ އިތުރުން ކުދިން އިޖުތިމާއީ ހުނަރުތައް އިތުރަށް ފުރިހަމަކުރުމުގެ މަގުފަހިވެގެންދާނެއެވެ.\nމޯލްޑިވެސް އޯޓިޒަމް އެސޯސިއޭޝަނަކީ އޯޓިޒަމް އާ ބެހޭ ގޮތުން އާންމުން ހޭލުންތެރި ކުރުމުގެ އިތުރުން އާރލީ އިންޓަވެންޝަން ހެދުމަށް މަގު ފަހިކޮށްދޭ ޖަމިއްޔާއެކެވެ. ހަމަ އެހެންމެ ކުދިންނަން ކްލާހުގެ ތެރޭގައި ދިމާވާ ގޮންޖެހުންތަކާއި ކުރިމަތިލާން އެހީތެރިވެ ހެދިބޮޑުވުމަށް ބޭނުންވާ ތެރަޕީތައް އޯޓިޒަމް އެސޯސިއޭޝަނުން ފުޅާ ދާއިރާއެއްގައި ފޯރުކޮށްދެއެވެ.\nކުޑަކުދިން ރައްކާތެރިކުރުމަކީ ދިރާގު އިޖުތިމާއީ ޒިންމާގެ ދަށުން އެންމެ އިސްކަންދޭ އެއް ދާއިރާ ކަމަށް ދިރާގުން ހާމަކުރެއެވެ. ދިރާގު ގެ ސީއެސްއާރް ޕްރޮގްރާމްގެ ދަށުން ކުޑަކުދިންނަށް އެހީ ތެރިވުމަށް ތަފާތު ޖަމިއްޔާތަކަށް އެހީތެރިކަން ފޯރުކޮށްދެއެވެ. މިގޮތުން ކެއަރ ސޮސައިޓީ، އާކް، އަދި ސްޕެޝަލް އެޑިއުކޭޝަން ނީޑްސް ސެންޓަރ ތައް ހިމެނެއެވެ. އަދި ކޮންމެ އަހަރަކު ކުރިއަށް ގެންދާ ދިރާގު ސްޕެޝަލް ސްޕޯޓްސް ފެސްޓިވަލް އަކީ ރާއްޖޭގައި ތަފާތު ނުކުޅެދުންތެރިކަން ހުންނަ ކުދިންނަށް އަމާޒުކޮށްގެން ބާއްވާ ހަމައެކަނި ކުޅިވަރުގެ ހަރަކާތެވެ.


ރަސްގެފާނުގެ ޚިދުމަތުން ﷲ ގެ އަޅުވެތިކަމަށް | Miladhoo\n1 މަސް ކުރިން 95 0\nއެއްޒަމާނެއްގައި އުޅުއްވި ރަސްކަލެއްގެ އަރިހުގައި ވަރަށް ހެޔޮލަފާ އަދި ބުއްދިވެރި ވަޒީރަކު އުޅުއްވިއެވެ. ރަސްގެފާނުގެ ޚިދުމަތުގައި ދުވަސްގަނޑަކު އުޅުއްވުމަށްފަހު ވަރަށް ކުއްލިގޮތަކަށް ވަޒީފާ ދޫކޮށްލައްވައި، ﷲ އަށް އަޅުކަންކުރެއްވުމާއިގެން ވަޒީރު މަޝްޣޫލުވެވަޑައިގެންނެވިއެވެ.\nއެއްދުވަހަކު ރަސްގެފާނު، ވަޒީރުގެ އަރިހަށް ވަޑައިގެން ސުވާލުކުރެއްވިއެވެ. ތިބާ ވަޒީރުކަން ދޫކޮށްލެއްވީ ކީއްވެގެން ހެއްޔެވެ؟ ވަޒީރު ވިދާޅުވިއެވެ. އަޅުގަނޑު ޝާހީ ވަޒީފާ ދޫކޮށްލީ ފަސްކަމެއްގެ ސަބަބުންނެވެ. ރަސްގެފާނު ސުވާލުކުރެއްވިއެވެ. އެ ފަސްކަމަކީ ކޮބައިތޯއެވެ؟ ވަޒީރު ޖަވާބުދެއްވިއެވެ. އަޑުއައްސަވާށެވެ!\nފުރަތަމަ ސަބަބަކީ ދަރުބާރުގައި މަނިކުފާނު އިށީނދެވަޑައިގެން އިންނަވާއިރު އަޅުގަނޑު ހުންނަން ޖެހެނީ ކޮޅަށެވެ. އެކަމަކު މިހާރު ﷲ ތަޢާލާއަށް އަޅުކަންކުރާއިރު ނަމާދުގައިވެސް އަޅުގަނޑަށް އިށީނދެގެން އިނުމުގެ ހުއްދަ އޮވެއެވެ.\nދެވަނަ ސަބަބަކީ މަނިކުފާނު ފަރީއްކުޅުއްވަން އިންނަވާއިރު އަޅުގަނޑު ހުންނަންޖެހެނީ އެމަންޒަރު ބަލާށެވެ. އެކަމަކު މިހާރު ކެއުމާއި ބުއިމުން ހުސްދުރުވެވޮޑިގެންވާ ޙާލު، އަޅުގަނޑަށް ކާންދެއްވާ ރައްޒާޤުވަންތަ އިލާހެއް ލިބިއްޖެއެވެ.\nތިންވަނަ ސަބަބަކީ މަނިކުފާނު އަވަހާރަފުޅުލައްޕަވާއިރު އަޅުގަނޑު ހުންނަންޖެހެނީ ފާރައަށެވެ. އެކަމަކު މިހާރު އަޅުގަނޑު މިވަނީ އަޅުގަނޑު ނިދާފައި އޮންނައިރު އަޅުގަނޑުގެ މައްޗަށް ރައްކާތެރިވެވޮޑިގެންވާ އިލާހެއްގެ އަޅުވެތިކަމުގައެވެ.\nހަތަރުވަނަ ސަބަބަކީ މަނިކުފާނު އަވަހާރަވެއްޖެނަމަ މަނިކުފާނުގެ ދުޝްމަނުން އަޅުގަނޑަށް ގެއްލުންދީފާނެކަމަށް އަޅުގަނޑު ހުންނަނީ އަބަދުވެސް ބިރުންނެވެ. އެކަމަކު މިހާރު އަޅުގަނޑު މިވަނީ އަބަދަށް ދެމިވޮޑިގެންވާ އިލާހެއްގެ ޚިދުމަތުގައެވެ. އެހެންކަމުން އެއްވެސް ބިރުވެރިކަމެއް އަޅުގަނޑަކަށް ނެތެވެ.\nފަސްވަނަ ސަބަބަކީ އަޅުގަނޑަށް ކުށެއްކުރެވިއްޖެނަމަ މަނިކުފާނު ކޯފާވެދާނެކަމުގެ ބިރު އަބަދުވެސް އަޅުގަނޑަށް އޮވެއެވެ. އެކަމަކު މިހާރު އަޅުގަނޑުގެ ވެރިފަރާތަކީ ދުވާލަކު އެތައް ފާފައެއްކުރެވުނަސް ތައުބާވުމުން އެފާފަތައް ފުއްސަވައިދެއްވާ ނުހަނު އޯގާވަންތަ އިލާހެކެވެ.\nދޮގެއްނެހެދިޔަސް ހެޔޮކަމަށް ގޮވާލެވިދާނެއެވެ


މާލޭ މިސްކިތްތަކުން ފެން ކަނޑާލަނީ – Dhen.mv\nމާލޭ މިސްކިތްތަކުން ފެން ކަނޑާލަނީ\nApril 20, 2020 - 9:45 am\nޖަމާއަތުގައި ނަމާދު ކުރުން މެދު ކަނޑާލި ނަމަވެސް މިސްކިތްތައް އެހެން ބޭނުންތަކަށް ބޭނުން ކުރާތީ ކުރިއަށް އޮތް ތަނުގައި މިސްކިތްތަކުން ފެން ލިބެން ނުހުންނާނެ ގޮތް ހަދާނެ ކަމަށް ފުލުހުން ބުނެފިއެވެ.\nއިއްޔެ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން އެސިސްޓެންޓް ކޮމިޝަނާ އޮފް ޕޮލިސް އަބްދުﷲ ފައިރޫޝް ވިދާޅުވީ ޖަމާއަތުގައި ނަމާދު ނުކުރި ނަމަވެސް މިސްކިތްތަކަށް ވަމުން މަނާ ނޫން ކަމަށެވެ. އެހެން މިކަން އޮތުމުގެ ސަބަބުން ބައެއް ފަރާތްތަކުން، އެކި ބޭނުންތަކަށް މިސްކިތްތަކަށް ވަންނަމުން އަންނަ ކަމަށެވެ.\nއޭނާ ވިދާޅުވީ ބިދޭސީންގެ ތެރެއިން ބައެއް މީހުން މިސްކިތްތަކުން ލިބެން ހުންނަ ފެން ބޭނުންކޮށްލައިގެން ސާފުވުމާއި އަދި މިސްކިތުގެ ތެރޭގައި ނިދުން ކަހަލަ ކަންކަން ކޮންމެސް ވަރަކަށް ހިނގަމުން ދާކަން ފާހަގަ ވެފައިވާ ކަމަށެވެ.\nއެހެންކަމުން ކޮވިޑް19 އާ ގުޅިގެން މިހާރު ދިމާވެފައިިވާ ހާލަތުގައި މިސްކިތްތަކަކީ އެހެން ބޭނުންތަކަށް ވަންނަ ތަނެއްގެ ނޫން ގޮތުގައި ހަމަޖެއްސުމަށް މަސައްކަތް ކުރަމުން އަންނަ ކަމަށް ފައިރޫޝް ވިދާޅުވިއެވެ. ލޮކްޑައުންގެ ހާލަތުގައި ވެސް ބޭރަށް ނުކުތުމުގެ ހުއްދަ ދެވެނީ، ވަކި ތަންތަނަށް ވަކި ގަޑިތަކެއް ކަމަށާއި، އޭގެ ތެރޭގައި މިސްކިތްތައް ނުހިމެނޭނެ ކަމަށް އޭނާ ވިދާޅުވިއެވެ.\n"އަޅުގަނޑުމެން މިހާރު މި މަސައްކަތް ކުރަމުންދާ ގޮތަކީ މިސްކިތްތަކުން ފެން ލިބެން ނުހުންނާނެ ކުރިއަށް އޮތް ތަނުގައި. އޭގެ އިތުރުން މިސްކިތްތަކަކީ އެއްގޮތަކަށް ވެސް އެހެން ބޭނުންތަކަށް ވެސް ވަންނަ ތަނެއް ނޫން ގޮތުގައި ހަމަޖެއްސުން،" ފައިރޫޝް ވިދާޅުވިއެވެ.\nމި ފިޔަވަޅުތަކަކީ އުނދަގޫ ފިޔަވަޅުތަކެއްކަން ފާހަގަ ކުރައްވަމުން ފައިރޫޝް ވިދާޅުވީ ގައުމު މިހާރު އޮތް ހާލަތު މޮނިޓާ ކުރުމަށް ފުލުހުންނަށް ދަތިތަކެއް ކުރިމަަތިވެފައިވާ ކަމަށާއި، އެހެންކަމުން މިއީ ކޮންމެހެން ވެސް އަޅަންޖެހޭ ފިޔަވަޅެއް ކަމަށެވެ.\nމިދިޔަ މާރިޗު މަހުގެ 18 ވަނަ ދުވަހުން، މާލެ ސިޓީ އާއި ރިސޯޓުތަކުގެ މިސްކިތްތަކުގައި ޖަމާއަތުގައި ނަމާދުކުރުން އޮތީ މަނާކޮށްފައެވެ. މި މަހުގެ 30 ވަނަ ދުވަހުގެ އަސުރު ނަމާދުގެ ނިޔަލަށް ރާއްޖޭގެ ހުރިހާ މިސްކިތްތަކެއްގައި ފަރުޟު ނަމާދުތަކާއި، ހުކުރު ނަމާދާއިި ތަރާވީހު ނަމާދުގެ ޖަމާއަތް ނުހަދަން އިސްލާމިކް މިނިސްޓްރީން އޮތީ އަންގައިފައެވެ.


SunOnline: 60 ah vure gina baiverinnaa eku business expo 2020 fashaifi\n60 އަށް ވުރެ ގިނަ ބައިވެރިންނާއެކު ބިޒްނަސް އެކްސްޕޯ ފަށައިފި\nއައިޝަތު ފަރީޙާ 23 Feb 2020, 18:33\nރާއްޖޭގެ ވިޔަފާރީގެ ހުރިހާ ދާއިރާތަކެއްގައި ހަރަކާތްތެރިވާ ފަރާތްތަކަށް އަމާޒުކޮށްގެން ބާއްވާ ކޯޕަރޭޓް މޯލްޑިވްސް ބިޒްނަސް އެކްސްޕޯ ފަށައިފިއެވެ.\nމިއަދާއި މާދަމާ ދަރުބާރުގޭގައި ކުރިއަށްދާ މި އެކްސްޕޯގައި 60 އަށް ވުރެ ގިނަ ވިޔަފާރިތައް ބައިވެރިވެއެވެ.\nބިޒްނަސް އެކްސްޕޯއަކީ ބޮޑެތި ވިޔަފާރި ތަކާއި ކުދި އަދި މެދު ފަންތީގެ ވިޔަފާރިތަކަށް ވިޔަފާރި ކުރިއެރުވުމަށްޓަކައި އާ ފުރުސަތުތައް ހޯދައިދިނުމަށްޓަކައި ބާއްވާ އެކްސްޕޯއެއްކަމަށްް އެކްސްޕޯ އިންތިޒާމު ކުރާ އޯރކާ މީޑިއާ ގްރޫޕުން ބުންޏެވެ.\nވިޔަފާރިތަކުން ފޯރުކޮށްދޭ ހިދުމަތްތަކާއި އުފެއްދުންތައް އާންމުންނަށް ދައްކައިލުމުގެ ފުރުސަތު ހޯދައިދިނުމަކީވެސް އެކްސްޕޯގެ މަގުސަދުތަކުގެ ތެރޭގައި ހިމެނޭ ކަމެކެވެ.\nއެކްސްޕޯގެ ތެރެއިން ވިޔަފާރިއާ ގުޅުންހުރި ހަތަރު ސަމިޓެއް ބާއްވައިރު އެކްސްޕޯ ފަށާފައިވަނީ އަންހެނުންނަށް ހާއްސަ ސަމިޓަކުންނެވެ. މީގެ އިތުރުން ވިޔަފާރިވެރިންނަށް ހާއްސަ ސަމިޓަކާއި މޯލްޑިވްސް ޓޫރިޒަމް ޕްރޮފެޝަނަލް ސަމިޓާއި މޯލްޑިވްސް ފައިނޭންސް ޕްރޮފެޝަނަލް ސަމިޓެއް ބާއްވާނެއެވެ.\nސަމިޓްތަކުގެ ވާހަކަދައްކަވާ ބޭފުޅުންގެ ތެރޭގައި ހިމެނެނީ އެކިއެކި ފަންނުތަކުގެ ފާހަގަކޮއްލެވޭ ބޭފުޅުނެވެ. އެ ބޭފުޅުން، ސަމިޓުތަކުގެ ލިބިފައިވާ ކާމިޔާބީއާއި ތަޖުރިބާ، އެހެން ވިޔަފާރިވެރިންނާއި ވިޔަފާރިއަށް ޝައުގުވެރިވާ ފަރާތްތަކާއި ހިއްސާ ކުރުމުގެ ފުރުސަތު ލިބިގެންދާނެއެވެ. އަދި ވިޔަފާރިވެރިންނަށް ބޭނުންވާ ކަންކަމާއި އެފަރާތްތަކަށް ދިމާވާ ގޮންޖެހުންތަކުން އަރައިގަތުމަށް ކުރެވިދާނެ ކަންކަމާ މެދު ބައިވެރިންގެ މެދުގައި ހިޔާލު ބަދަލު ކުރުމުގެ ފުރުސަތު ވެސް ސަމިޓުތަކުގެ ބައިވެރިންނަށް ލިބިގެންދާނެއެވެ.\nއޯރކާ މީޑިއާ ގްރޫޕުން ބުނެފައިވަނީ މިއަހަރުގެ ބިޒްނަސް އެކްސްޕޯއަށް 3،000 އަށްވުރެ ގިނަ މީހުން ޒިޔާރާތްކުރާނެ ކަމަށް ލަފާކުރެވޭ ކަމަށެވެ.


Scent Bahattan Enmme Rangalhee Icealamaareegai! - Vaguthu\nސެންޓް ބަހައްޓަން އެންމެ ރަނގަޅީ އައިސްއަލަމާރީގައި!\nސެންޓަކީ ދިވެހިންގެ ހިތްތަކުގައި ބޮޑު ޖާގައެއް ދެވިފައި އޮންނަ އެއްޗެކެވެ. މީރުވަސްދުވާ ސެންޓެއް ހޯދުމަށް ގިނަ މީހުން އަބަދުވެސް ބޭނުންވެއެވެ.\nދުނިޔޭގެ އެކި ގައުމު ތަކުގައި އުފައްދަމުންދާ މަޝްހޫރު އެކި ވައްތަރުގެ ސެންޓް ދިވެހި ރާއްޖޭއިން ވެސް ލިބެން ހުރެއެވެ. އަހަރެމެންގެ ތެރޭގައި ގިނަ މީހުންނަކީ އަބަދުވެސް އާވައްތަރެއްގެ ސެންޓަކަށް ބަލަބަލާ ތިބޭ މީހުންނެވެ. އާންމުކޮށް ވަޒީފާގައި އުޅެމުންދާ ޒުވާނުންގެ ކޮޓަރި ފަޅު ފިލުވައި ދެނީ އަގުބޮޑު އެކި ވަސް ތަކުގެ ސެންޓުތަކުންނެވެ.\nކޮންމެ ކަމެއްގައި ވެސް ރަނގަޅު ގޮތާއި ނުރަނގަޅު ގޮތް އޮންނަ ފަދައިން އަހަރުމެން އަގުބޮޑު ކޮށް ގަނެގެން ގެންގުޅޭ ސެންޓުގައި އެ ގެންގުޅެން ޖެހޭ ގޮތް ތަކެއް ހުރެއެވެ. ގިނަ މީހުން އެމިހުންގެ ސެންޓުތައް ބޭނުންވަނީ ފާހާނާގައި ބެހެއްޓުމަށް ނޫނީ ނިދާ ކޮޓަރީގައި ފެންނަ ގޮތަށް ބެހެއްޓުމަށެވެ. ނަމަވެސް މިއީ ސެންޓުތަށް ބަހައްޓަން ރަނގަޅު ތަންތަނެއް ނޫނެވެ.\nސްޕޭސް ސްޓޭޝަންގެ މާކެޓިން މެނޭޖަރ ވުލަޓްކާ ލޭކް ބުނެފައިވަނީ ސެންޓުތަކުގައި ހުންނަ ވަސް ގިނަ ދުވަސް ވަންދެން ހުންނާނެ އެންމެ ރަނގަޅު ގޮތަކީ ސެންޓް އައިސްއަލަމާރި ގައި ބެހެއްޓުން ކަމަށެެވެ.\nއޭނާ އަދި އިތުރަށް ބުނެފައިވަނީ ގިނަފަހަރަށް އަގުބޮޑު ކޮށް ގަނެފައި ހުންނަ ސެންޓުތަށް ރީތި ވާ ލޯގަނޑު ކައިރީގައި އާއި ކޮޓަރީގެ އެކިތަންތާނގަ ބެހެއްޓުމުގެ ސަބަބުން އޭގެ ހުންނަ ވަސް ކަނޑައިގެން ދާނެ ކަމަށެވެ.\nސަބަބަކީ ސެންޓުގައި ހުންނަ ތެލުގެ ބާރު ހޫނު ވުމުގެ ސަބަބުން ކަނޑައިގެންދާ ކަމުގައިވެސް އޭނާ ބުނެފައި ވެއެވެ.\nއެހެންކަމުން އަހަރެމެން އަގު ބޮޑު ކޮށް ގަނެފައި ހުންނަ ސެންޓުތަކަށް މިފަދައިން ކަންތައްކޮށް މިކަމުގެ އަޖުމަ ބަލާލުން މިއީ ވަރަށް ބުއްދިވެރި ގޮތެވެ.\nޖޫން 4, 2021 16:15\nޓޭހަންގ ވެސް އޭނާގެ ކޮސްމެޓިކްސް ގެންގުޅެނީ އައިސްއަލަމާރީގައި 💜\nޖޫން 4, 2021 21:09


Khiyaanaiythah balan Committee eh ufadhdhai masakkaiy fashanee | Mihaaru\nރައީސް އިބްރާހިމް މުހައްމަދު ސޯލިހް ހުވާ ކުރެއްވުމުގެ ރަސްމިއްޔާތު--\nޚިޔާނާތްތައް ބަލަން ކޮމެޓީއެއް އުފައްދައި މަސައްކަތް ފަށަނީ\n17 ނޮވެމްބަރ 2018 - 22:35 29 comments\nއެ މަނިކުފާނު މަގާމުގެ ހުވާ ކުރައްވައި ގައުމާ މުޚާތަބު ކުރެއްވި އިރު، މި ސަރުކާރުގެ ފުރަތަމަ 100 ދުވަހުގެ ތެރޭގައި ކުރާނެ ބައެއް ކަންތައްތައް ވިދާޅުވި އެވެ. އޭގެ ތަފްސީލު ހިމެނޭ ގޮތުން ރައީސް އޮފީހުން މިއަދު އިއުލާން ކުރި، ފުރަތަމަ 100 ދުވަހުގެ އެޖެންޑާގައި، ކޮރަޕްޝަން ބެލުމަށް ހާއްސަ ކޮމެޓީއެއް އެކުލަވާލާނެ ކަމަށް ބުނެފައި އޮތަސް އެ ކޮމެޓީއާ ގުޅޭ އިތުރު ތަފްސީލެއް އަދި ނުދެ އެވެ.\nނިމިދިޔަ އަބްދުﷲ ޔާމީންގެ ސަރުކާރަށް ކޮރަޕްޝަނާއި ފަސާދައިގެ ބޮޑެތި ތުހުމަތުތަކެއް ކުރެވޭ އިރު އެ ކަންކަން ބަލައި ދައުލަތުން ގެއްލިފައިވާ ފައިސާ އަނބުރާ ހޯދައި ދިނުމަކީ ރައީސްގެ ރިޔާސީ ވައުދެކެވެ.\nމިދިޔަ ސަރުކާރުގައި ހިންގާފައިވާ ކޮރަޕްޝަންތަކުގެ ތެެރޭގައި އެމްއެމްޕީއާރްސީގެ 1.2 ބިލިއަން ރުފިޔާ (80 މިލިއަން ޑޮލަރުގެ) ހިޔާނާތުގެ މައްސަލަ ހިމެނެ އެވެ. ރާއްޖޭގެ ތާރީހުގައި ވެސް ހިންގާފައިވާ އެންމެ ބޮޑު އެއް ކޮރަޕްޝަންގެ މައްސަލަ ކަމަށްވާ އެމްއެމްޕީއާރުސީގެ މައްސަލައިގައި މިދިޔަ ސަރުކާރުގެ އިސް މަގާމުތަކުގައި ތިއްބެވި ބޭފުޅުންނަށާއި ޕީޕީއެމްގެ އިސް ބޭފުޅުންނަށް ގިނަ ތުހުމަތުތަކެއް ކުރެވެ އެވެ. އެ މައްސަލައިގައި ޝަރީއަތް ކޮށް ޖަލަށް ލާފައިވާ ކުރީގެ ނައިބު ރައީސް އަހުމަދު އަދީބް ވަނީ އެ ތަހުގީގަށް އެއްބާރުލުން ދެއްވާނެ ކަމަށް ވިދާޅުވެފަ އެވެ.\nކުރީގެ ރައީސް ޔާމީންގެ މައްޗަށް މަނީ ލޯންޑްރިން މައްސަލަތަކެއްގެ ތުހުމަތު ކުރެވޭ އިރު ސަރުކާރު ކުންފުނިތަކުގައި ވެސް ގިނަ ކޮރަޕްޝަންގެ ކަންތައްތަކެއް ހިންގާފައިވާ ކަމަށް ތުހުމަތު ކުރެވެ އެވެ. އޭގެ ތެރޭގައި ސިޔާސީ ނުފޫޒުން ގިނަ ކަންތައްތަކެއް ކުރުން ހިމެނެ އެވެ.\nކޮރަޕްޝަން ހުއްޓުވުމަށް އާ ސަރުކާރުގެ ފުރަތަމަ 100 ދުވަހުގެ ތެރޭގައި އިތުރު ކަންތައްތަކެއް ކުރުމަށް ވެސް ވަނީ ނިންމާފަ އެވެ. އޭގެ ތެރޭގައި ބިދޭސީންނަށް ކޯޓާ ދިނުމާއި ބިދޭސީންނާ ގުޅޭ އެކި ކަންކަމުގައި ހިންގާ ކޮރަޕްޝަންތައް ހުއްޓުވުމަށް ފިޔަވަޅުތަކެއް އެޅުން ހިމެނެ އެވެ.\nސަރުކާރުގެ ފުރަތަމަ ދެ މަސް ދުވަހުގެ ތެރޭގައި ނުހައްގު މުއްސަނދިކަން ހުއްޓުވުމަށް ގާނޫނެއް މަޖިލީހަށް ހުށަހެޅުން ވެސް ހިމެނެ އެވެ. އަދި މުއައްސަސާތައް މިނިވަންކޮށް ހިންގޭނެ ގޮތަށް ހެދުމަށް ގާނޫނެއް ހުށަހެޅުމަށް ވަނީ ނިންމާފަ އެވެ. އަދި ރިޝްވަތު ހިފާ މީހާ އާއި ރިޝްވަތު ދޭ މީހާ ކުށްވެރިވާ ގޮތަށް އެންޓި ކޮރަޕްޝަން ގާނޫނަށް އިސްލާހު ހުށަހަޅަން ވެސް ހިމަނާފައިވެ އެވެ.\nއާ ސަރުކާރުގެ އިދާރާތަކަށާއި ކުންފުނިތަކުގެ އިތުރުން މިނިވަން މުއައްސަސާތަކަށް އައްޔަން ކުރާ މީހުންނާއި އެ މީހުންގެ އާއިލާ މީހުންގެ މާލީ ބަޔާން ހާމަ ކުރުމާއި ގަވައިދުން ރިވިއުކުރުން ހިމެނެ އެވެ.\nފުރަތަމަ މަސް ދުވަހުގެ ތެރޭގައި ކޮރަޕްޝަންގެ މައްސަލަތަކާއި އާއްމުންގެ ހިޔާލުތައް ހުށަހެޅޭނެ ފަސޭހަ ނިޒާމެއް ގާއިމް ކުރާނެކަން ވެސް ވަނީ އިއުލާން ކޮށްފަ އެވެ. އަދި "ޒީރޯ ޓޮލެރެންސް ޓު ކޮރަޕްޝަން"ގެ ނަމުގައި ހާއްސަ ކެމްޕެއިނެއް ފެށުމަށް ވަނީ ނިންމާފަ އެވެ.\nއިތުރު ލިޔުންތައް ދިވެހި ސަރުކާރު ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ކޮރަޕްޝަން ރައީސް އިބްރާހިމް މުހައްމަދު ސޯލިހް


26 މޭ 2022 - 09:19 0\nފުވައްމުލަކުގައި މަރުވި އުމުރުން ހަ އަހަރުގެ ސަދާ-\nފުވައްމުލަކު ހޮސްޕިޓަލުގައި ފަރުވާދެމުން ދަނިކޮށް މިދިޔަ އަހަރުގެ އޮކްޓޯބަރު މަހުގެ ތިން ވަނަ ދުވަހު ކުއްލި ގޮތަކަށް މަރުވި އުމުރުން ހަ އަހަރުގެ ސަދާ ސައުދުﷲގެ މަރުގެ މައްސަލައިގައި ގެއްލުމުގެ ބަދަލު ހޯދަން ޝަރީއަތަށް ހުށަހެޅުމަށް އާއިލާއިން ނިންމައިފި އެވެ.\nސަދާގެ ކޭސް ތަހުގީގުކޮށް ނިންމައި އޭގައި ހޮސްޕިޓަލުގެ އިހުމާލު އޮތް ކަމަށް ހިއުމަން ރައިޓްސް ކޮމިޝަން (އެޗްއާރުސީއެމް)އިން ނިންމައި، ހޮސްޕިޓަލުގެ އިހުމާލުގެ ސަބަބުން ސަދާ މަރުވެފައި އޮތް ކަން ފެންނަން އޮތުމުން އެ ކަމުގައި ގެއްލުމުގެ ބަދަލު ހޯދަން ޝަރީއަތަށް ހުށަހެޅުމުގެ ހައްގު އޮންނާނެ ކަމަށް ވަނީ އާއިލާއަށް އަންގާފަ އެވެ.\n"މި މައްސަލަ ކޯޓަށް ހުށަހެޅުމަށްޓަކައި ކުރަން ޖެހޭ ދިރާސާތައް ކޮށް، ބޭނުންވާ ލިޔެ ކިޔުންތައް ހަމަ ކުރުމުގެ މަސައްކަތް ކުރަމުން މިދަނީ، " އާއިލާގެ ފަރާތުން އެ މައްސަލައިގެ ގާނޫނީ ކަންކަން ކުރަމުން ގެންދާ ޕަބްލިކް އިންޓްރެސްޓް ލޯ ސެންޓަރު (ޕީއައިއެލްސީ)ގެ ވަކީލާ މަރިޔަމް ޝުނާނާ ވިދާޅުވި އެވެ.\nޝުނާނާ ވިދާޅުވީ މައްސަލައިގައި މެޑިކަލް ކައުންސިލުން ތަހުގީގުކޮށް ނިންމި ކޭސް ރިޕޯޓު ހޯދުމަށް މިހާރު ހުށަހަޅާފައިވާނެ ކަމަށެވެ.\nމެޑިކަލް ނެގްލިޖެންސް މައްސަލަތަކުގައި ކައުންސިލްގެ އެއްބާރުލުމެއް ނުލިބޭ\nސިއްހީ ހިދުމަތްދޭ ތަންތަނުގެ އިހުމާލުންވާ ކަންކަމުގައި ހައްގު ހޯދައިދިނުމުގައި ގިނަ ގޮންޖެހުންތަަކެއް ކުރިމަތިވާ ކަމަށް ޝުނާނާ ވިދާޅުވި އެވެ. އެގޮތުން މިފަދަ މައްސަލަތަކުގައި މެޑިކަލް ކައުންސިލުން އެކަށީގެންވާ އެއްބާރުލުން ނުލިބޭތީ އޭނާ ވަނީ ކަންބޮޑުވުން ފާޅުކުރައްވާފަ އެވެ.\n"މިފަދަ މައްސަލަތަކުގައި ވަރަށް ގިނަ މަސައްކަތްތަކެއް ކުރަން ޖެހޭ، ހާއްސަ ގޮތެއްގައި އެކްސްޕާޓް އެވިޑެންސާ މިކަހަލަ ކަންތައްތައް،" އޭނާ ވިދާޅުވި އެވެ.\nޝުނާނާ އިތުރަށް ވިދާޅުވި ގޮތުގައި މިފަދަ މައްސަލަތައް ބެލުމުގެ ޒިންމާ ހަވާލުވެފައިވާ މެޑިކަލް ކައުންސިލަށް މީގެ ދެ އަހަރެއްހާ ކުރިން ހުށަހެޅުނު ބައެއް މައްސަލަތަކަށް ވެސް މިހާތަނަށް ޖަވާބު ލިބިފައި ނުވެ އެވެ.\n"އެއް އަހަރު ފަހުން ޖަވާބެއް ނުލިބެގެން ސިޓީ ފޮނުވުމުން ވެސް ބުނީ ބަލަމުންނޭ މިދަނީ،" އޭނާ ވިދާޅުވި އެވެ.\nތަހުގީގުކުރުމަށްފަހު ފިޔަވަޅު އެޅި ބައެއް މައްސަލަތަކަށް ވެސް މިހާތަނަށް ކައުންސިލުން ޖަވާބެއް ނުލިބޭ ކަން ފާހަގަކުރައްވާ ޝުނާނާ އިތުރަށް ވިދާޅުވީ ސަދާގެ މަރުގެ މައްސަލައިގެ ކޭސް ރިޕޯޓު ހޯދުމަށް ހުށަހަޅާފައިވަނީ ޖަވާބެއް ލިބޭނެ ކަމުގެ އުންމީދުގައި ކަމަށެވެ.\nއަދި އެ ރިޕޯޓް ނުލިބުނު ނަމަވެސް މި މައްސަލަ ޝަރީއަތަށް ހުށަހަޅާނެ ކަމަށް އޭނާ ވިދާޅުވި އެވެ.\nމިކަމުގައި މެޑިކަލް ކައުންސިލުގެ ބަހެއް ލިބޭގޮތެއް ނުވި އެވެ.\nމުހައްމަދު ޖަލާލުއްދީން ސްކޫލްގެ އެލްކޭޖީގައި ކިޔަމުން އައި ސަދާ މަރުވީ ބަނޑަށް ތަދުވެ، ހޮޑުލެވޭތީ ހެނދުނު ހޮސްޕިޓަލަށް ގެންގޮސް ފަރުވާދެމުން ދަނިކޮށެވެ. އާއިލާއިން އޭރު ތުހުމަތުކުރީ ސަދާގެ ގަޔަށް ހޮސްޕިޓަލުން އޮޅިގެން ނުބައި އިންޖެކްޝަނެއް ޖެހީ ކަމަށެވެ.\nއެޗްއާރުސީއެމްއަށް މައްސަލަ ތަހުގީގު ކުރަން ހުށަހެޅީ އާއިލާގެ ފަރާތުންނެވެ. ސަދާގެ ބައްޕަ ސައުދުﷲ ހަސަނަށް އެ ކޮމިޝަނުން ފޮނުވި ސިޓީގައި ބުނެފައިވަނީ މެޑިކަލް ކައުންސިލަށް މައްސަލަ ދިއުމުން، އިހުމާލުވެފައިވާ ދެ ޑޮކްޓަރުންގެ ލައިސަންސް ބާތިލްކޮށްފައިވާ ކަމަށެވެ.\nމީގެ އިތުރުން އެޗްއާރުސީއެމްގެ ސިޓީ ފުލުހުންނަށް ލިބުމުން، މައްސަލައިގެ ތަހުގީގު ފުލުހުން ކުރުމަށް ފަހު ދައުވާ ކުރުމަށް ޓަކައި ޕްރޮސެކިއުޓާ ޖެނެރަލްގެ އޮފީހަށް ފޮނުވާފައިވާ ކަން ފުލުހުން މައުލޫމާތު ދިން ކަމަށް ވެސް ބުނެފައިވެ އެވެ.\nއެޗްއާރުސީއެމުން ވެސް ވަނީ ކުއްޖާގެ ކުރީގެ މެޑިކަލް ހިސްޓްރީ ޑޮކްޓަރުން ރަނގަޅަށް ބަލާފައި ނެތް ކަން ފާހަގަ ކޮށްފަ އެވެ. ކުއްޖާ އޮތް ހާލަތުގައި ވަގުތުން ފަރުވާ ދޭން ޖެހޭ އިރު ވެސް ފަރުވާ ދިނުމުގައި ލަސްތަކެއް ހުރި ކަން ވެސް އެ ކޮމިޝަންގެ ރިޕޯޓުގައި ފާހަގަކޮށްފައިވެ އެވެ.\nމިނިސްޓްރީން ބުނީ ސިއްހީ ކަންކަން ރަނގަޅުކުރުމަށް މިފަދައިން ހުށަހެޅޭ ކޮންމެ މައްސަލައެއް ވެސް ބަލާ ސިއްހީ ހިދުމަތްދޭ ތަންތަނުން ދެވޭ ހިދުމަތުގެ ފެންވަރު ރަނގަޅުކުރުމަށް މަސައްކަތް އަބަދުވެސް ކުރާނެ ކަމަށާއި އެފަދަ ކަމެއް ތަކުރާރުވިޔަ ނުދިނުމަށް ވެސް މަސައްކަތްކުރާނެ ކަމަށެވެ.\nލަކުނާއި އައިބުތައް ފިލުވައި ރީތި ކުރަން މުހިންމު ފަރުވާއެއް\nލަންޑަަންގެ ނަޖިސް ފެނުގެ ސާމްޕަލްތަކުން ޕޯލިއޯ ވައިރަސް ފެނިއްޖެ


"2023 gai ves MDPah naakaamiyaabu vedhaane"\nދިޔާނާ ރައީސް ނަޝީދާއެކު: މިފަހަރުގެ ކައުންސިލް އިންތިހާބްގެ ނަތީޖާއާއެކު 2023 ގެ ރިޔާސީ އިންތިހާބްގައި ވެސް އެމްޑީޕީއަށް ނާކާމިޔާބު ވެދާނެކަމަށް ދިޔާނާ ވިދާޅުވި\nލޯކަލް ކައުންސިލް އިންތިހާބުގައި އެމްޑީޕީއަށް ކުރިމަތިވި ނާކާމިޔާބާއެކު 2023 ވަނަ އަހަރުގެ ރިޔާސީ އިންތިހާބުގައި ވެސް އެމްޑީޕީއަށް ނާކާމިޔާބު ވުމުގެ ފުރުސަތު އެބައޮތް ކަމަށް ކުރީގެ ބަންޑާރަ ނައިބު ފާތިމަތު ދިޔާނާ ސައީދު ވިދާޅު ވެއްޖެ އެވެ.\nއިއްޔެ ބޭއްވި ކައުންސިލް އިންތިހާބުގައި މާލެއިން އެމްޑީޕީއަށް ބޮޑު ނާކާމިޔާބެއް ލިބިގެން ދިޔައިރު އައްޑޫ ސިޓީން ވެސް އެމްޑީޕީން އުއްމީދުކުރި ވަރުގެ ކާމިޔާބީއެއް ނުލިބިފަ އެވެ. އިންތިހާބުގެ ނަތީޖާއާ ގުޅިގެން ސަރުކާރާއި އެމްޑީޕީގެ ލީޑަޝިޕަށް ފާޑުކިޔުންތައް ވެސް ވަނީ އަމާޒުވެފަ އެވެ.\nއިންތިހާބްގެ ނަތީޖާއަށް އިޝާރާތް ކުރައްވާ ދިޔާނާ މިއަދު ވިދާޅުވީ އެ ނަތީޖާއާއެކު ކުރިއަށް އޮތް ރިޔާސީ އިންތިހާބުގައި ވެސް އެމްޑީޕީއަށް ނާކާމިޔާބު ވުމުގެ ފުރުސަތު އެބައޮތް ކަމަށާއި އޭގެ ކުރިން އެމްޑީޕީއަށް އިސްލާހީ ބަދަލުތައް ގެންނަން ޖެހޭ ކަމަށެވެ.\nއަދި ވިދާޅުވީ އެހެން ނޫންނަމަ "ކަތިވަޅި ގެއްލި މަރިޔަނބު ގެއްލި ކޮށި ދަނޑުވެސް ގެއްލި" އަދި 2023 ގެ ރިޔާސީ އިންތިހާބު ވެސް އެމްޑީޕީއަށް ގެއްލިދާނެ ކަމަށެވެ.\n"ގައުމެއް ހިންގޭނީ އިލްމާއި ތަޖުރިބާއާ ބުރަ މަސައްކަތުން. ތީނަގެ ބެއްޔާ އާއި އޭނާގެ ލޯބިގަނޑާއި މީނާގެ ޖާރިޔާ އާއި ކާފަގެ ފުށް މާގަނޑު ލައިގެން ބޮއިސްޓޯރުވެސް ނުހިންގޭނެ" ދިޔާނާ ވިދާޅުވި އެވެ.\nނިމިގެން މިދިޔަ އިންތިހާބްގައި އިދިކޮޅު ޕީޕީއެމުން މުހިންމު ބައެއް ދާއިރާތަކުން ވަނީ ބޮޑު ކާމިޔާބެއް ހޯދާފަ އެވެ. އޭގެ ތެރެއިން މާލޭ ސިޓީ ފާހަގަކޮށްލެވެ އެވެ.\nޕީޕީއެމުން ވަނީ މާލެ ސިޓީ ކައުންސިލްގެ 18 ގޮނޑީގެ ތެރެއިން 12 ގޮނޑި ކާމިޔާބު ކޮށްފަ އެވެ. އަދި ކުރިން އެމްޑީޕީގެ ސުޕަ މެޖޯރިޓީ އޮތް އައްޑޫ ސިޓީ ކައުންސިލްގެ ތިން ގޮނޑި ވެސް ޕީޕީއެމްއިން މިފަހަރު ނެގި އެވެ.\nއެމްޑީޕީ ލޯކަލް ކައުންސިލްތަކުގެ އިންތިހާބު ދިޔާނާ ސައީދު + ރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު ޕޮލިޓިކްސް\n"80 ޕަސެންޓް ގޮނޑި އެމްޑީޕީން ނަގާނެ"


Lampard nulibijjenama Chelsea in Sarri madukuruvanee | Mihaaru\nޗެލްސީގެ ކޯޗު ސާރީ (ކ) އާއި ލަމްޕާޑް.\nލަމްޕާޑް ނުލިބިއްޖެނަމަ ޗެލްސީން ސާރީ މަޑުކުރުވަނީ\n12 ޖޫން 2019 - 10:10 1 comment\nލަންޑަން (ޖޫން 12) - ޗެލްސީގެ ކޯޗުކަމަށް އެ ޓީމުގެ ކުރީގެ ތަރި ފްރޭންކް ލަމްޕާޑް ގެންނަން ކުރާ މަސައްކަތް ކާމިޔާބު ނުވެއްޖެނަމަ އެ މަގާމުގައި މިހާރު ހުރި އިޓަލީގެ ކޯޗު މައުރީޒިއޯ ސާރީ މަޑުކުރުވަން ޗެލްސީން މަސައްކަތްކުރާނެ ކަމަށް އިނގިރޭސި މީޑިއާ ރިޕޯޓްތައް ބުނެފި އެވެ.\nމިދިޔަ އަހަރު ޖުލައި މަހު އެންޓޯނިއޯ ކޮންޓޭ މަގާމުން ވަކިކޮށް ޗެލްސީގެ ކޯޗަކަށް ސާރީ ހަމަޖެއްސީ ތިން އަހަރުގެ އެއްބަސްވުމެއްގެ ދަށުންނެވެ. ފާއިތުވި ހަފްތާގައި ޗެލްސީގެ ޑިރެކްޓަރު މާރިއާ ގަރަނޯވްސްކިއާއާ އެކު ބޭއްވި ބައްދަލުވުމުގައި ސާރީ ވަނީ އޭނާ އެ ކްލަބް ދޫކޮށްލަން ބޭނުންވާ ކަމަށް އަންގައިފަ އެވެ. ޗެލްސީން ވެސް ފުރަތަމަ ނިންމީ ސާރީ ބޭނުންވި ގޮތަށް އޭނާ ޔުވެންޓަސް ކޯޗުކަމާ ހަވާލުވާން ދޫކޮށްލުމަށެވެ. އެކަމަކު މިހާރު އެ ނިންމުން ބަދަލުވުމުގެ ފުރުސަތު އެބައޮތެވެ.\nޗެލްސީން ވަނީ އެ ޓީމަށް ކުރިން ކުޅުނު މިހާރު ޑާބީ ކައުންޓީގެ ކޯޗު ލަމްޕާޑް ގެންނަން އޭނާއާ އެކު މަޝްވަރާކޮށްފަ އެވެ. ރިޕޯޓްތައް ބުނާގޮތުން ބޭއްވި ބައްދަލުވުމުގައި ލަމްޕާޑްގެ ޑިމާންޑްތަކަށް ޗެލްސީން އެއްބަހެއްނުވި އެވެ. އެހެންވެ، ލަމްޕާޑް އެ ޓީމާ ހަވާލުވުމުގެ ފުރުސަތު ކުޑަކަމަށް އިނގިރޭސި ފުޓްބޯޅައިގެ ތަޖުރިބާކާރުން ބުނެ އެވެ.\nރިޕޯޓްތައް ބުނާގޮތުން ޗެލްސީން މީގެ ކުރިން ވަނީ ސާރީ، އެ ކްލަބާ އެކު ހަދާފައި އޮތް އެއްބަސްވުން އުވާލާނީ ޔުވެންޓަސް އިން ފަސް މިލިއަން ޕައުންޑް ދެއްކުމުން ކަމަށް ބުނެފަ އެވެ. ލަމްޕާޑް ގެންނަން ކުރާ މަސައްކަތަށް ކުރިއަށް އޮތް ދެ ދުވަސްތެރޭގައި ކުރިއެރުމެއް ނުލިބިއްޖެނަމަ ސާރީ މަޑުކުރުވަން އަލުން އޭނާއާ އެކު ޗެލްސީން މަޝްވަރާތައް ބާއްވާނެ އެވެ. އަދި ޓީމުގައި މަޑުކުރަން ސާރީގެ ޑިމާންޑްތައް އަލުން ޗެލްސީގެ ބޯޑުން މުރާޖާކުރާނެ ކަމަށް ރިޕޯޓްތައް ބުނެ އެވެ.\nމި ފަހަރުގެ ޔޫރޮޕާ ލީގު ޗެލްސީ އަށް ކާމިޔާބު ކޮށްދިނުމަށް ފަހު ސާރީ އެ ޓީމުގައި މަޑުކުރާނީ ވަކި ކަންތައްތަކެއް ފުރިހަމަވުމުން ކަމަށް ކްލަބަށް އެންގި އެވެ. އެއީ އެ ޓީމުގެ ބޯޑު މެމްބަރުންގެ ސަޕޯޓު އޮތްކަން ރަސްމީ ސިފައެއްގައި ކްލަބުން މީޑިއާގައި ހާމަކުރުމަށެވެ. ސާރީ އެންމެ ފަހުން އިޓަލީ މީޑިއާ އަކަށް ދިން އިންޓަވިއުއެއްގައި ބުނީ އުފަން ގައުމުގައި މަސައްކަތްކުރުމަކީ އޭނާ އަށް އަބަދުވެސް ހާއްސަ އުފަލެއް ލިބޭ ކަމެއް ކަމަށާއި ކުރިއަށް އޮތް ސީޒަނުގައި ވެސް އެކަން އަލުން އިހުސާސް ކުރެވޭނެ ކަމުގެ އުއްމީދުގައި ހުރި ކަމަށެވެ.\nޗެލްސީގެ ތަރި އެޑެން ހަޒާޑް ސްޕެއިނުގެ ގަދަބާރު ރެއާލް މެޑްރިޑަށް ސޮއިކޮށްފައިވާއިރު، ޗެލްސީ އަށް މި ފަހަރުގެ ޓްރާންސްފާ މާކެޓްގައި ކުޅުންތެރިޔަކު ގެނެވެން އޮތީ ފީފާ އިން އެ ޓީމަށް ދީފައިވާ ސަސްޕެންޝަނަށް ލުޔެއް ލިބިގެންނެވެ. އަށާރަ އަހަރުން ދަށުގެ ކުޅުންތެރިން ގަވައިދާ ހިލާފަށް ރަޖިސްޓްރީކޮށްފައިވާތީ ކުޅުންތެރިއަކު ނުގަނެވޭ ގޮތަށް ޗެލްސީ އަށް ދީފައިވާ އަދަބު އެ ޓީމުން ވަނީ ކޯޓް އޮފް އާބިޓްރޭޝަން ފޯ ސްޕޯޓްސް (ސީއޭއެސް)ގައި އެޕީލްކޮށްފަ އެވެ.


މަސްތުވާތަކެއްޗާ ދެކޮޅަށް ފުލުހުން ކުރަމުން އަންނަ މަސައްކަތުގެ ތެރެއިން، ލ.ގަން ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި ގަމުން ބަނގުރާ ފުޅިތަކެއް ހޯދައި ދެ މީހަކު ފުލުހުންގެ ބެލުމުގެ ދަށަށް ގެނެސްފިއެވެ.\nމި މައްސަލައާ ގުޅިގެން ފުލުހުންގެ ބެލުމުގެ ދަށަށް ގެނެސްފައިވަނީ 29 އަހަރުގެ ދިވެހި ދެ ފިރިހެނުންނެވެ. މި ދެ މީހުން ފުލުހުންގެ ބެލުމުގެ ދަށަށް ގެނެސްފައިވަނީ ކާރެއްގައި ބަނގުރާ އުފުލާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައި މި ފެބްރުއަރީ މަހުގެ 25 ވަނަ ދުވަހުގެ 12:50 ހާއިރު ގަމު މަތިމަރަދޫ މަގުމަތިންނެވެ.\nއެ ދެ މީހުން ފުލުހުންގެ ބެލުމުގެ ދަށަށް ގެނެސް، އެ މީހުންތިބި ސަރަހައްދު ބަލައިފާސްކުރިއިިރު، އެ ސަރަހައްދުގައި ހުރި ފަޅު ގޯއްޗެއްގެ ތެރެއިން ނުވަ ފުޅި ބަނގުރާ ފެނިފައިވެއެވެ.\nމި މައްސަލަ ލ. ގަން ޕޮލިސް ސްޓޭޝަނުން ދަނީ އިތުރަށް ތަހުގީގު ކުރަމުންނެވެ.


MH370 fenijje nama America kunfunnah dheynee 70 million dollaru | Mihaaru\nއެމްއެޗް370 ހޯދުމުގެ އެއްބަސްވުން އޯޝަން އިންފިނިޓީ ލިމިޓެޑުގެ ސީއީއޯ އޮލިވާ ޕްލަންކެޓް (ކ) އާއި މެލޭޝިއާގެ ޓްރާންސްޕޯޓް މިނިސްޓަރު ލިއޯ ޓިއޮން ލައި ބަދަލު ކުރައްވަނީ. --ފޮޓޯ:އޭއެފްޕީ\nއެމްއެޗް370 ފެނިއްޖެ ނަމަ އެމެރިކާ ކުންފުންޏަށް ދޭނީ 70 މިލިއަން ޑޮލަރު\n10 ޖެނުއަރީ 2018 - 15:292comments\nކުއާލަ ލަމްޕޫރު (ޖެނުއަރީ 10) - ގެއްލިފައިވާ މެލޭޝިއާ އެއާލައިންސްގެ މަތިންދާ ބޯޓު އެމްއެޗް370 ފެނިއްޖެ ނަމަ އެމެރިކާ ކުންފުންޏަށް ދޭނެ އެންމެ ބޮޑު އަގަކީ 70 މިލިއަން ޑޮލަރު ކަމަށް އެއްބަސްވެއްޖެ އެވެ.\nއެމްއެޗް370 ހޯދަން ކަނޑުއަޑި ބަލާ ހޯދުމުގެ އެމެރިކާގެ ތަޖްރިބާކާރު ކުންފުނި އޯޝަން އިންފިނިޓީއާ އެކު މެލޭޝިއާ އިން މިއަދު ވަނީ ސޮއިކޮށްފަ އެވެ. އެމެރިކާ ކުންފުނިން މަސައްކަތް ކުރިއަށް ގެންދާނީ ތިން މަސް ދުވަހަށެވެ. އަދި މި މަހު މެދެއްހާ ހިސާބުގައި ބޯޓު ހޯދުމުގެ މަސައްކަތް ފަށާނެ އެވެ. ބޯޓު ހޯދަން އޯޝަން އިންފިނިޓީން ބޭނުންކުރާ ހައި ޓެކް އުޅަނދު، ސީބެޑް ކޮންޓްރެކްޓާ މިހާރު ވަނީ އިންޑިއާ ކަނޑުގެ ދެކުނަށް މިސްރާބު ޖަހައިފަ އެވެ. އެ ބޯޓުގައި އަށް ޑްރޯން އާއި ސޯނާ އަދި ކެމެރިކާ ވަނީ ހަރުކޮށްފަ އެވެ. އެ ބޯޓުގައިވާ އާލާތްތައް ބޭނުންކޮށްގެން ކަނޑުގެ 6،000 މީޓަރު (20،000 ފޫޓް) އަޑި ބެލޭނެ އެވެ.\nއެމްއެޗް370 ހޯދުމަށް އޯޝަން އިންފިނިޓީން ބަލާނީ ކުޑަ ސަރަހައްދެކެވެ. އެއީ އިންޑިއާ ކަނޑުގެ ދެކުނުން ކުރިން ބެލި ސަރަހައްދުގެ އުތުރުން 25،000 އަކަ ކިލޯމީޓަރު (9،700 އަކަ މޭލު)ގެ ސަރަހައްދެކެވެ.\nމެލޭޝިއާގެ ޓްރާންސްޕޯޓް މިނިސްޓަރު ލިއޯ ޓިއޮން ލައި ވިދާޅުވީ އެމްއެޗް370 ފެނިއްޖެ ނަމަ އޯޝަން އިންފިނިޓީ އަށް ދޭ އަގު ކަނޑައަޅާނީ ބޯޓު ފެނުނު ސަރަހައްދަށް ބަލައިފައި ކަމަށެވެ. މި ގޮތުން 5،000 އަކަ ކިލޯ މީޓަރުގެ ސަރަހައްދަކުން ފެނިއްޖެ ނަމަ އޯޝަން އިންފިނިޓީ އަށް ދޭނީ 20 މިލިއަން ޑޮލަރެވެ. ބޯއިން 777 ބޯޓު 25،000 އަކަ ކިލޯ މީޓަރުގެ ސަރަހައްދުން ބޭރުން ފެނިއްޖެ ނަމަ ދޭނީ 70 މިލިއަން ޑޮލަރެވެ. ބޯޓު ނުފެނިއްޖެ ނަމަ އެއްވެސް ފައިސާއެއް ދޭކަށް ނުޖެހޭނެ އެވެ. އެމްއެޗް370 ހޯދައިދޭން ތިން ކުންފުންޏަކުން ހުށަހެޅި އެވެ.\nއެމްއެޗް370 ހޯދުމަށް ކަނޑުއަޑީގެ 120،000 އަކަ ކިލޯ މީޓަރު (46،000 އަކަ މޭލު) ގެ ސަރަހައްދެއް މިހާރު ވެސް ވަނީ ބަލައިފަ އެވެ. އެކަމަކު އޮސްޓްރޭލިއާގެ ނޭޝަނަލް ސައެންސް ޖަމިއްޔާ އިން މިދިޔަ އެޕްރީލް މަހު ބުނެފައި ވަނީ ބޯޓު އޮންނާނެ ކަމަށް ލަފާކުރެވެނީ ބޯޓު ހޯދަން ކުރިން ބެލި ސަރަހައްދުގެ އުތުރުގައި ކަމަށެވެ.\nމާޗު ،2014 ގައި މެލޭޝިއާ އިން ފުރައިގެން 239 މީހުންނާ އެކު ޗައިނާ އަށް ދަތުރުކުރި ބޮއިން 777 ގެ މަތިންދާ ބޯޓު ގެއްލުނު ފަހުން ބޯޓާ ބެހޭ އެއްވެސް މައުލޫމާތެއް ލިބިފައެއް ނުވެ އެވެ. ބޯޓު ހޯދަން އިންޑިއާ ކަނޑުގެ ސަރަހައްދު ބެލުމަށް މެލޭޝިއާ، ޗައިނާ އަދި އޮސްޓްރޭލިއާ ގުޅިގެން ކުރަމުން ދިޔަ މަސައްކަތް މިދިޔަ އަހަރުގެ ޖެނުއަރީ މަހު ވަނީ ހުއްޓާލައިފަ އެވެ. ގާތްގަނޑަކަށް 1،046 ދުވަހަށް ފަހު މަސައްކަތް ހުއްޓާލި އިރު ވަނީ 200 މިލިއަން އޮސްޓްރޭލިއަން ޑޮލަރު ޚަރަދުކޮށްފަ އެވެ.\nއޯޝަން އިންފިނިޓީން ބުނީ ކަނޑުއަޑި ބެލުމުގެ އެންމެ ފަހުގެ ވަސީލަތްތައް އެ ކުންފުނީގައި އެބަހުރި ކަމަށެވެ. އޯޝަން އިންފިނިޓީގައި ކަނޑުއަޑި ބަލާ ހަ ވެހިކަލްގެ ފްލީޓެއް އޮވެ އެވެ. އެ ވެހިކަލްތަކުން ސީބެޑުގެ ޑޭޓާ 6،000 މީޓަރު (20،000 ފޫޓު) އަޑިން ހޯދެ އެވެ.\nއިތުރު ލިޔުންތައް މެލޭޝިއާ މެލޭޝިއާ އެއާލައިންސް އެމްއެޗް 370\nހުށަހެޅުމެއް ލިބިއްޖެ ނަމަ އެމްއެޗް370 ހޯދަން ފަށާނެ\nއެމްއެޗް370 ހޯދަން އުޅެނިކޮށް ދެ އާގު ބޯޓު ފެނިއްޖެ\nއެމްއެޗް370 ހޯދުން ޖޫން މަހު ނިންމާލެވޭނެ: އޮފިޝަލް


Bali Gabool Kurumah Fahu Court Ah Dhiyumaky Hodulaafai Alun Eh Kaan Ulhunhaa Hadi Kameh - Ali Zahir - Vaguthu\nބަލި ގަބޫލުކުރުމަށްފަހު ކޯޓަށް ދިއުމަކީ ހޮޑުލާފައި އެ އަލުން ކާން އުޅުންހާ ހަޑިކަމެއް - އަލީ ޒާހިރު\nނޫސްވެރިންގެ ބައްދަލުވުމެއްގައި އަލީ ޒާހިރު ވާހަކަފުޅު ދައްކަވަނީ - ވަގުތު އިމޭޖަސް: އިބްރާހީމް ޝާބިލް\nބަލި ގަބޫލު ކުރުމަށްފަހު އިންތިހާބު ބާތިލް ކުރުމަށް ކޯޓަށް ދިއުމަކީ ހޮޑުލާފައި އަލުން އެ ކާން އުޅުންހާ ހަޑިކަމެއް ކަމަށް އަދާލަތު ޕާޓީގެ ނައިބު ރައީސް އަލީ ޒާހިރު ވިދާޅުވެއްޖެއެވެ.\nއަލީ ޒާހިރު ކުރެއްވި ޓްވީޓެއްގައި ވިދާޅުވީ ތަހްޒީބު މުޖުތަމައުތަކުގައި އިންތިހާބުގެ ބަލި ގަބޫލުކޮށްފައި ތާކުންތާކު ނުޖެހޭ ކަންތަކާ ކޯޓަށް ގޮސް ޝައްކު ކުރުމަކީ ހޮޑުލާފައި އެ އަލުން ކާން އުޅުން ހާ ހަޑިކަމެއް ކަމަށެވެ.\n" ރައްޔިތުން ބޮޑުތަނުން ނޫނެކޭ ބުނުމުން ތަހްޒީބު މުޖުތަމައުތަކުގައި މިފަދަ ގޮތަކަށް އަމަލު ނުކުރާނެ " އަލީ ޒާހިރު ވިދާޅުވިއެވެ.\nދައުވާ ކުރަން ނުވަތަ ނުކުރަން ޕީޖީއަށް އެންގުމުގެ ބާރެއް އަޅުގަނޑަކަށް ނެތް: އަލީ ޒާހިރު\nއޮކްޓޯބަރ 14, 2018 13:36\nކަލޭގެ ދީންވެރިކަމަށް ކޮށްފައިވާ އަސަރުފެނިނަ ހިނިވެސް އާދޭ، ދެރަވެސްވޭ! މިހާރު ދީނޭ ކިޔާކަށް ނޭނގޭ! މިހާރު ކިޔަން އެނގެނީ ޑިމޮކްރަސީ.. ތަހުޒީބު މުޖަތަމަޢު.. ވޯޓު.. މިނިވަންކަން.... ކަލޯ ހުރިހާ ދީނެއްގެ މީހުންނަށްވެސް ދިވަހިރާއްޖޭގައި އުޅެވޭނޭ ތިޔަދުލުން ބުނާ ދުވަހަކަށް މިހާރު މިއިންތިޒާރުކުރަނީ! މިމީހުންނަށް ރޭކާނުލާ ﷲ މިމީހުން ފަޟީޙަތްކުރައްވާއިރުވެސް.\nތިޔައީ ވަރަށް ބޮޑު ތެދުފުޅެއް.. މިފަހަރު މިޖެހުނީ އެއްބަސް ވާން.\nއަލީ ޒާހިރު ތީ ދީނީ އިލްމުވެރިއެއްބާ. މާ ލަދު ކުދަވެގެން ތިޔަ ޔަހޫދީންގެ ބައިގަނޑު ފަހަތުން ދުވަނީ ކޮބާއިބާ ދަސްވި އެއްޗަކީ. އުނގެނުނު އިލްމަކީ. އަދުލު އިންސާފަކީ އޮންނައެއްޗެއް. އިންތިޚާބުގެ ޝައްހަކަން ގެއްލުނީމަ ކެންޑިޑޭޓަށް ގާނޫނުން ލާޒިމުކުރޭ ސްޕްރީމް ކޯތަށް ދާން. އެންމެ ފަހު ބަސް ބުނާނީ އެކޯޓުން. ކަލެއެއް ނޫން.\nއޮކްޓޯބަރ 14, 2018 13:40\nބަލި ޤަބޫލުކުރުމަށްފަހުވެސް މައްސަލަ ތަކެއް އުޅޭކަމަށް ޝައްކު ކުރެވެންޏާ ކޯޓަށް ދިޔުމަކީ މައްސަލައެއް ނޫން.\nދީނީ ޢިލްމުވެރިއެއް ތިޔަގޮތައް އުޅުމަކީ ހުތުރު ކަމެއްނޫންތަ؟\nއޮކްޓޯބަރ 14, 2018 13:59\nޚ ކަލެއަށް ކެރޭނެތަ މީރު އެއްޗެއް ދިނިއްޔާ ކާން\nއޮކްޓޯބަރ 14, 2018 14:02\n2008 ގަ ވެރިކަމައް އެމްޑީޕީ ގެނެސްދީފަ ހަމަ އެވެރިކަންވައްޓާލަން އުޅުމަކީ ކަލޭ ފަހަރުވައްލާފަ އަމިއްލައައް ފަހަރުވައް ބުއިންކަހަލަ ހަޑިކަމެއް\nއޮކްޓޯބަރ 14, 2018 14:04\nޥެރިކަމާހެދި ބޫތު ކާފ\nއޮކްޓޯބަރ 14, 2018 14:11\nމި ޖަހާލަތު ޕާޓީ ކޮހފިޔޔާ ކޮންމެ ކަމެއްވެސް ހުއްދަ އަނާރާ ހަފތާކު އެއްފަހަރު ބުމަހަދަނީ މީ ﷲ ޙަރާމް ކުރެއްވި ކަމެއްކަން ނޭނގެނީބާ ވޯޓް ވަގު ވަގު ވޯޓް\nއޮކްޓޯބަރ 14, 2018 14:15\nތީގެ މާނަ އަކީ ފާފައެއް ކޮށްފަ ތައުބާވާން ވެސް ނުޖެހެއޭ ދޯ؟ ބަލިގަބޫލުކުރީ ބަލިވީމަ.. މަކަރު ހެދިކަން އިނގނީ ފަހުން.. އެހެން ވީމަ ފާފައަށް ތައުބާ ވާހެން މަކަރު ހެދިކަން އިނގުނީމަ އެކަން ވެސް ބަލަން ޖެހޭ.\nކޮން ކަމަކާ ބިރުން ތި ތެޅި ފޮޅެނީ.\nއޮކްޓޯބަރ 14, 2018 14:19\nޔަޤީންކަން ނެތީމާ ދެވަނަ ފަހަރަކަށް ވޯޓް ނުލާން ތި އުޅެނީ...\nއޮކްޓޯބަރ 14, 2018 14:28\nއަޅުގަނޑަކަށް ހިޔެއްނުވޭ އަލީޒާހިރު މިހާރު ހަމައިގަ ހުންނަވާހެންނެއް!!!! އެމްޑީޕީގެ ފިކުރުގައި ހަމަ ރަނގަޅަށް ވެސް ތިހުންނެވީ ޖެހިވަޑައިގެންފަ!!!ތީ މިހާރު އަދާލަތުޕާރޓީގެ ވިސްނުމާއި ފިކުރުގެ ބޭފުޅެއްކަމަކަށް ޤަބޫލެއް ނުކުރެވޭ....\nޢަރަބިއްޔާއާއި މަޢުހަދުން ކިޔެވުމަށްފަހު، މެދުއިރުމަތިން ކިޔަވާފައިވާ ބޭފުޅަކު، އަޒުހަރުގައި މަތީތަޢުލީމު ނިންމާ، ހިތްވަރާއި ޢަޒުމާއި ކެރުމާއެކު، ނުކުމެފައިވަނީ، އިޞްލާޙީ އެޖެންޑާއެއްގައި ބުރައުފުލަމުން ގެންދާ ބައެއްގެ ފަހަތުންނެވެ. އެހެނީ، ރައްޔިތުންގެ މަޖިލިސް ޙިސާރު ކޮށްފައިވާއިރު، މިނިވަން މުޢައްސަސާތައް ޕެރަލައިޒް ވެފައިވާއިރު، ކޯޓްތަކުގެ މައްޗަށް އުންމީދު ގެއްލިފައިވާއިރު، ހައްޔަރުގައި ތިއްބެވި ސިޔާސީ މުފައްކިރުންނާއި މުއައްރިޚުންނާއި މުޢައްލިމުންގެ ޙުރުމަތުގައި، ޤައުމަށްޓަކައި ރައްޔިތުންނަށްޓަކައި، އުތީމު ތިންބެއިންނާއި ދަންޑެހެލާއި ދެޙާޖީންގެ ދައުރު އަދާކުރާނެ ބަޔަކު މިހިނދުން، މިހިނދަށް ސިޔާސީ ސަފުތަކަށް ނާރައި ފަރުޖެހޭކަށް ނޯންނާނެއެވެ.\nދޮގެއްބުނުމަށްފަހު އެކަމުގެ ގޯސް ވިސްނިގެން ތެދެއްބުނުންވެސް އެފަދަތޯ ސޭޚު؟\nއޮކްޓޯބަރ 14, 2018 20:43\nއެންމެ ރީތި ގޮތަކަށް ވާނީ ބަލި ޤަބޫލުކުރުމަށްފަހު ދެން ދައުލަތުގެ މުދާ ތަކުގައި އަލިފާންޖެހުން.\nކަލޭ އަނގަ ފުޅާތިކުރަނީ މިޤައުމުން ކިތައް ޕަސެންޓް މީހުންގެ ތާއީދު ކަލެއަށް އޮވެގެންތަ، ހަޔާތް ކުޑަވިޔަސް ތީފުކެއް ބޮޑުވަރު، 3000 މީހުން ހަމަނުވޭ ކަލޭ ނިސްބަތްވާ ދީންވިއްކާ ޕާޓީއަށް


Fulus meehage fai vanee bindhifai , Eyna beyrah fonuvaalanee\nފުލުސް މީހާގެ ފައި ވަނީ ބިނދިފައި، އޭނާ ބޭރަށް ފޮނުވާލަނީ\nފުލުހަކު ޓްރެފިކް ބެލެހެއްޓުމުގައިރަކާތްތެރިވަނީ: ޓްރެފިކް ޖޫރިމަނާތައް ދައްކަން މީރާއިން ވަނީ ފަސޭހަ ގޮތެއް ހަދައިދީފައި - އަވަސް ފޮޓޯ: އަހުމަދު ޝުރާއު\nރޭ ސައިކަލަކުން ޖެއްސުމުގެ ސަބަބުން އަނިޔާވި ފުލުސް މީހާގެ އެއް ފައި ބިނދިފައިވާ ކަމަށާއި އިތުރު ފަރުވާއަށް އޭނާ ރާއްޖެއިން ބޭރަށް ފޮނުވަން ނިންމައި އެ ތައްޔާރީތައް ވާން ފަށައިފި އެވެ. ރޭ ފުލުސް މީހާއަށް އަނިޔާވެ ފައި ބިނދިފައި ވަނީ މާލޭގައި ޓްރެފިކް ބަލަހައްޓަން ހުއްޓާ ސައިކަލަކުން ޖެއްސުމުގެ ސަބަބުންނެވެ.\nފުލުހުން މީޑިއާ އޮފިޝަލަކު ވިދާޅުވީ، އިތުރު ފަރުވާއަށް ފުލުސް މީހާ ބޭރަށް ފޮނުވާލުމުގެ މަސައްކަތް ކުރަމުން އަންނަ ކަމަށެވެ. އޭނާ ފޮނުވާލަނީ ކޮން ގައުމަކަށް ކަމެއް ނުބުނެ އެވެ. ފައި ބިނދިފައި ވަނީ 26 އަހަރުގެ ފުލުހެކެވެ.\nއައިޖީއެމްއެޗްގެ އިންފޮމޭޝަން އޮފިސަރު އަހުމަދު މައުސޫމް ވެސް މިއަދު ވިދާޅުވީ، ފުލުސް މީހާގެ ފައި ބިނދިފައިވާ ކަމަށެވެ. އޭނާ ފުރުވާލަން ނިންމާފައިވާއިރު މިހާރު ވެސް ފަރުވާދެމުން އަންނަ ކަމަށާއި އޭނާގެ ހާލު ވެސް ރަނގަޅު ކަމަށެވެ.\nރޭގެ ހާދިސާ ހިނގާފައިވަނީ 9:47 ހާއރު ބޮޑުތަކުރުފާނު މަގުން ކަޅުތުއްކަލާކޮށީގެ ކައިރިންނެވެ. ސިނާއީ އަވަށުގެ ކައިރީ ޗެކް ޕޮއިންޓަކަށް މަޑު ކުރަން ސައިކަލެއްގައި ދިޔަ މީހަކަށް އިޝާރާތް ކުރުމުން އެ މީހާ ވަނީ މަޑު ނުކޮށް ގޮސް ފުލުސް މީހާ ގައިގާ ޖެއްސުމަށް ފަހު ފިލާފަ އެވެ. އެ މީހާ ހޯދުމުގެ މަސައްކަތް ކުރަމުން އަންނަ ކަމަށް ފުލުހުން ވަނީ ބުނެފަ އެވެ.\nމީގެ ކުރިން ވެސް މިފަދަ ހާދިސާތައް ޓްރެފިކް ބަލަހައްޓާ ފުލުހުންނަށް ކުރިމަތިވެފައި ވެއެވެ. އޭގެ އެއް ހާދިސާއެއްގައި ފުލުހަކު މަރުވެސް ވެފައި ވެއެވެ.\nއެކްސިޑެންޓް މޯލްޑިވްސް ޕޮލިސް ސާވިސް


Ranbir aa Alia engage vee? - Hama.mv\nރަންބީރާއި އާލިއާ އެންގޭޖްވީ؟\n30 ޑިސެމްބަރ 2020 | 18:52\nބުދަ , 30 ޑިސެމްބަރ 2020 | 18:52\nބޮލީވުޑް އެކްޓަރު ރަންބީރު ކަޕޫރާއި ބަތަލާ އާލިއާ ބަޓް އެންގޭޖްވެއްޖެ ކަމުގެ އަޑުތަކެއް ފެތުރިއްޖެ އެވެ.\nބޮލީވުޑް ހަބަރުތައް ގެނަސްދޭ ބައެއް މީޑިއާތަކުން ބުނި ގޮތުގައި ރަންބީރާއި އާލިއާ މިދިޔަ އަންގާރަ ދުވަހު މުމްބާއި އެއާޕޯޓުން ފެނިފައިވާ ކަމަށެވެ. ބެލެވޭ ގޮތުގައި ދެ ތަރިން ދަތުރު ކުރީ ޖެއިޕޫރަށެވެ. ދެ ތަރިންނާއިއެކު ރަންބީރުގެ މަންމަ ނީތޫ ސިންގް ވެސް ހުރި ކަމަށް ވެ އެވެ.\nއޭގެ ފަހުން ހަމަ އެދުވަހު އެކްޓަރު ރަންވީރް ސިންގާއި އަންހެނުން ދީޕިކާ ޕަދުކޯންވެސް ވަނީ ޕިންކް ސިޓީއަށް ދަތުރު ކުރި ކަމަށް ރިޕޯޓުތައް ބުނެ އެވެ. އެ ދަތުރުގައި ރަންބީރާއި އާލިއާ އެކީގައި ފެންނަ ފިލްމު "ބްރަމާސްތްރަ" ގެ ޑައިރެކްޓަރު އަޔާން މުކަރްޖީވެސް ބައިވެރިވި އެވެ.\nކުރިން ބެލެވުނު ގޮތުގައި މި ހުރިހާ މީހުން ޕިންކް ސިޓީއަށް ދަތުރު ކުރަނީ ޝޫޓިން އަކަށެވެ. އެހެންނަމަވެސް ފަހުން އާލިއާގެ ބައްޕަ މަހޭޝް ބަޓް އާއި، ރަންބީރުގެ ކޮއްކޮ ރިދިމާ ކަޕޫރުގެ އިތުރުން އާދަރް ޖައިންގެ އިތުރުން ރަންބީރާއި އާލިއާގެ އެންމެ ގާތް ކަރަން ޖޯހަރުވެސް ވަނީ ޕިންކް ސިޓީއަށް ދަތުރު ކޮށްފަ އެވެ. އެހެންކަމުން މިއީ ޝޫޓިންއަކަށް ދިޔަ ދަތުރެއް ނޫންކަމަށް މިހާރު ވަނީ ބެލެވިފަ އެވެ.\nމީޑިއާ ރިޕޯޓުތައް ބުނާ ގޮތުން މި އެންމެންވެސް ތިބީ ރަންތަމްބޯރުގައި ހުންނަ ހޮޓަލެއްގަ އެވެ. އާ އަހަރު ފާހަގަކުރުމަށް ގިނަ ތަރިންތަކެއް އެއްތަނަކަށް އެއްވި ކަމަށްވެސް ބައެއް މީޑިއާތަކުން ރިޕޯޓު ކުރެ އެވެ. އެހެންނަމަވެސް ރަންބީރާއި އާލިއާގެ އާއިލާ މެމްބަރުންނާއެކު ޕިންކް ސިޓީއަށް ދަތުރު ކޮށްފައިވާތީ މިއީ ދެތަރިންގެ އެންގޭޖްމެންޓު ހަފްލާއަށް ކުރި ދަތުރެއް ކަމަށް ރިޕޯޓުތައް ބުނެ އެވެ.\nރަންބީރާއި އާލިއާ މި އަހަރު ކައިވެނި ކުރުމަށް ކުރިން ނިންމާފައި އޮތް ނަމަވެސް ކޮވިޑް-19 ގެ ސަބަބުން ކައިވެނި ލަސްކުރި ކަމަށް ރިޕޯޓުތައް ބުންޏެވެ. މި ދެ ތަރިންގެ ކައިވެނި ހަފްލާގެ ކާޑުތައްވެސް ބަހަން ފެށި ކަމަށް ރިޕޯޓުތައް ބުނެ އެވެ. ފަހަރުގައި ރަންބީރާއި އާލިއާ އާ އަހަރުގެ ފުރަތަމަ ދުވަހު ކައިވެނި ކުރުން އެކަށީގެންވެ އެވެ.


Ithuru bill thah anna hafthaagai fonuvanee\nއިތުރު ބިލުތައް އަންނަ ހަަފްތާގައި މަޖިލީހަށް ފޮނުވަނީ\nމަޖިލީހުގެ ޖަލްސާއެއްގެ ތެރެއިން. އިތުރު ބިލުތައް އަންނަ ހަފްތާގައި މަޖިލީހަށް ފޮނުވާނެކަމަށް ރައީސް އޮފީހުން ބުނޭ--\nސަރުކާރުގެ ލެޖިސްލޭޓިވް އެޖެންޑާގެ ދަށުން ހުށަހަޅަން ނިންމާފައިވާ ބިލުތަކުގެ ތެރެއިން އިތުރު ބިލުތަކެއް އަންނަ ހަފްތާގައި ރައްޔިތުންގެ މަޖިލީހަށް ފޮނުވާނެ ކަމަށް ރައީސް އޮފީހުން ބުނެފި އެވެ.\nރައީސް އޮފީހުގެ ތަރުޖަަމާނު މަބްރޫކް އަބްދުލް އަޒީޒް އަވަސްއަށް މިއަދު ވިދާޅުވީ ލެޖިސްލޭޓިވް އެޖެންޑާގެ ދަށުން ފޮނުވަން ޖެހޭ ބިލުތައް އަންނަ ހަފްތާގައި މަޖިލީހަށް ފޮނުވަން މަސައްކަތް ކުރަމުންދާ ކަމަށެވެ. ނަމަވެސް އެ ބިލުތަކުގެ ތަފްސީލެއް މަބުރޫކް ނުދެއްވަ އެވެ.\nއާ ބިލްތަކެއް ފޮނުވާނެ ކަމަށް މަބުރޫކު ވިދާޅުވިއިރު އިތުރު ބިލުތައް ނުލިބޭތީ މަޖިލީހުގެ ރައީސް މުހައްމަދު ނަޝީދު އިއްޔެ ވަނީ ކަންބޮޑުވުން ވެސް ފާޅުކުރައްވައިފަ އެވެ.\nނަޝީދު ވިދާޅުވީ ރައްޔިތުންގެ މަޖިލީހުގެ މި ހިނގާ ދައުރުގައި 32 ބިލެއް ފޮނުވާނެ ކަމަށް ސަރުކާރުން ބުނި ނަމަވެސް އަދި މިހާތަނަށް ލިބުނީ ހަަތަރު ބިލު ކަމަށާއި ބާކީ ހުރި ބިލުތައް މި ދައުރުގައި ލިބޭނެ ކަމުގެ ޔަގީންކަމެއްވެސް ނެތް ކަަމަށެވެ.\nމަބްރޫކު ވިދާޅުވީ ބިލުތައް ފޮނުވުމުގައި ލަސްވުމެއް އުޅޭ ކަމަށް ގަބޫލުކުރައްވާ ކަމަށާއި އަދި ސަރުކާރުން މަސައްކަތް ކުރަނީ ވީހާވެސް ރަނގަޅަށް ބިލުތައް ފަރުމާކޮށް މަޖިލީހަށް ހުށަހެޅުމަށް ކަަމަށެވެ.\n"މަޖިލީހުން އެބައޮތް އަޅުގަނޑުމެން ފޮނުވި 75 ބިލެއް ފާސްކޮށްދެއްވާފައި. އެ ބިލުތައް ފާސްކޮށްދިނުމަށް މަޖިލީހުން ވެދިން އެއްބާރުލުމަށް މި ފުރުސަތުގައި ޝުކުރު ދަންނަވަން." މަބްރޫކް ވިދާޅުވި އެވެ.\nމަޖިލީހުގެ މަސައްކަތްތައް މަޑުޖެހިފައިވާ ކަމަށް ރައީސް ނަޝީދު ވިދާޅުވި ނަމަވެސް މިހާރުވެސް 27 ބިލެއް ނުނިމި ކޮމިޓީ މަރުހަލާގައި އެބަ އޮތެވެ.\nމި ދައުރުގައި ސަރުކާރުން ހުށަހެޅި ބިލުތަކުގެ ތެރޭގައި ހެއްކާ ބެހޭ ބިލާއި، މަދަނީ އިޖުރާތުގެ ބިލު، އިލެކްޓްރޯނިކް މުއާމަލާތްތަކާ ބެހޭ ބިލު އަދި އަމިއްލަ ފަރުދުންގެ ވިޔަފާރީގެ ގާނޫނަަށް އިސްލާހު ގެންނަން ހުށަހެޅި ބިލު ހިމެނެއެވެ.\nރައްޔިތުންގެ މަޖިލިސް ރައީސް އޮފީސް އެޓާނީ ޖެނެރަލް + މުހައްމަދު މަބްރޫކް އަޒީޒް\nތިން ބިލެއް ރައީސް އޮފީހަށް ފޮނުވައިފި